
Ultima Vo goduă 


Ca pe-un pământ setos se-aşterne cântul 


Ca pe-un pământ setos se-aşterne cântul 
Precum zăpada cea mai aburindă 

Aceea ce-n adânc pământul zvântă 
Când sufletul se vede prin oglindă. 


Ca ploaia deasă-ntr-un pământ arid 
Se scurg în mine şiruri de cuvinte 
Îmi scrijelă obrazul ca un rid 

Ori ca un vânt direct pe oseminte. 


Într-o profundă idealitate 

Se zbate duhu-n versuri să se-ntrupe 
Mă surp, mă-nalţ în irealitate 

Nici lutul nu mai poate să-l astupe. 


Ca pe-un pământ setos se-așterne cântul 
Și eu sunt un copac de vremuri — frântul. 


25 martie 2008 

Se sinucide umbra de cât a-mbâtrânit 


Se sinucide umbra de cât a-mbătrânit 

Un duh prielnic astăzi, pogoară în cuvinte 
Și grâul de atâta lumină s-a-ncruzit 

Eu îmi găsesc odihnă doar în hrisoave sfinte. 


Dar ce lumini afunde găsesc privind quasarii! 
În aura tăcerii e-un gând îndepărtat. 

S-a luminat de noapte, de parcă edecarii 

La Carul Mic sau Mare, trag, stele pe uscat. 


De-atâta dezlânare și firul se înspică 

Dar ghemul Ariadnei prefiră anii mei. 

Mă mustră blând o fiară cu ochi sticloși de frică 
Din lună ninge negru — noian de funigei. 


Nu mai găsesc aproape nimic din ce-am iubit 
Se sinucide umbra de cât a-mbătrânit. 


27 martie 2008 

Un neîmplinit păcat îmi stinge ochii 


Un neîmplinit păcat îmi stinge ochii 
Se scurge-ncet lumina pe obraz. 

Ca fulgerul în ziua Babei Dochii 
Mânjindu-mă cu sânge pe obraz. 


Dar tu ești cununat azi cu lumina 
Cu juruință sfântă la altar. 
De-aceea nu te cotropește vina 
Deşi te frânge al tristeţii lar. 


Pre când te-ntorci, ţi-e umbra luminoasă 
Mirarea te-nfășoară din rărunchi 

Un erotism latent — ca o angoasă 

Ne strânge trupurile în mănunchi. 


Păcatul ne-ntrupat ne spală vina 
Când pe obraz se scurge-ncet lumina. 

N-am mai urcat de-o viaţă 
la cumpâna Nedeii 


N-am mai urcat de-o viaţă la cumpăna Nedeii 
Când soarele răsare de pe la asfintit. 

De-aceea azi mă cațăr pe culmile ideii 

Să văd cam câte vise, avea-voi de-mplinit. 


Dar sunt insomniacă, şi-n peștera Nedeii 
Pe Obcina cea Mare, în miez de ațipire 
Sabinele aleargă la adăpat cu micii 
Neliniști dau în floare, la cea dintâi iubire. 


Şi-n timp ce mă-nfioară ceremonii străbune 
De lungi tăceri albastre, mi-e trupul răscolit. 
Aprind fără de iască tăciune și cărbune 

Şi-n ruga mea smerită, mi-e sufletul golit. 


De când te-aștept pe obcini și gândul mi-a-nflorit 
Și soarele răsare cam pe la asfintit. 


29 martie 2008 


Ultima Pogoduă 


Mi-ai dăruit, Divine Mire 


Mi-ai dăruit, Divine Mire 
Coroană de milostivire 

Și cu răbdare m-ai primit 
La jertfă și la ispășit. 


M-apropii iar de Sacrament 
L-altarul Tău, cu dor ardent 
Precum un prunc la Tatăl său 
Să mă ferească de ce-i rău. 


Eşti veşnicul Îndurător 
Şi milostiv, şi iertător; 
De-aceea azi, Isuse, vin 
În fața Ta să mă închin. 


Mă chemi și-mi dărui cu iubire 
Coroana de Milostivire. 


30 martie 2008 


Duminica Divinei Milostiviri 


(Duminica Tomii) 

Din prâbuşire-n altă prăbuşire 


Din prăbusșire-n altă prăbușire 
Eu urc lisus la Tine, înc-o treaptă 
Și prin această sfântă contopire 
Devin de mântuire tocmai aptă. 


În rugă stau cu mâinile-amândouă 
Cu ochii la coroana de finic 
Duminica mă spăl pe ochi în rouă 
De-atâta bucurie dau în spic. 


Și-apoi cum în mormântul de zăpadă 
Un albatros rănit e prăbușit 

Îmi lepăd sânge, piele şi obadă 

Și plec când mai aveam de oferit. 


Mă străduiesc să ţin cărarea dreaptă 
Eu urc Iisus la tine înc-o treaptă. 


30 martie 2008 


Ultima Vo goduă 


Hortensie plăpândâ-ascunsâ-n lut 


Hortensie plăpândă-ascunsă-n lut 
E mama ce mă strigă cu glas mut. 
Din părul ei cresc flori de mărgărint 
Udate doar cu lacrimi de absint. 


Cuvintele-mi aprind o lumânare 
Lovindu-se de-o tainică-mirare 
Când zilele-nfloresc și dau în spic 
Tu pregăteşte-ți creanga de finic. 


Ca la răscruce să-ți întâmpini, dar, 

Pe îngerul de strajă la hotar. 

Dar bobul tău, de nu e îngropat 
Într-un pământ mai rodnic, mai curat, 


Din el nimic nu va mai răsări 
Și nu vei mai avea ce lăstări. 


30 Martie 2008 


Cezarina Adamescu 


Mă dau din nou în braţele miloase 


Mă dau din nou în brațele miloase 
Să scap de îndoieli și de angoase. 
Mă cheamă crucea Ta să o sărut 
Și să o iau mereu de la-nceput. 


Revarsă-și Duhul Sfânt pleroma 
Precum pe credinciosul Toma. 
Milostivirea din Rozar 
Să-mprăștie în suflet har. 


Precum se trece floarea-n rouă 
Așa mă-mpart și eu în două. 
O parte caută-n Înalturi 
Cealaltă face salturi, salturi. 


Un ochi mi se împrăștie-n abis 
Iar celălalt direct spre Paradis. 


30 martie 2008 

De-atât amar de vreme n-am nuntit 


De-atât amar de vreme n-am nuntit 
Că nici nu știu de ce mi-am amintit. 


Iluminat — surâsul cel mirean 
Se mistuie-ntr-acela diafan. 


Și nu mai știu, virtute-i, ori păcat 
Să-ţi construieşti din flori de rouă — pat. 


Dar până și-nserarea s-a-nspicat 
Și iarba vieții s-a-nduminicat. 


Eu ies din labirintul lui Dedal 
Și Charon mă așteaptă trist la mal. 


Vreau cântecul din urmă, enigmatic 
Să-mi fie de comând și de viatic. 


Deasupra mea e cerul înstelat 
Ce legea-n mine a îndătinat. 

Alergi în van cu sufletul scindat 


Alergi în van cu sufletul scindat 
Deşertăciunile te scot din minți 
Tu vrei să iei-napoi și ce n-ai dat 
Oglinda-i sfărâmată între dinți. 


Ninsorile de vorbe te-nvelesc 

Tu cauţi într-o rană înțeles. 

Nici nu mai simţi când nori se prăvălesc 
Și fulgii sub pământ un giulgiu tes. 
De-atâta somn lumina a prăsit 

O lacrimă prelinsă-ntr-o feștilă; 

O stea gravidă ieri a zămislit 


Mierie ceară, galbenă, nubilă. 


Cu viața-ntreagă pusă la mezat 
Alergi în van cu suflet sfârtecat. 


30 martie 2008 

Dar unde este-acel numit departe? 


Dar unde este-acel numit departe 
De-l caut în deșert și nu-l găsesc? 
Și ce lumină neagră ne desparte 
Atunci când zorile abia mijesc? 


Cad flori din cer, risipă de petale 
Ghiocul îmi vuiește în urechi. 

Din crânguri se aude zvon de jale 

Și-un gust dulceag-amar de taine vechi. 


În ochi ți se citește toată zarea 
La orizont se bulucesc cocori. 
Uitate stepe-mbracă depărtarea 


Sirepe intră-ntr-un covor de nori. 


Tiptil se furișează sora moarte, 
Dar unde este-acel numit departe? 


31 martie 2008 

A aţipit lumina din obiecte 


A aţipit lumina din obiecte 
Doar liniștea din noi a tresărit. 
Un dans de predicate şi subiecte 
În trenă de cometă ne-a-nvelit. 


Lumina are suflet de copil 

Când sunetul devine-amurg de zei 
A început să ningă în april 

Cu flori albastre ca de funigei. 

Din depărtare se aud ciacone 

Și sunetele ne întroienesc. 

Tresar în glastră roșii anemone 


Când degetele se-mprietenesc. 


Doar liniștea din noi a tresărit 
Și nu-i nimic să ne fi prihănit... 


31 martie 2008 

Câuşul memoriei - fum despletit 


Căușul memoriei — fum despletit. 
Solemn dăruit — un flacon de hazard 
Și lipsa lentilelor pentru cetit 

Infuzii de tei — în flaconul cu nard. 


Firidele sării, cerceii de scoici 

Meduze și sepii adună. 

În mierea odihnei Evghenii și Voici 

Îşi fac din nisip — o cunună. 

Rotundul ideii e ardere-n rug; 

Acum și de-a pururi abundă. 

La oiștea luminii eu vreau să mă-njug 


În timp ce un Duh mă inundă. 


Mă mustră durerea de-a nu fi iubit; 
Căușul memoriei — fum despletit. 


31 martie 2008 

Mâ-nvârt mereu aproape de mirare 


Mă-nvârt mereu aproape de mirare 
Dansând pe gheaţa artificială 

Și nu vreau să mă vindec de paloare 
Decât în liniște imperială. 


Duzina de erori ce-s necesare 
Îmi sunt drapate-n frunte fastuos; 
Și cad într-o poetică ninsoare 
Un fulg pe geană doare pân” la os. 


Mă mistuie dureri fără de seamăn 
Și-s toate-nmormântate în tăceri, 
Când nu găsesc măcar un suflet geamăn 


Nu pot schimba neprihănitul ieri. 


Fiindcă n-am răspunsuri la-ntrebare 
Mă-nvârt mereu aproape de mirare... 


31 martie 2008 


16 


Un scâncet de copil abia născut 


Un scâncet de copil abia născut 
În mijloc de tăceri și sfâșiere; 
Mă spintecă o rază ca un cnut 
Și sângele țâșneşte din viscere. 


Cuvintele — ce resturi vinovate! 

În carnea lor, cum mișună tăceri! 
Din Carul Mare-un scârţâit răzbate 
Ducându-mă nicicând spre nicăieri. 


Când hohotul de râs al clorofilei 
lradiază ger peste dureri, 

În evantaiul de mirări al filei 
Asist cum astăzi se preface-n ieri. 


Şi-n mijloc de tăceri și sfâșiere 
Târcoale — moartea ca o adiere... 


Ultima Po goduă 


31 martie 2008 

Prăpastie între venit şi dus 


Prăpastie între venit și dus, 
Ce vraiște sunt porțile-n câmpie! 
Te-ntorci mereu ca de la pol opus 
Cu resturile de melancolie. 


Ce lunecoase umbre în oglinzi 
Abia întrezărite se strecoară! 
O pasăre ucisă vrei să vinzi 
Aripa ei începe să te doară. 


O singură instanţă a rămas 
Când steaua ta se află în balanţă. 
E vânt prea mult în oase de pripas 


Şi-i un târziu-devreme-n orice nuanţă. 


Când tu iubirea-ţi dai pe veresie 
Ce vraiște sunt porțile-n câmpie! 


31 martie 2008 

În sfârcul de lumină jinduit 


În sfârcul de lumină jinduit 

Nici degetele nu-mi mai regăsesc. 

Iar mărul cel rotund — făgăduit 

N-am ochi îndeajuns să-l mai privesc. 


Cuvintele-s prea strâmte, nu mă-ncap; 
Le lepăd precum șarpele o piele 

Și în deșertul sufletului sap 

Să regăsesc pierdutele inele. 


Mi-ar trebui o floare de omăt 

S-o țin cu grijă prinsă la icoană. 
Mi-ntorc mereu privirea îndărăt 
Și răsucesc din nou cuțitu-n rană. 


De-atâta-nstrăinare mă-mpietresc. 
Nici degetele nu-mi mai regăsesc. 

Cuvântul sfânt ce-n suflete adastă 


Cuvântul sfânt ce-n suflete adastă 
Cuprins în nici un fel de vechi tipare 
S-a înălțat în sferă luminoasă 

Și-a coborât patenă-pe altare. 


E grâul jertfei noastre-adus prinos 
Depus cu grijă sub icoana mare 

Și cine-l vrea-i, e-atât mai prețios 
Cu cât e stins în roșie licoare. 
Cuvântu-acesta mântuie tristeți 
Alungă spaime, depărtează ură. 
Primiti- voi, creștinilor, de veți 


Mânca și bea drept cuminecătură. 


E hrană, băutură-n clipa fastă, 
Cuvânt curat ce-n suflete adastă. 


31 martie 2008 

Atâtea vechi ceasloave cu-anluminuri 


Atâtea vechi ceasloave cu-anluminuri 

Ce stau ascunse în ferecături, 
Păstra-ne-vor doar stropii scumpi de vinuri 
Chihlimbarii și tămâioși și puri. 


Ca vinul pentru cuminecătură 
În sânge prefăcut, pe sfânt altar 
Cuvântul este o îmbucătură 

De pâine vie, care dăruiește har. 


Ni-i foame și ni-i sete de Acel 
Ce ni s-a dat la Cina de lumină, 
Divinul și Neprihănitul Miel 


Ca să ne fie trecerea senină. 


Stau mărturie despre-aceste chinuri 
Atâtea vechi ceasloave cu-anluminuri... 


31 martie 2008 

Cristalele de cuarţ ascund tot lestul 


Cristalele de cuarț ascund tot lestul 
Din mina adâncată, părăsita, 
Aruncă-n hăuri, fără teamă restul 
Rămâi apoi și caută pepita. 


Tot ce-i descoperit în adâncime 

E mai de preţ precum e perla mării 
Și chiar dacă e-n cantități infime 

Tu bucură-te-n roada căutării. 

Că e îndătinată-aici aflarea 

Acelui lucru-așa de preţios. 

Cum este rostul casei — lumânarea — 


Ce e aprinsă numai cu folos. 


Să sapi în lutul cu nemiluita 
Și să rămâi ca să găsești pepita. 


31 martie 2008 

De la un timp adun toate morţile 


De la un timp adun toate morţile 

Într-un mormânt săpat de mâna mea 
De la un timp se-nchid parcă porțile. 
Să mă agăt aș vrea de-un colţ de stea. 


Mă uit: rămas-au în preajmă puțini 
Și printre lucruri se cască un hău 

Mă-nvârt printre fantoșe de străini 
Ce mic a rămas musștiucul de său... 


Arar aud un sunet fermecat: 
Speranța a-nceput să nu mai doară 
Surâsul parcă mi-e adjudecat 


Și-un flaut cântă cea din urmă oară. 


De-un timp, cei ce nu sunt mai sunt 
Și sufletul mi-atâta de cărunt. 


31 martie 2008 

La ceasul când turbațţi, zâvozii urlă 


La ceasul când turbati, zăvozii urlă 
Și vârcolacii mușcă-obrazul lunii 

O bufniţă se-așază pe o turlă 
Legată-s parcă într-un snop de funii. 


E tintuită-ntreaga mea fiinţă 

În trup eu simt piroanele sudorii. 

Și să mă smulg îmi e cu neputinţă 

Iar împrejur rotesc, flămânzi — condorii. 
Eu stau așa pe insula tăcerii 

Într-un vertij puternic, de temut. 

Și nimeni nu-mi întinde lăicerii 


Să ies la mal, s-o iau de la-nceput. 


Să nu mă caţăr de obrazul lunii 
Legată-s parcă într-un snop de funii. 


1 aprilie 2008 

În toiul nopții eu devin străină 


În toiul nopţii eu devin străină 
Și-ntr-o ninsoare de confetti sunt. 
Abia am fost aleasă drept regină 
Durerea mă lovește-n suflet crunt. 


Se-ntrece orga-n tonuri cristaline; 
În braţe port firave flori de-omăt 

Iar vântul vrea în păr să mi se-anine 
De-atâta-nstrăinare mă îmbăt. 


E firul vieţii un tumult de ape 
Involburate, repezi, în cascade, 
Cât nici o inimă nu mă încape 


Cămașa mea de nuntă-i pentru Hade. 


Mă trec într-o învolburare lină; 
In toiul nopții eu devin Lumină... 


1 aprilie 2008 

În menuet, atâtea mlădieri 


În menuet, atâtea mlădieri, 

Ca-n drăgostire, tot atâtea şoapte. 
Rămân în clipa veșnicului ieri 

Și te aştept smerită, zi și noapte. 


Dar hai să ne-aruncăm prin zid petarde 
Petarde și confetti de lumină; 

Într-un flacon micut, parfum de nard e 
Dar cu prefer petale de sulfină. 


Mă mântuie neprihănirea colii 
Și stau așa, cu ochii pironiţi. 
O-mpăturesc ca să obțin infolii; 


Mi-s pașii măsurați și obosiţi. 


Dar unde-s depărtatele Sierre? 
În menuet, e-atâta mlădiere... 


1 aprilie 2008 

Privesc la steaua de la râsârit 


Privesc la steaua de la răsărit 

Și-nalţ un psalm în triluri de prigorii 
Deasupra ieslei, iat-a licărit 

La ea se-nchină magii și păstorii. 


Se sparge-un ochi în rouă de cuvânt 
În timp ce clipa stă nehotărâtă; 

De când tăcerea-mi este legământ 
Se miră munţii de iubire — câtă! 


În lacrimi de durere m-am smerit; 
S-au înălţat în rugă sicomorii 
Mai am măcar un cer de cucerit 
Și vântul suflă rece-n valțul mării. 


Iar steaua-mi poposeşte-n dreptul frunții. 


De câtă dragoste se miră munţii! 

A e e. e. 
In somn îmi cer blajinii demâncare 


În somn îmi cer blajinii demâncare 
Și sorb izvor din palmele-mi căuș. 
Noi conversăm tacit la lumânare 

Și semne-mi fac ca să pornesc acuş. 


Mă-ntâmpină cu zâmbete sfioase 
Și cu obraji şi degete de ceaţă. 
Mi-arată umbra tainicelor case 

Și cum să îmi câștig cealaltă viaţă. 
Le dau fărâme de împărtășanii 

Și vin din cupa Domnului, jertfit, 
Apoi cântăm catisme și pisanii 


Și totul e așa de diferit... 


În nopți de sărbători sau feriale 
In somn, îmi cer blajinii demâncare... 


1 aprilie 2008 

Vom inventa un dans nemaivâzut 


Vom inventa un dans nemaivăzut 
Un dans în spectrul razelor de soare 
De dincolo de orice început 

Ce-l vom dansa desculți sub felinare. 


Sub ploi și sub furtuni de-asteroizi 

Ne vom roti în ritmuri ancestrale; 
Sălbatic dans al vechilor druizi, 
Înveșmântaţi doar în lumini de-opale. 


Va fi într-adevăr cum n-a mai fost. 
Precum perechea primă din Geneză, 
Și izgoniți, afla-vom adăpost 


În rai terestru vom începe-asceză. 


Ca într-un paradis demult pierdut 
Vom inventa un dans nemaivăzut. 


1 aprilie 2008 

Să inventâm miresmele iubirii 


Să inventăm miresmele iubirii 

Ce s-a născut în sfere rotitoare? 
S-o recunoaștem după glezna firii 
Atinsă de nisipuri mișcătoare? 


Dar cum putem cunoaște că e-aceea, 
Ce nu s-a inventat în vechi hrisoave 
În care și bărbatul și femeia 

Nici nu mai au nevoie de voroave? 


Tăceri, săruturi, respirări încinse, 
Bătăi de inimi și emoţii crude 
Și degetele abia-abia atinse 


De roua prihănirii parcă ude? 


Ca împreună descifrând Psaltirea 
Să inventăm doar pentru noi iubirea... 


1 aprilie 2008 

Acum, ajuns de sensuri jefuit 


Acum, ajuns de sensuri jefuit 
Dezghiocat de gânduri și de vise 
Fu mă trezesc deodată vântuit 
Și ciuruit de vulturi, pare-mi-se. 


Sunt fulguit de patimi de omăt 
Un inefabil vis îmi dă târcoale 
Și de iubire-s gata să mă-mbăt 
Să mă-nsoţesc cu păsări călătoare. 


Un chip tăiat rotund de apa rece 
Se oglindește-n sine cu uimire; 
Dar cine i-a orânduit să plece 
Când se afla în toi de fericire? 


Ajung târziu în țările promise 
Dezghiocat de amintiri și vise. 


31 

Spre care țărm să mă arunc, nebunâ?... 


Spre care țărm să mă arunc, nebună, 
De parcă m-aș afla pe Axis Mundi 
Sculptată din aluatul cel de lună 

Ca fața preafrumoasă-a Cunegundii? 


Dar ce memorie conștiincioasă! 

Din viaţă ne rămân doar pete roșii. 

O ceaţă lătrătoare și vâscoasă 

Mi-a șters din inimă pe toți strămoșii. 
Răzbătătoare — dinlăuntra fire 

Spre noi tărâmuri veșnice purcede 

E ca o nouă, dulce-ademenire 


Spre Cel pe care nimenea nu-L vede. 


Spre care țărm să mă arunc în mare 
Când nu-mi găsesc nicicum asemănare? 


1 aprilie 2008 

Vă las, iubiții mei, acum cu bine.... 


Vă las, iubiții mei acum cu bine 
Rămâneți toţi, precum v-am cunoscut. 
Cu neputinţă să vă iau cu mine 

Fu mă îndrept spre Marele-Nceput. 


O columbiță m-a-nsoţit prin lume 
Și chiar și în derivă mi-a dat semn 
Să înțeleg singurătatea cum e 

Dar numele să îmi rămână demn. 


Amurgu-ncet se lasă peste fire 
Și mă retrag, discret cum am venit. 
În palme-ascund doar ciobul de iubire 


Se vede că atât mi-a fost menit. 


Rămâne-n urmă Cântecul de sine 
Vă las, iubiții mei, vă las cu bine... 


1 aprilie 2008 

Cezarina Adamescu 


Mâ-ncolâcise duhul de lumină 


Mă-ncolăcise duhul de lumină 
Și mă rotea vertiginos pe dale. 
Cu aerul în brațe, fără vină 
Păream înveșmântată în opale. 


Și umbra-mi devenise diafană 

Pe când înmugurisem ca o cruce. 
Mergeam spre monastire ca o Ană 
Ce știe bine încotro se duce. 


Drept sprijin eu aveam un zbor de flutur 
Vâltorile iubirii drept credință 
Când sângele din vene-am prins să-mi scutur 


Ştiam că mă îndrept spre biruință. 


Mă-ncolăcise duhul de lumină 
Și mă albisem de păcat și tină... 


2 aprilie 2008 

Ultima Pogoduă 


Îmi eşti cămaşă de ivor sub piele 


Îmi ești cămașă de ivor sub piele 
Mă-mbrac în tine și-nfloresc în crini. 
Se zbate tânăr, sângele-n inele, 

Şi-n crengi tremurătoare de arini. 


Îmi năvălesc sălbatece himere 

Și spaimele-n îndemnuri se prefac. 
Mănunchi de liliac privirea-mi cere 
Și stingherită lucruri noi (des)fac. 


Alcătuiri de clipe muribunde 
M-ajung din urmă și ușor m-ating. 
Se-ntrec luminile să mă inunde 


Cuvintele în cerul gurii-mi sting. 


Și-ntr-o inflorescenţă de lumini 
Mă-mbrac în tine și-nfloresc în crini. 


2 aprilie 2008 

Cezarina Adamescu 


Pe buzele de rouă am tămâie 


Pe buzele de rouă am tămâie 

Și flautul ideii sună blând. 

Mă scrijelează-un cântec în călcâie 
Că sunt aici de nu se știe când. 


Un aer frânt de fulgere de aur 
Coboară-acum în merele domnești 
Când se trezesc și nenufari pe plaur 
Îmi par că-s arătări dumnezeiești. 
Mi-e trupul ca o amforă de struguri 
Ce-așteaptă mâna de culegător 

Iar sângele-n incandescente ruguri 


Se pregătește pentru-un unic zbor. 


Pe gene am miresme de tămâie 
Și nărăvaşi mustangi tresar din frâie... 


2 aprilie 2008 

Ultima Vo goduă 


Credinţe ancestrale curg prin ere 


Credinţe ancestrale curg prin ere 
Străbat văzduhuri şi pereţi de ceață 
Și-nalţă nevăzute bariere 

Precum un prunc de poale mi se-agață. 


Mirene ape curg neîncetat. 

Eu chip luminii dau, ce mă colindă 
Într-un crâmpei de zi neașteptat 
Mi-agăt surâsul palid în oglindă. 

Și mă azvârl în dorul de-a trăi 
Aştept apoi un veac rotund să vină 
Să îmi culeagă firul lui a fi 


Să mă prefac într-o lumină lină... 


Credinţe ancestrale curg prin ere 
In timp ce moartea-ntinde lăicere... 


2 aprilie 2008 

Cezarina Adamescu 


Tu nu vezi cum te-ngenunchează morbul? 


Tu nu vezi cum te-ngenunchează morbul 
Și te atrage-n sfera de-ntuneric? 

Va fi fiind orgoliul, poate, orbul 

Sau urletul de fiară, luciferic? 


Prin ochi, prin pori lumina îţi transpare 
Ca unui lup sticlirea din priviri. 

Tu ţi-ai ales Cuvântul care doare 

Acela ce provoacă năluciri. 


De unde-aceste-alcătuiri involte 
Cu torsiuni supreme spre zenit, 
Ce duc la prăbușirea unei bolte 


Și te întorc la ce ţi-a fost menit? 


Chiar Edgar Allan Poe alungă corbul 
Tu nu vezi cum te-ngenunchează morbul? 


3 aprilie 2008 

Dezvâluit ca un Poet pur sânge 


Dezvăluit ca un Poet pur sânge 
Cu rimele transpuse-n evantai 
Atât cât neagă minţile nătânge 
Voind să-nchinge herghelii de cai... 


Cum știi să iei cuvântul viu în coarne! 
Și muza-i posedată în răspăr 
Cuvântul tău e gata să răstoarne 
Izvorul dulce-al apei în ciubăr. 


De-atâta rouă, tâmpla-ncărunțită 
Și sufletul, atât de vămuit. 

Ţi-e viața astăzi îmbucătățită 

Atât e-al tău - cuvântul drămuit. 


Dezvăluit ca un poet pur sânge 
Ai vrea s-auzi „materia cum plânge”... 

Cezarina Adamescu 


Eu vin acum de pe cârâri pierdute 


Eu vin acum de pe cărări pierdute 
În ritmul marianelor litanii 

Să-ţi dăruiesc coroană de virtute 
Sfielnice catisme și pisanii. 


Purtând pe buze doar cântare lină 
Spălată în agheasma din cristelniți 
Eu vin în nor de smirnă din cădelniţi 
Și-ți fac pe frunte-o cruce de lumină. 


Eu vin înveșmântată-n albă vină 
Cu inima necunoscând prihană 
Să-ţi şterg sudoarea, oboseala, tina, 


Grăbită vin spre tine, ca o Ană. 


Și chiar în zid ca jertfă de-oi fi pusă 
Eu vin, iubite-n calea ta, supusă... 


23 martie 2008 

Prin ochii tâi, iubite, eu am văzut caişii 


Prin ochii tăi, iubite, eu am văzut caișii 
Părea în noaptea sfântă, ninsoare ireală 
Din ţări îndepărtate, se întorceau Ibișii 

Și ceru-adânc vuia de un cântec de sineală. 


Își întinsese luna, pe boltă lăicerii 

Și stelele-nflorite râdeau necontenit. 
Plesneau în floare merii și vișinii, cireșii. 

Eu îi priveam extatic, prin ochiul tău smerit. 


Părea grădina toată în albele ei ruguri 
Meleagul de poveste la care-ades visăm, 
Drapată în ninsoare ca-n scâncete de muguri 
Ne îndemna în şoaptă, de mână s-alergăm. 


Prin nara ta flămândă, caișii-am mirosit 
Și îi priveam extatic, prin ochiul tău smerit... 

Se-ntunecă icoanele-n perete 


Se-ntunecă icoanele-n perete 

Și din lumină mai rămâne zgura. 
Mă țintuie un ochi ca un erete 

Cu un tăciune-mi scrijelează gura. 


Departe sunt ninsorile imberbe 
Și ornicul din frig a-ncremenit. 
Mă biciuiești cu fulgere de verbe 
Și-a dispărut și punctul din zenit. 


Priveşte mustrător din cer icoana. 
Un înger bate noaptea în ferești. 
Imi strigă să-ncetez îndată goana 


Smintită după vanități lumești. 


În turnul meu privesc pe îndelete 
Cum se-nnegresc icoanele-n perete. 


24 martie 2008 

De când te-aştept au înflorit magnolii 


De când te-aștept, au înflorit magnolii; 
Cireșii timpurii au înflorit 

Am lepădat veșminte și orgolii 

Când frunzele s-au prins într-un horit. 


De când aştept și versu-ți psihedelic 
L-am recitit şi-l ştiu pe dinafară. 
Îmi susură-n ureche glas angelic 

Și sunetul se-ntinde cât o ţară. 


Se prăbușesc în el tăceri de-o viață 
Ca pietre rezonând într-o fântână 
Și când mă spăl cu versul tău pe față 


Eu capăt imediat puteri de zână. 


De când te-aștept în infinimea colii 
Iubite, parcă înfloresc magnolii... 


24 martie 2008 

Se lâncezise în carafă vinul 


Se lâncezise în carafă vinul 

De când stăteam sperând că ai să vii 
Se adunase și se risipise Cinul 

De taină existent în veșnicii. 


Voiam să fii cu mine (în)trupat 

Să măsurăm a Timpului durată. 
Și-un sfânt rotund, femeie și bărbat. 
Secunda sta-n clepsidră atârnată. 


Plângea cavalul din cel codru des 
Și stele hohoteau în înălțime. 
Voiam să descifrăm un înțeles 


Și să aflăm perechea din doime. 


Precum a unui măr ce-i spintecat 
Perechea din doime ne-am aflat. 


24 martie 2008 

Izvor de taină, cumpână şi cheie 


Izvor de taină, cumpănă și cheie, 
Răspântie și leagăn în pruncie, 
Supliciul cel cu numele: femeie 

Aș vrea să-ți fiu: temei de veșnicie. 


Hieratic și teluric împreună 

Într-o inflorescenţă roditoare 
Când degetele noastre se-ncunună 
O, Doamne, ce străluminare! 


Aș vrea să-ți fiu, al tihnei, sfânt — izvorul — 
În tulburare, calea spre lumină, 

Monadă, orhidee, însuși zborul 

Cu numele femeie te alină... 


Dar ce n-aș vrea? Suavă melopee, 
Izvor de taină, cumpănă și cheie... 


Ultima Vo goduă 


Noaptea Sfintei Învieri 2008 

Doar ţie-ţi cânt cantata bucuriei 


Doar ţie-ţi cânt cantata bucuriei 
Chinovia tăcerii mă seduce 
Suave incantații astăzi fie-i 
Gavote de lumină-s pe uluce. 


Curg fagurii de miere prin ferestre 
Făgăduită-s dreptei socotințe. 
Cuvinte sibilinice-n dorințe 
Dezvăluie desenele rupestre. 


Dar ce suav, incantator preludiu 
Tăcerile se unduie-n torsadă 
Mă-ntrup și iar revin într-un postludiu 


Sunt flacără-ntr-o baie de zăpadă. 


Eu împrumut azi trilul ciocârliei 
Să-ţi cânt, iubite, Oda bucuriei! 


22 martie 2008 

Trăiesc în permanenţă un miracol 


Trăiesc în permanenţă un miracol 
Când amintiri se zvârcole-n ruine 
Devin al purității receptacol 

Sămânţa cea divină crește-n mine. 


Şi-n dansul, doar de spirite afine 

De așternut în sfintele tipare 
Sămânţa cea divină crește-n mine 

Și se prelinge sus, în calendare. 
Și-atunci când eu mă aflu în restriște 
Frumoasă-s ca o ciută nenuntită 
Vibraţia iubirii mi-e sortită 


Prigorie-s ascunsă-n porumbiște. 


Izvoditoare-s de cuvinte-afine 
Când amintiri se iscă din lumine... 


22 martie 2008 

Aprinde-un vers în pletele rusâlcii 


Aprinde-un vis în pletele rusălcii 

La mal de ape-n tresăltare lină 

Eşti unic posesor al unei sălcii 

De care harfa mea de vânt se-anină. 


De-i adormi ca un pescar de vise 
Furat de-un susur ademenitor 
Pe-o insulă pustie ca Ulise 

Îți vei petrece gândul de ivor. 


Să-mi spui atunci de ce să mă mai mir” ce 
Am să te-aștept în prag c-un măr în mână 
Frumoasă devenind ca muza Circe 

La ceas de licurici și poate până 


În pletele rusălcii prinzi o liră 
Să simți miresmele de calomfiră. 

Sonete, madrigale şi rondeluri 


Sonete, madrigale şi rondeluri 
Distihuri, monostihuri și terține 
Îmi cânt iubirea în diverse feluri 
Sperând că-n ele te-oi afla pe tine. 


Mi-e dragostea-n verzale și aldine 

Ca în intarsii de sidef săpată. 

Cum este inserat cerescul Bine 

Și rozmarinu-n inimă de fată. 

Și chiar de nu te aflu în răscruce 
Cuvintele străpunse de tăcere 

Le-așez pe piept sub inimă, drept cruce 


Să-mi fie sfânt temei de Înviere. 


Te scrijelez în suflet cu aldine 
Sperând că-n ele te-oi afla pe tine. 


Noaptea Sfintei Învieri, 2008 

Ca într-un echinocțiu timpuriu 


Ca într-un echinocțiu timpuriu 
Așa epifanie n-am trăit 

Când îngerul thanatic mi-a grăit 
Răpit în zbor de cerul azuriu. 


De unde m-am ivit, din Mater Alma? 
Din orga unei stele ce-a murit? 

Mă pregătesc ca lemnul pe un gater 
Spre-adâncul cerului învălurit. 


Că n-am adus îndeajuns priință 
Trăiesc acum această condamnare. 
Fl a rostit asemenea sentință 


Prezentă în absența —ntristătoare. 


Mi-e zborul azi un cântec dăltuit: 
Așa epifanie n-am trăit. 


21 martie 2008 

Mi-e inima-n tristeți ispâşitoare 


Mi-e inima-n tristeți ispășitoare 
Durată ca-ntr-o searbădă matrice 
Orfeu s-a-ntors în lumea muritoare 
Pe urma lui eu sunt Euridice. 


În mlădieri și în frisoane calde 
Te caut și lumina mi-e complice. 
Să nu-ţi întorci privirile, heralde, 
Ci mă privește : Sunt Euridice. 


În chipuri anonime și-ntristare 
Străbat pământu-n plesnituri de bice. 
Colind și rai și iad în disperare 

Te chem, Orfeu, tu vino la matrice. 


Mi-e inima flămândă de iubitul; 
Iubirea noastră reînvie mitul.... 


Ultima Vo goduă 


21 martie 2008 

Aşteaptă-mă să îți rostesc sonetul 


Așteaptă-mă să îți rostesc sonetul 
Cu glas șoptit, la ceas de lună plină 
Și-apoi în taină să pornim banchetul 
Scăldaţi în rouă pân” va fi lumină. 


Și-atunci precum mireasa — salamandră 
Cu voalul alb aprins ca o făclie 

Să mă prefac într-o lumină tandră 

În care heruvimii or să vie. 


Așteaptă-mă să îți șoptesc Cântarea 
Cântărilor ca dulcea Sunamită. 
Dansând să mi se taie răsuflarea 


De nici un paznic să nu fiu oprită. 


Și la picioare să-ți depun buchetul 
De orhidee când îți cânt sonetul... 


Echinocțiu, 2008 

Iubirea poate scrie-o cantilenă 


Iubirea poate scrie-o cantilenă 
Cu vorbe care n-au fost inventate 
lar inima ce nu cunoaște jenă 
Le-nchidă în sipetele furate. 


C-o cheie cine vrea să le descuie 
Va trebui să-nveţe alfabetul 
Și cu o ansă din alun ori tuie 
Abia atins să murmure, sonetul. 


Iubirea ta mi-e scrisă mie-n genă 
În codul cel mai intim al fiinţei. 

Și eu precum Frumoasa Madrilenă 
Voi scrie măreţia umilinţei. 


La fel ca şi-a cometei albă trenă 
Iubirea poate fi o cantilenă... 


Ultima Vo goduă 


Echinocțiul de primăvară 

Cezarina Adamescu 


Ce stranie şi ce duioasă urâ! 


Ce stranie și ce duioasă ură 

Ne mistuie și ne înstăpânește: 

Ne biciuim cu crinii albi pe gură 
Atunci când depărtarea ne unește! 


Cu trup smerit şi ochi de Azucenă 

Te scriu și te rescriu sculptat în carne 
În timp ce în priviri lucești — fosfenă 
Un strop de chihlimbar printre lucarne. 
Iubirea noastră-i cel mai sfânt remediu 
De-aceea ni-s păcatele iertate. 

E-a ciutei grabnică-alergare-n rediu 


La adăpost de haite-nfometate. 


Ne circumscriem azi într-o epură 
Și ne lovim cu crinii albi pe gură... 


Seara de echinocțiu, 2008 

Demult nu mai colind în noapte printre 


De mult nu mai colind în noapte printre 
Nămeţii-nchipuirii răscolind 

Cu focu-acesta arzător prin vintre 

Pe vreun Ulise orb ademenind... 


În mersul meu ca pe tăciuni aprinși 
Mi-s tălpile ciulite pe frigare; 

Cărbunii se prefac în ochi de sfincși 
Dan suflet arde-o sfântă lumânare. 


Mi-am descuiat răbdarea din obroc 

De când te-aștept și-n inimă - tot jar e — 
Ca pe-un copac ce lunecă pe scoc 

Răzbit de o viteză-ameţitoare. 


Demult nu mai colind agale printre 
Deschisă-i ușa ferecată dintre... 

Să ne-ntâlnim în taină la zenit 


Să ne-ntâlnim în taină la zenit 

Ca nimeni să nu ne mai țină cont. 

Decât drum bun, să-mi spui: Bine-ai venit! 
Ca pe spinări de cai, pe orizont. 


Și ghemul vieţii depănând, doar știi 
Prăpastia se cască pe ruine 

Când tu, iubite, vii să mă îmbii 
Cântându-mi Elegiile duine... 


Suntem doar niște îngeri ispitiți 
Adulmecând mereu ce nu se-ntâmplă, 
De spiritul iubirii-mpătimiți 

Când sângele ni se izbește-n tâmplă. 


Să ne-ntâlnim în taină la zenit 
Spunându-ne-amândoi: Bine-ai venit! 


56 


Ultima Vo goduă 


E un temei de rugă aşteptarea 


E un temei de rugă așteptarea 
Mijită între pleoapele de lut 

Și pâinea înmuiată-n vin și sarea 
Ne primenesc sărutul ne-nceput. 


Deşi potirul alb e pe sfârșite 

Și vinul vieții-n amforă dospit 

Tu gustă-l cu smerenie, iubite, 

Cu gesturi simple astăzi, ca-ntr-un rit. 


Pe crestele albite de omături 
Răsare blândă, tainica Selene 

Și stelele uimite dau în lături 
Alunecând pe tâmplă și pe gene. 


Tu scrii îngenuncheat la lumânarea 
Şi-i un temei de rugă așteptarea. 

Prietene-aşteptările sunt demne 


Prietene-așteptările sunt demne 

Dar merită răsplata însutit: 
Rămâne-vor mirările solemne 

Că n-ai iubit de-ajuns, că n-am iubit. 


Se face seară-n iarbă și în gânduri 
Din nou tresare steaua la apus. 
Îmi argintește luna albe rânduri 

Și firul vieții deapănă pe fus. 

Din ce vorbesc, rămâne-va uitarea 
Și se aşterne praful în cuvânt. 

Pe ochii-ntredeschiși mijește zarea 


Și-un zvon de ducă-i în ecoul frânt. 


Prietene-așteptările sunt demne 
Iubirea noastră scrijelă desemne... 


9 martie 2008 

De ce vorbeşti de cazne inutile? 


De ce vorbeşti de cazne inutile, 
Când tu ești tot ce am mai preţios, 
Și dintre zeci de zâmbete nubile 
Ales-am un surâs misterios? 


Dar teamă mi-e să cad în ambuscadă 
Vândută unui vis îndepărtat 

Precum troianul mistic de zăpadă 

Pe muntele nicicând cutreierat. 


Să fie visu-acesta cutezanţă, 

Din anii scurși în părul meu duium? 
Iar inimile noastre în balanță 

Se răstignesc în clipa de acum? 


Când vântul aspru-mi cade peste file 
De ce-mi vorbeşti de cazne inutile? 

Eu casa am umplut-o cu lumină 


Eu casa am umplut-o cu lumină 
Așa cum umpli c-un căuș un râu; 
Să ne albim de pulberea de tină 
Cum dropia-n seminţele de grâu. 


Am alungat și umbrele-nserării 

Ce se lungeau diforme prin pereţi 
Ne furișam la marginea uitării 

Ca fluturii în preajma lămpii — beti. 


A fost o zi, o zi cu lună plină 

De vorbele căzute dintr-un vers; 
Pășeam stingheră-n raiul de nevină 
Am ezitat, apoi cuvântu-am șters. 


Cuvântu-acela magic, cu aldină, 
Din casa scufundată-n lună plină... 

Un suflet jinduit de armonie 


Un suflet jinduit de armonie 

În căutarea altui suflet sfânt 

Ar fi în stare, dând pe veresie 

Să-şi vândă chiar și palma de pământ. 


Predestinat să se desfacă-n soare 

FI caută lumina în răscruci 

Ca floarea tresărind la prima boare 
Ca vântul spulberând un cuib de cuci. 


Revarsă, tu, un strop de armonie 
Măcar o dată, vino în amurg, 

Și adu-mi un potir cu apă vie 

Să stingi în ea lumina-n care curg 


Aştept de-o viață-ntreagă să mă-mbie 
Un suflet jinduit de armonie... 

Aruncâ-n flăcâri vorbele deşarte 


Aruncă-n flăcări vorbele deșarte 
Aruncă-ți şi nuiaua-n hău adânc. 
Pășește drept cum ai păși-ntr-o carte 
Cu patimile strânse la oblânc... 


Ascultă-ți pasărea în piept cum bate 
În căutare veșnică de rost 

Întors târziu de pe cărări deșarte 
Nimic nu o să ţi se pară-anost. 


Privind uimit cum anii se desfiră 
Din ghemul cu migală-alcătuit, 
Ascultă-n taină cântecul de lyră 
Și socoteşte-l dar neprețuit. 


Priveşte drept, chiar dincolo de moarte, 
Și-aruncă-n flăcări vorbele deșarte. 

Retras într-o tâcere adumbrită 


Retras într-o tăcere adumbrită 
Refuzi zburarea clipei solitare 
Iar firul de nisip cernut prin sită 
Devine o clepsidră mustrătoare. 


Ţi-s pașii umezi pe cărări de humă 

Și-ai vrea să te desprinzi cumva de vrajă 
Dar creasta valului muiată-n spumă 
Sărută glezna hoinărind pe plajă... 


Ţi-e amintirea-ntoarsă în sărut 

Și gândul poposește pe-o colină 
Tu cauţi urma pasului pierdut 

Și dai din serpentină-n serpentină. 


Rămâne-o adiere, doar o boare 
Când simți zburarea clipei solitare... 

A fost să fie-un dar de sârbâtori 


A fost să fie-un dar de sărbători 
Mă lumina privirea ta curată 

Mă petreceai în sunet de viori, 

Și eu mă-nfioram ca-ntâiași dată. 


În mine a-ncolțit palpit de vis 
Deodată cu lumina-ntârziată 
În dulci culori căzute din abis 
Păreau că-s dintr-o amforă curată. 


Acum, înveșmântat ca-n văl subțire 
Într-o lumină care-abia mă ţine 

O Doamne-n gura Ta de nemurire 
Mă isc și zbor cu aripile line... 


Cu gândurile ploi de meteori 
Îți dau acest prinos de sărbători... 

Atâtea năzuiri slujind tăcerii 


Atâtea năzuiri slujind tăcerii 

Am dus în suflet de la început 
Încât călătorind pe puntea serii 
M-a-ntâmpinat descântecul durut. 


Și nici o-mbrăţișare nu mai știu 
În stare să-mi alunge întomnarea 
Mi-e teamă să nu lunec în pustiu 
Subit se cască-n mine înserarea. 


Mi-au istovit cuvintele-n tăceri 
Neputincioase să rosteasc-o rugă. 
De-atâtea toamne, primăveri și veri 
Zăpada-n flăcări s-a pornit pe fugă. 


Slujind tăcerii-atâtea năzuiri 
S-au prefăcut în mute tânguiri. 

Nimic nu mai era la fel în noi 


Nimic nu mai era la fel în noi 

Ne împărțeam cărările-n răscruci 
Ne risipeam mereu din doi în doi 
Ducând pe umeri câte două cruci. 


Săraci, stingheri, flămânzi de lună plină 
Nici nu știam pe unde rătăcim, 

Uitasem cum să zămislim Lumină 

Și cum promis-am un rotund să fim. 


Zburătăcind doar pe cărări uituce 
Prin labirinturi de hățișuri pline 
Nu bănuiam cărarea unde-o duce 
Și-am hotărât rămânerea în sine. 


Și uzi în plete de zăpezi şi ploi 
Ne risipeam mereu din doi în doi... 

Într-un vârtej nebun de frunze moarte 


Într-un vârtej nebun de frunze moarte 
Iscat ca din senin de primăvară 

S-au răsucit cuvintele din carte 

Și-au izbucnit subit din file-afară. 


Nici nu mai știu, a fost o năruire 

De catedrală slabă-n temelie 

Și cărămizi fugite din zidire 
Hălăduiau pierdute în pustie? 
Ispititoare, dulce armonie, 

Mă chemi, m-alungi cu sunete incerte 


Acum, când vântul potolit adie 
Eu rog frumos Cuvântul să mă ierte; 


ÎI mângâi, îl așez cu grijă-n carte 
Și nărui cu un gest frunzare moarte... 

Un gol imens de dincolo de lume 


Un gol imens de dincolo de lume 

De neumplut cu altceva, iubite, 

Îmi stăruie în clipele anume 

Când nu ești lângă genele-mi uimite. 


De-i zi ori noapte, veşnic îți simt lipsa 
Și-ți simt un jind fantastic în privire 
De parcă s-ar porni Apocalipsa 

Și s-ar distruge neclintita fire. 


Demult aștept o primăvară crudă 
C-un soare unic străbătând genune 
În care să-ți ghicesc privirea udă 
În tainica privire-a blândei lune. 


Un gol imens de dincolo de lume 
Mă face să-nțeleg : iubirea fum e... 

Mă bântuie pustietâţi agreste 


Mă bântuie pustietăţi agreste, 
Troiene și-avalanșe de lumină. 

Colind stingher pe țărmuri și pe creste 
Doar gândul către tine mă-nsenină. 


Un salt mortal peste-orizonturi pure 
Eu fac strivind genunea sub picioare. 
De n-ar veni zefirul să te fure 

Să te îmbete cu a lui lentoare... 


Aud acum al simțului răscol 
Îmi mişcă trupu-n zbatere deșartă. 
Cu rădăcini înfipte în nămol 
Și ochii sus țintiți spre Nalta Poartă. 


Mă bântuie pustietăți agreste 
Dar urlu din rărunchi: Va fi şi este! 

Sărută florile înrourate 


Sărută florile înrourate 
Atunci când se ivește aurora 
Și pleacă-te iubirii preacurate 
Bineţe dând și pace tuturora. 


E-un dans de suflete înlănţuite 

În aprigă şi tandră încleștare 

Tu vino-n calea inimii, iubite, 
Și-ascultă a „Cântărilor Cântare!” 


Mi-e sete, vino să-mi aduci potirul 

Cu lacrima iubirii tale sfinte 

Și-atunci când s-o curma, al vieţii firul 
Să-ţi simt răcoarea gurii cea fierbinte. 


Iubite, stai cu mine pe-nserate 
Sărută-mi florile înrourate... 

Nu pierzi nimic iubirea dacâ-mi dărui 


Nu pierzi nimic iubirea dacă-mi dărui 
Prin vremi bicisnice creând o punte 
Icoana-așază-o-n suflet. Dacă stărui 
Tu poţi să clatini ori să muţi un munte. 


Nu căuta să-i afli înțelesul, 

Doar nu cunoaște înţeles iubirea. 
Atât să știi: îmi ești pe veci alesul 
Cel nenuntit, dar cununat cu firea. 


Am să te port în cerurile nouă 
Atunci când voi pleca spre infinit 
Întâmpinat cu azimă şi rouă 

Vei fi de la nadir pân” la zenit 


Învăluit în steaua fiecărui 
Nu mori de tot iubirea dacă-mi dărui... 

Te ştiu acum pânâ-n adânc de tine 


Te știu acum până-n adânc de tine 
Și orice fibră eu ţi-o recunosc: 
Mi-eşti aerul, pământul ce mă ține 
Îmi răscoleşti miresmele de mosc. 


De-ar fi să-ți caut sufletu-n genune 
Prin mii de alte suflete pribege 

Te-oi recunoaște într-o rugăciune 
Și nimeni nu va mai putea să nege. 


Că tu ești înţelesul care doare 

La fel cum doare-n piept preasfântul dor 
La fel cum doare blânda-nfiorare 

De dinaintea misticului zbor. 


Te știu acum până-n adânc de tine: 
Un sentiment sublim să te-nlumine... 


72 


MĂ aurea iubirea diafană 


Mă aurea iubirea diafană 

Și genele îmi arginta în rouă- 
Ca un balsam tămăduind o rană 
Sub tainicul obraz de lună nouă. 


Mergeam îngândurat pe căi tăcute 
Cu visul siluit într-o părere 

Trezit într-un desiş de umbre mute 
Simţeam cum întunericul mă cere. 


Dar vinul bucuriei pe sfârșite 
Zăcea trezit în amfora ciobită 
Puzderie de gâze aţipite 

Sorbeau pe rând speranţa năruită. 


Eram ca un Manole fără Ană 
Zidit în mănăstire ca-ntr-o rană. 


73 


Ultima Pogoduă 


Cezarina Adamescu 


Şi mă cuminecam cu vinul vieții 


Și mă cuminecam cu vinul vieții 

Cu pâinea prefăcută-n Sfântul Trup 
Alunecase Steaua dimineții 

Pe geana-n care visele se-ntrup. 


În chivot înfloriseră semințe 

Și grâul pâinii se cocea în spic. 
Frau acolo-ascunse năzuințe: 
Le strecura clepsidra, pic cu pic. 


Prin gâtul ei îngust în vălmășie 
Aluneca și viața mea grăbită 
Vândută uneori pe veresie 
Monadă cu monadă năruită. 


Mi-e vie amintirea tinereţii 
Și mă cuminec iar cu vinul vieţii... 

Fâr de busolă şi fără de hartă 


Făr” de busolă și fără de hartă 

În lotca ta cioplită-n coji de nucă 
Te-avânţi în larg și valuri mari te poartă 
În plin taifun pe marea cea năucă. 


Ai vrea să strigi, nu-i nimeni să te-audă 
Decât un pescăruș purtat de vânt 

Îl simţi stingher și slab, un fel de rudă 

Și nu-i nădejde-n zare pe pământ. 


Te-ndrepți purtat de val spre nicăierea 
Nădăjduind un loc să-ți sprijini fruntea 
Dar simţi curând că te-a lăsat puterea 
Și dintr-o dată ţi se năruiește puntea. 


Și-ajungi curând, curând la Marea Moartă 
Făr” de busolă și fără de hartă... 

Sărmanul trup trâind în sihâstrie 


Sărmane trup trăind în sihăstrie 
Visând la dezmierdările lumești 
Robit ești de lumina sinilie 

De care nu mai poți să te ferești. 


Te-ai rătăcit într-un adânc de zare 
Pribeag și singur cum e doar proscrisul. 
Și nu te-ntreabă nimeni cum e oare 
Să-ţi fie sfărâmat într-una visul? 


Ţi-e sete de izvorul dulcii case 

De plopul tânăr străjuind ograda, 

Și nu mai bagi de seamă frigu-n oase 
Și nici durerea ce ţi-a frânt obada. 


Atât ţi-a mai rămas: dorința vie 
Sărmane trup rămas în sihăstric... 

Mă uit la tine ca-n oglinda firii 


Mă uit la tine ca-n oglinda firii 
Și recunosc doimea din rotund. 
Îmbujorați pe puntea regăsirii 
Am răsfirat nisipul de pe prund. 


Am numărat bobițele cu sita 
Într-un căuș de palmă nădușit 
Nerăbdători să căutăm pepita 
Și s-o păstrăm în sânul umezit. 


Dar înainte să se iște spaima 

Am stat de veghe lângă umbra ta 
Și-am alungat suspinele și-ngaima 
Tăcerea pogorând, povară grea... 


Mă uit la tine ca-n oglinda firii 
S-a împlinit miracolul iubirii... 

Se lâncezise în carafă vinul 


Se lâncezise în carafă vinul 

Și pâinea caldă se făcuse piatră 
Înmărmuriseră tăciunii-n vatră 
Nutream să fur a Timpului parafă. 


S-aducem înapoi — voiam — sărutul 
Ce-a fost sublim să rechemăm în timp. 
Și retrăind în taină începutul 
S-aducem focul sacru din Olimp. 


Am străbătut atâtea frontiere 
Și-atâtea căi mai sunt de colindat 
S-ajungem la Nevadele Sierre 

Și să aflăm de-acum ce ne-a fost dat... 


Se lâncezise în carafă vinul 
Când pentru noi se întrunise Cinul.... 

Pe chei hâlăduit-am mânâ-n mână 


Pe chei hălăduit-am mână-n mână 
Sub briza împroşcându-ne pe piele 
Când soarele cu luna se îngână 

Cu mintea urmărind un dans de iele. 


Eram frumoși și singuri împreună. 
Ce pură și ce rece era clipa! 
Simţeam cum însuși aerul se-mbună 
Iar de pe chei ne-ademenise pripa. 


În liniștea impusă de pudoare 

Mergând la pas cu stelele-n tării, 
Credeam că doar cuvântul ne mai doare 
Cuvântul cel născut din veșnicii. 


Și clipei îi spuneam: mai stai, amână 
Pe chei hălăduiam noi doi de mână... 

Părea că hruba lunii mă înghite... 


Părea că hruba lunii mă înghite 
Cum întunericul în peşteri stalactita 
Cădeau în iarbă stelele-nflorite 
Meteoritul își pierduse-orbita. 


Fra o noapte surdă și neclară 
Plesneau în becuri stinse licuricii. 
Se tulburase liniștea barbară 

De frigul și de nădușeala fricii. 


Pe trei cariatide-mi stă iubirea. 
Fiinţele de aer din cuvinte 

Îi măsurau c-un ochi nemărginirea 
Și-o așezau printre icoane sfinte... 


În ceasuri de-așteptare nesfârșite 
Părea că hruba lunii mă înghite... 

Un zbucium nesâtul şi tandru sunt 


Un zbucium nesătul și tandru sunt 
Și-aş vrea să nu se isprăvească visul 
Refuz, tăcerii înțelesul crunt 

Şi populez cu dragoste abisul. 


Îmi curge mir de lacrimă-n cuvânt 
Când te rostesc în fibra mea și-n minte 
Să-l las să curgă în potirul sfânt, 

Ori să-l ascund în inima-ți fierbinte? 
Fu mă înduplec doar așa să mor 

Cu numele iubitului pe buze 

E ca un început firav de zbor 


Al dorului înfiorat de muze... 


Cu tine-n gând cutreier Paradisul 
Și-aș vrea să nu se isprăvească visul... 


14 martie 2008 

Un mugur de-orhidee presat-am într-o carte 


Un mugur de-orhidee presat-am într-o carte 
Să-ţi lumineze versul pe care îl vei scrie 
Păleau cuvinte albe, păleau petale moarte 
Doar focul din peniță părea că te îmbic... 


Cu lacrima din frezii eu ţi-am stropit obrazul 
Și c-un surâs, răbdarea ţi-am pus-o la oblânc, 
Când înfloreau lumine sfioase ca topazul 

În tainițele firii cutreierai adânc... 


Și dezgoliți de umbre sub lespedea-nserării 
Alunecam alături, îmbrățişați în carte 
Simţind pe buze — roșu — același gust al sării 


Când despicam genunea în două-a Mării Moarte. 


Dar necuprinsu-acela, nici nu mai știu de vremu-l. 
Imi curge mir din gură, când îţi rostesc Poemul... 


14 martie 2008 

Fluidu-acela tainic ce-ţi alerga-n viscere 


Fluidu-acela tainic ce-ţi alerga-n viscere 
Ca un torent de ape, în veci nestăvilit. 

Eu l-am simtit în sânge, că-i lapte și e miere 
Și e parfumul proaspăt în crângul ofilit... 


Iubirea ta e dulce, așa cum e pelinul 
Și-mbată cu arome şi cu miros de mosc. 
Cuvântu-nțelepciunii e-ameţitor ca vinul 
Din mii și mii de zvonuri, ecou-i recunosc. 


De unde știi că miezul în rană-și poartă nimbul 
Și flăcări răcoroase țâșnesc din ochii-n rouă? 
Ai vrut un vis; zadarnic să negi, mai bine schimbu-l 


Și răsădește-ți altul cu mâinile-amândouă. 


De-aceea-ţi spun, iubite, tu caută și cere 
Fluidu-acela tainic ce-mi alerga-n viscere... 


14 martie 2008 

Ca-n sanctuar intrat-am în primăvara firii 


Ca-n sanctuar intrat-am în primăvara firii 

Fram în toamnă-atuncea, mă pregăteam de-odihnă, 
Când am simțit cuțitul cel dulce al iubirii 

Și mi-am pierdut răgazul și azima de tihnă... 


Mă primenisem lung și-atent într-o oglindă 

Să te întâmpin seara, când stelele dau muguri, 
Când luna, maiestuoasă, extatică, fiindă, 

Gusta pe rând din cornul cu boabele de struguri. 


A fost o clipă rară, de taină și fecundă; 
Duram un edificiu de vis, din temelie. 
Simţeam iubirea-n fibre, tumult cum ne inundă, 


Când rămăsese numai — din lună — o felie... 


Dar cum să pun eu stavili și gratii nălucirii? 
Ca-n sanctuar intrat-am în primăvara firii... 


14 martie 2008 

Obrazul stâng mă arde în flăcâri sângerânde 


Obrazul stâng mă arde în flăcări sângerânde 

Și pleoapa-mi bate-a vise sculptate-ntr-o firidă. 
Privesc la steaua noastră, misterioasă când e 

Și luna se ascunde timidă după-absidă. 


Ce taină străbătută de umbre și fantasme 

Se iscă-n suflet seara, când gândurile-ți strigă! 
Chiar Timpul — samavolnic — e născător de chiasme 
Și-ți pune-acum pe deget — de aur — o verigă. 
Aștepți mirat ca zorii în rouă să te scalde 

Și-alungi o rămăşiţă de gând, nechibzuită, 

Nu mai privi-ndărăt, ci-n viitor, heralde, 


Că-n frăgezimi de-o clipă e starea fericită... 


Obrazul drept mă arde în flăcări sângerânde 
Cuvintele se-așează pe inime flămânde... 


14 martie 2008 

Un strigăt fără sunet ca din adânc de mare 


Un strigăt fără sunet ca din adânc de mare 

Îmi sparge-acum timpanul în ţăndări nevăzute. 
E frig în suflet, frunze — căzute la-ntâmplare 
Mi-aduc din nou aminte de frumuseți pierdute... 


Se-nvârte caruselu-n tristeți sfâșietoare 

Eu nu mai știu bobocii, când au căzut, sleiți, 
Din pomii încă tineri, la prima rece boare 

Și au rămas copacii acum nemâîntuiţi. 


Tulburătoare unde concentrice se iscă 
Și trag la mijloc firul cel galben și subțire. 
Mă-ncearcă-ntr-o părere, tristeți de odaliscă 


Deşi-am pornit la nuntă, sunt văduvă de mire... 


Şi-n liniștea-nserării, eu mai aud rumoare: 
Un strigăt fără sunet ca din adânc de mare... 


14 martie 2008 

Ti-am scris aseară ultimul sonet 


Ţi-am scris aseară ultimul sonet 
Cu gene și cu buze-ntredeschise 
Iar literele-n pas de menuet 

Se legănau cerând să fie scrise. 


Păreau niște bobiţe de Rozar 
Gătindu-se de sfânta rugăciune. 
Chemând aceiași sfinți din calendar 
Să se cuminece și să ajune. 


Ti-am scris cu rouă caldă pe obraji 
Era o noapte propice femeii; 
Cădeau ninsori albastre pe grumaji 


Și se roteau în dansul Salomeii... 


Şi-n noaptea cea cu stele — berechet 
Ţi-am scris în taină ultimul sonet... 


14 martie 2008 

Spre tine-mi plec obrazul, izvorul meu de taine 


Spre tine-mi plec obrazul, izvorul meu de taine, 
Să-ţi simt pulsarea caldă — un cântec în câmpie 
Şi-n dansul de naiade să mă desprind de haine 
Să mă-nfior ca frunza atunci când vântu-adic... 


Că nu există, poate, orgolii în iubire, 

Al inimii triumful, nu-l simți în singurare. 
Să poposim o clipă în Timp ca-n nesfârșire; 
Cuvântul să ne fie — o dulce murmurare. 

Și melodia suplă, va fi ca o jertfire 
Frenetică, supusă, acestui dans de iele. 
Îmbrățișare sfântă, prinos de dăruire 


Căzută peste noapte, ca ploile de stele... 


Mă primenesc și-n taină, te-ntâmpin, nălucire, 
Nu vreau să mai existe orgolii în iubire... 


14 martie 2008 

Aşteaptă dar, să ne-mpletim cârarea 


Așteaptă dar, să ne-mpletim cărarea 
Spre unic sens ce-avem de străbătut; 
Întâmpinaţi cu pâinea și cu sarea 
De îngeri, în cântări de alăut. 


Așteaptă dar să ne luăm de mână, 
Și strâns îmbrățișați să ne pornim 
Spre clipa care zi de zi ne-amână 
Așteaptă dar, iubirea s-o menim. 


Să-nduplecăm luminile din aștri 
Și umbrele pe chipul trist al lunii. 
Să-nduplecăm şi munţii cei sihaștri 


Să nu prăvale pulberea genunii. 


Așteaptă dar, să ne-mpletim cărarea; 
Dar până-atunci să pregătim zburarea... 

Ca-n cornul abundenței vii în mine 


Ca-n cornul abundentei vii în mine 
Mireasmă, miez și-ntru sămânță nouă 
Răsai şi crești în apele-mi veline 

Ca în pământ virgin udat de rouă. 


În anotimpul dimineții-n care 

Se pregătesc cerboaicele de rut 

Ne pregătim sfioși la lumânare 

Să primenim o lacrimă-n sărut. 
De-atâta sfioșenie pioasă 

Chiar ochii ninși ai florilor se-nchid 
Mi-e pielea și ţi-e pielea luminoasă 


Și vorbe albe se rostesc în vid. 


Vin stele-n plete tandru să se-anine 
Şi-n cornul abundenței ești în mine. 

Obrazul ațipit îmi tresârea 


Obrazul ațipit îmi tresărea 

Pe gura ta de iarbă de pe plaur. 
O stea în colțul gurii îți mijea 
Și raza ei te-ncununa cu laur. 


O mână mătăsoasă adiind 
Deasupra frunţii tale înnimbate, 
Și cântecul desfigurat de jind 
Chiar fără sunet în auz străbate... 


Ascultă pân” o fi să cadă neaua 
Tăcerea subțiată de ivor 

Și la zenit, cunună-te cu steaua 
Cu numele predestinat: Alcor! 


Și m-am trezit că îngerul veghea 
Obrazul ațipit ce tresărea. 

A e ~ Pd 
În mâna ta-s o mică zburătoare 


În mâna ta-s o mică zburătoare 

Cu sufletul din suflet, zbor de viață. 
Tu n-ai știut că mâna goală doare, 

Și ce rămâne dintr-un zbor — e-o aţă? 


E spart demult la ușa ta lăcatul 
Portița coliviei ai deschis-o 

Dar nu am inventat chiar noi păcatul; 
Și cheia de la pom de ce-ai omis-0? 


Având de-atunci cu tine părtășie 
Noi suntem sclavii unei robitoare vini 
Și am gustat aceeași fantezie 


Într-o splendoare albă de lumini... 


Mă-mbeți și azi cu sfânta ta licoare 
Și viața mea e-o mică zburătoare... 

Asculţi acuma singur, tâcerile din şoapte 


Asculţi acuma singur, tăcerile din șoapte, 

În zgomotu-nserării se iscă-ncet ecouri. 

Chiar stelele firave și-au lepădat halouri 

Tu pentr-un strop de zâmbet, ajuns-ai fur în noapte. 


Prea multă risipire e-n gânduri și cuvinte 

Și umbl-un zvon amarnic de început-sfârșit. 
Abia de lepădat-ai cămașa ta de mire 

Și-și fac culcușul greieri în părul tău cernit. 


Culorile-s pălite și umbrele incerte 
Nu recunoști ţinutul în care ai ajuns. 
Ţi-ai strâns surâsul palid şi trist între coperte 


Și te dedai acestui mister de nepătruns. 


În zgomotu-nserării se iscă-ncet ecouri 
Și mugete de zimbri, de inorogi și bouri... 

La cea dintâi atingere de-arcuş 


La cea dintâi atingere de-arcuș 
Am rezonat din fibrele viorii: 
Un sunet diafan muiat în tuş 
Sub aripă mi-a răscolit fiorii. 


Mi-a fost şi vântul blând dinspre zenit 
Și aerul din oase ce mă-mpinge 

Nici nu întreb de unde a venit 

E-o apă ce nici focul n-o mai stinge. 
Dar au rămas înfipte-n orizont 
Cuvintele zăcând neinventate 
Îmbrățișate fără-a ţine cont 


Nici pentru cine ele-au fost durate. 


Am rezonat din fibrele viorii 
Dar în deșert se-nvârte roata morii... 

Mă cauţi ca pe iarba cea de leac... 


Mă cauţi ca pe iarba cea de leac 
Ca să desfereci ușile pădurii. 

O stea care se iscă la un veac 

Îţi înflorise brusc în colțul gurii. 


Mă cauţi ca pe iarba cea de leac 

Ce îi striviseși mustu-n cerul gurii 
Și în adâncul codrului feleac 
Simţit-ai gustul cuminecăturii. 

Un cântec se năștea abia mijit 
Amirosind a freamăt de pădure 
Treceam desculță-n crângul înflorit 


Necercetat de bardă ori secure. 


Mă cauţi ca pe iarba cea de leac 
Visând la neaua de acum un veac... 

Eşti iar aici şi cine te va smulge? 


Eşti iar aici și cine te va smulge 

Din mine împlântat ca-ntr-un genom? 
Se străduiește clipa să divulge 

Întreaga așteptare până vom 


Precum un crucifix căzut din dom 
Pe care pasărea cu aripi large 

L-a spart cu ciocul, l-om lipi și l-om 
Sui și arbora pe vechi catarge... 

Așa ne-am fost și noapte și azur 
Lumină și-ntuneric şi splendoare; 
Pe malul mării cu nisip velur 


La vremea când se-ntorc în port cocoare... 


Precum cuvântul ferecat în tom 
In mine împlântat ești ca-n genom. 

Să mor, să dorm pe gura gurii tale 


Să mor, să dorm pe gura gurii tale 
Într-o iubire-amarnică de fată, 
Și-apoi ca în acorduri triumfale 

Să simt cumva că mă mai nasc o dată. 


Urmând în vis procesiuni cu torţe 
La umăr drept lipit un umăr stâng. 
Superbe încleștări de oarbe forțe 
În crugul dimineţii râd şi plâng. 
Un cuplu ziditor, Manole - Ană 
Să-şi picure alături de sudoare, 

O lacrimă de sânge diafană 


S-o toarne drept în temelii licoare 


Și în tăcerea pogorâtă, moale, 
Să mor, să dorm pe gura gurii tale... 

Mi-ai aşezat o diademă frunţii 


Mi-ai așezat o diademă frunţii 
Cu dragoste să fiu înnobilată 
Frumoasă ca în așteptarea nunții 
În trup femeie și în suflet fată... 


Voi pune chiar și aștrilor halouri 

Și voi striga de-or să răsune munţii: 
Din șapte-n şapte întorcând ecouri, 
Frumoasă ca de dinaintea nunții... 


Frumoasă ca o harpă neciupită 
O alăută rezonând din strună 
În noaptea sfântă când voi fi iubită 


Poem îţi voi ciopli în veche rună. 


Și voi striga de-or să răsune munţii: 
Frumoasă-s ca de după noapte nunţii! 

Doar pentru noi voi inventa o altă limbă 


Doar pentru noi voi inventa o altă limbă 
Limbajul ce mustește-a mângâiere 
Acela doar ce sufletele-nnimbă 

Compus din brațe pline de tăcere. 


Și descifrându-i noul înţeles 

În taină — tu și eu — la ceas de rouă, 
Nu vom mai ști de unde am purces 

Să bem căuș din palmele-amândouă... 


Nici chiar pe ce cărări ne-or duce pașii 
Ci numai îmbătaţi de mustul vieții 
Vom spune cum au spus înaintașii 


lubindu-se în crugul dimineții. 


Și gândurile-n falduri mi se plimbă: 
doar pentru noi vom inventa o limbă... 

Am să-ţi strivesc cuvintele-n sãruturi 


Am să-ţi strivesc cuvintele-n săruturi 
Într-o superbă ploaie de mirări 

Mai proaspete ca apa rece-n ciuturi 
Să n-avem timp măcar de respirări. 


Și ascultând de tainice vibrații 

Ne vom trezi-n iubire avântați, 
Cutreierând într-o clipită spatii 

La ceasul cosmic numai, ancorati. 

Și ce nevoie-avem de înţelesuri, 

Când doar iubirea singură-1, temeiul? 
Ea schimbă-n adevăr acele versuri 


Cum spun și Axionul și Mineiul... 


Fa singură dă gustul dulcei sări 
Într-o superbă ploaie de mirări... 

Voi sta-n sărut ca pe-un peron de gară 


Voi sta-n sărut ca pe-un peron de gară 
Batista fluturând ca o chemare 

Va fi o-mbrăţișare dulce-amară 

Că-i trenul vieții gata de plecare... 


Și dacă ațipi-voi, Cunegundă, 

Pe gura ta fierbinte, răcoroasă, 

Nu mă trezi, mai lasă-mă-o secundă 
Să-i simt aroma crudă și mustoasă... 


F-o-ntoarcere în orice despărţire 
Și-am să te-aștept cu chipul tău pe pernă, 
Să prelungim minutul de iubire 


Iar contopirea va părea eternă. 


La ceasul când și iarba se-nfioară 
Voi sta-n sărut ca pe-un peron de gară... 

Pe şei de curcubeu mustangi sălbatici 


Pe şei de curcubeu mustangi sălbatici 
De pletele ninsorii când se-agață 
Așa am fost scăpaţi din frâu, lunatici 
Înaintând înspre adânc de viață. 


Și dispărând cum dispărut-a ceața 
În ceas târziu de-amiază între raze 
Ne vom spăla doar în agheazmă fața 
În spulber de smaralde și topaze. 


Ne vom închide între paranteze 
In cuib de dor din noua noastră urbe 
Ca nimeni, nimeni, nimeni să cuteze 


Să ne găsească și să ne disturbe... 


Vom fi cutreierând adânc de ceață 
Legati cu frâul dragostei de viață. 

Purtai pe umeri cruce de damnat 


Purtai pe umeri cruce de damnat 
Și-aveai în ochi stizmatele iubirii; 
La oiștea Lunii pururi înhămat 

Plăteai bănut de vamă nemuririi. 


Și din lăcașul fraged al prunciei 
Tot alergând ca să ajungi himera 
Ţi-ai luat pe lume crucea Poesiei 
Și versul tău colindă emisfera. 


La fel cum muza, veșnic aripată 
Din Polul Nord, în Sud, ori în Canberra, 
Ca și regala tâmplelor — fregată — 


Din Caraibe până-n Englitera 


Plăti-vei prețul scump al nemuririi 
Cât porți în ochi stizmatele iubirii. 

Ce stranie, sublimă simbioză! 


Ce stranie, sublimă simbioză! 
Precum într-a luminii entropie, 
E între-un fluture și o mimoză 
Trăind într-o perfectă armonie... 


Când de pe-aripă-și scutură polenul 
Căzând pe-obrazul palid de mimoză, 
Portița s-a deschis până-n Edenul 
Ce stranie, sublimă simbioză! 


Și din această scurtă încleştare 
Răzbat în cer miresmele de roză, 
Adulmecate până-n depărtare, 


În aburii cei tulburi de nevroză... 


Un fluture de carne şi-o mimoză 
Ce stranie, sublimă simbioză! 

E golu-acesta roşu, palpitând 


E golu-acesta roșu, palpitând 

Cum inima palpită-n văgăune, 

Și cum hălăduie în minte-un gând 
Trăgând și trupul tot înspre genune. 


Cum la edec luntrașii barca-și trag 
La fel ne ducem luntrea pe uscat, 
Dar ignorând Pithii și-Areopag, 
Răspunsul sibilinic e mascat. 


E-n noi acel primordial izvor 

Și seva caldă circulă-n poeme. 
Ne-apasă tandru gânduri de ivor 

În timp ce carnea sângeră şi geme... 


E golu-acesta roșu, palpitând 
Și doru-n suflet pururea flămând... 

E-un adevâr, şi cine-ar recunoaşte? 


E-un adevăr, și cine-ar recunoaște? 
Și-un inefabil ce se lasă prins: 

Te port în mine ca și cum te-aș naște 
Și te-aș zvârli din nou în Necuprins... 


Femeie-n trup, fecioară în cuvinte 
Nimic nu-mi pare-a fi cu neputinţă: 
Te zămislesc necontenit în minte 

Ca pe-o ofrandă-adusă cu priință... 


Pe urma întâmplării-ntr-o pădure 
Printre copaci de silex eu alerg 
Și aspru mă rănesc într-o secure 


De nu mai pot nici urmele să şterg. 


Mă recunoști la cea dintâi privire: 
Femeie-n trup, fecioară în vorbire... 

E ştearsă urma noastră de sărut 


E ștearsă urma noastră de sărut 
Și carnea e supusă neființei 

Va trebui s-o luăm de la-nceput 
Deasupra inimii și a voinței... 


Captivi unui impuls năucitor 

Ni se părea un dans de-a nemuritul 
Și sângele era ca de ivor 

Până-n plăsele ai înfipt cuțitul... 


Pumnalul tău de carne fremătând 

Ca fulgerul din creștet în călcâie. 

Îl simt și azi cum mă străbate blând 
Şi-n loc să mă rănească, mă mângâie... 


Banchetul nuptial a început 
Şi-i ștearsă urma noastră de sărut... 

Ne îndreptâm în paşi de menuet 


Ne îndreptăm în pași de menuet 

În muzică precum se-ndreaptă mirii 
Să celebrăm eroticul banchet 
Balansul efemer al nemuririi. 


Ne învârtim în caruselul firii 
Captivi ai unui gând ametitor: 

Pe buze-având pecețile iubirii 

Și ambra ce ne dă impuls de zbor. 
Dar ce lumini în umbra nălucirii! 
E sprijinit azurul de Anteu. 
Oficiem banchetul fericirii 


În sunetul de harfe — tu și eu — 


În muzică precum se-ndreaptă mirii 
Ne desfătăm cu fructul împlinirii. 

A fost aşa, ca mai presus de fire 


A fost așa ca mai presus de fire 
Chemat de dulci miresme-n joc fecund 
Iubite, să-mi devii alcătuire, 

Miracol, împlinire și rotund. 


Și-ascunși adânc în pântecele firii 
Ca-n apa amniotică a mumei 
Îmbrățișați precum uniți sunt mirii 
Noi doi să dăm însuflețire humei... 


Ca nașterea cometelor în Ord 

Așa născum cuvintele de nuntă. 
Venind din cel îndepărtat fiord 

Azi nu mai sunt deloc o rece suntă. 


Trezite-s toate, mai presus de fire, 
Intr-o temeinică și caldă-alcătuire... 


Ultima Vo goduă 

De pierdere 
- Actriţei Stela Popescu 'Temelie - 


Se face pustiu împrejur 
Se face pustiu în cuvinte 
Ce aer, ce aer impur 

Se cațără pe oseminte! 


Te chem dintr-un miez de tăceri 
Te strig de aproape-departe 
Răspunde bicisnicul ieri 

Şi-mi urlă-n timpane a moarte. 


Mi-e trupul bolnav și flămând 
Vin apele să mă inunde 

Aştept în zadar un comând 
Primit niciodată, niciunde. 


Eu iarăși și iarăși te strig 

Te chem şi când îngerul plânge. 
De-atâta pustiu și de frig 

Se face-ntuneric în sânge! 


Dar sper că mă va hărui 
Un orb c-un toiag de nevină 
Și soarele-mi va primeni 
Transfuzia mea de lumină... 


Galați, 4 martie 2008 

Am ales o carte drept comând 


Am ales o carte drept comând 
Pentru drumul cel mai de pe urmă; 
Literele sale rând pe rând 

Par că-s a Păstorului cea turmă. 


Un crâmpei de lacrimă-n altoi 
Parcă se înalţă, nu coboară 
S-a pornit un viscol în zăvoi 
De petale albe care zboară. 


Şi-n vâltoarea dalbă de april 
Patul sărbătorii — de ivor — 
Simt de parc-o mână de copil 
Poposește de obraz ușor. 


Bucuria-n lacrimă se curmă 
Pentru drumul cel mai de pe urmă... 


111 


Ultima Vo goduă 


5. IV. 2008 


Cezarina Adamescu 


Când strig surpată-n gânduri departele din mine 


Nu sunt nici ploi destule dogoarea să-mi aline 
Când strig surpată-n gânduri departele din mine. 
Deasupra vântul frânge safire-n crengi de tuia 
Atunci mă duc la nuntă spre ceruri: Aleluia! 


În clipa când alaiul îmi fi-va amintire 

Când carnea subţiată uita-va, totuși rostul, 
E prea târziu, iubite, târziu pentru nuntire 
Curând, curând afla-voi ce mare este costul! 


Pe tarini, grădinarul a-mprăștiat seminţe 
"N căușul întâmplării, doar una răsări-va 
Zvârlită de Acela ce-n palide ființe 


Un Duh de mângâiere așeza-va, ne uni-va. 


Abia pre când Selene pornește să-nlumine 
Eu strig cu-nfrigurare departele din mine... 

Trudită de prea mulții - nu ştiu dacă 


Trudită de prea mulţii — nu știu dacă 
Aripă, zboară-mă tu — peste apă 
Când gândurile mele vin și pleacă 
Rămâne-mă aripă și mă-ngroapă. 


Rămâne-mă în viață încă și-ncă 

Să am soroc măcar de o iubire. 

De nu, zdrobește-mă-ntr-o zi de-o stâncă 
Doar astfel să purced în nemurire. 


Aripă, du-mă încotro, mă zboară, 
Spre cât mai "Naltul și spre Nesfârșitul. 
Pe steiul de pe care-o căprioară 


Contemplă cu uimire infinitul. 


Mă duc, mă zboară tu aripă frântă 
Că-n mine un păcat pumnalu-mplântă... 

Exorcizez din mine - îndurerată foarte 


Exorcizez, din mine îndurerată foarte 

Așa cum altădată eu așşezam pe-altar 
Iubirea mea de viaţă, iubirea mea de moarte 
Și îngerul acela cu chipul de ivoar. 


Eu smulg din mine-acuma, cum smulgi din rădăcină 
Copacul încă fraged, s-aprinzi un foc bengal 

Așa cum brusc ai stinge chiștocul de lumină 

Şi-n valurile beznei te-ai avânta spre mal. 


Eu smulg și rana gurii mă mustră în tăcere 
Iubirea mea trecută prin rai ca și prin iad 
Și umbra lunii mută, înfuriată-mi cere, 


Să-i ies în cale nopții, să mă aștepte-n Had”. 


S-aşez cum altădată eu așezam pe-altar 
Din lacul cărnii noastre — curatul nenufar... 

- 711 sonete neinchipuile- 


0 uuută de cuvinte 


Din tot ce am, nimic nu-mi aparține 


Din tot ce am, nimic nu-mi aparține 
Nimic al meu — din tot ce-agonisesc. 
Clădesc, clădesc doar pe străvechi ruine 
Și cu un gest apoi le năruiesc. 


Zidesc din nou cetăţile duine 
Mi-e inima sedusă de Anteu 

Din lacrimi și din doruri genuine 
Dar pentru cine, știe Dumnezeu... 


Am străbătut curenți și ape line 

Dar nu m-am plâns, de-a fost uşor sau greu. 
În viață doar iubirea ta mă ține 

Ţi-mpart monada sufletului meu. 


Din tot ce am, nimic nu-mi aparține 


Clădesc doar pe nisip și pe ruine. 
9 aprilie 2008 

Vezi tu, mai mult ne-a răstignit ispita 


Vezi tu, mai mult ne-a răstignit ispita 

Pe rugul de tăcere al zăpezii 

Și n-am văzut cum clipa-şi cerne sita 
Mușcând hulpav din pleoapele nămiezii. 


În loc să bat, m-opresc în dreptul porții 
Stingheră umbră-n tristul abandon 
Şi-n timp ce-un înger îți aruncă sorții 
Noi nu mai fredonăm la unison. 

Pe valurile-n flăcări, pescărușii 

Își ard aripile-ntr-un țipăt trist 

Și nu e nimeni azi în dreptul ușii 


Să îmi aducă-aminte că exist. 


Doar fără harfe pribegesc aezii 
Pe rugul de tăcere al zăpezii. 

În lutul obrindit de-acasă 


În lutul obrindit de-acasă 
Precum un arbore răsai 
Să-mi faci privirea aburoasă 
Pe gura florii celui rai. 


Să te strecori la mine-acasă 
Deschide-mi ușa cea de Rai. 
Îți las merinde, vin pe masă 
Și clipei îi ordon: Mai stai! 


Precum un arbor mic - bonsai 
Sădit în glastra mea de-acasă 
Rămâi pe când din vis tresai 
Să mă eliberezi de-angoasă. 


Precum un arbore răsai 
În paradisul lunii mai... 
10 aprilie 2008 
Ziua când mama ar fi 
împlinit 89 de ani 

Atâţia muguri cresc nedescântaţi 


Atâţia muguri cresc nedescântaţi 

Uitând la timp prielnic să înfloare 
Se scutură devreme lepădaţi 

Ca niște semne grele de-ntrebare. 


În propriul parfum înveșmânți 
Înzgribuliți și neatinși de mână 

Ei cad mustind de seve — bosumflați 
Atinși de roua dimineții — până 

Și ce culori ar zămisli, ce rod! 

Ce gusturi și arome-mbietoare! 

De n-ar porni în nevoit exod 


Cu mult-nainte de a da în floare. 


Atâția muguri cad nedescântați 
De miez și de sămânță lepădați... 


10 aprilie 2008 

Ţi-e respirarea în căuşul gurii 


Ţi-e respirarea în căușul guii 

La fel de proaspătă și jinduită 
Cum pâinea-n vinul cuminecăturii 
După spovadă e binevenită. 


Legati suntem ca de un fir de plâns 
De funie cum este strâns legat 

Un mort frumos și binecuvântat 
De avuţia ce-n secret a strâns... 


Iar pașii-n menuetul regăsirii 
Abia ating din când în când podeaua 
Când în surdină-aud pe coarda Iyrii 


Un dezacord ce mușcă-ncet podeaua. 


Dar zac îngălbeniţi defuncții crini 
De când am devenit ca doi străini. 

Aş vrea s-ajung în cer pământ de flori 


Aș vrea s-ajung în cer pământ de flori 
Din trup să-mi crească iriși, orhidee. 
Să simt în trup arcușuri de viori 
Vibrând precum câmpia Flizee. 


Apoi prin sângele sudorii sale 

Să las în mine grâul să-ngermine 
Stropit cu vin de ambră din pocale 
Lumina din pământ să nu mă-ntine. 


Ființa-n obositul abandon 
Să se-nvârtească-n ritmuri pulsatile 
Pe când din depărtări s-aude un zvon 


De aripi sângerânde peste file. 


Și-atunci florarul va striga în zori: 
Veniti să cumpăraţi pământ de flori! 


11 aprilie 2008 

În duhul frumuseţilor divine 


În duhul frumuseţilor divine 
Din cele patru vânturi adunate 
Să-mpodobim pereţii cu aldine 
Gândirile-n tăceri crucificate. 


Uniti ca sfinţii pe catapeteasmă 

Ce se-ntâlnesc făr-a cunoaște vină 
Cu vorbele de proapătă mireasmă 
În orizontul reavăn de lumină. 


Psalmodiind a gândurilor chiasmă 
Să mergem să sorbim din vinul vieții 
Ca pururi adierea tinereţii 

S-o resimţim în oase și în plasmă. 


Uniti ca sfinții ce-și aflară locul 
Noi - fără vreascuri să aprindem focul. 

Precum ciulinu-mpins de vântul sorții 


Precum ciulinu-n vântul dimineții 
În Bărăganul pustiit de roadă 

Eu m-am aflat la marginile ceţii 
Purtând cu grijă propria monadă. 


Așa voiam, prin lume, cristofor 

Să umblu cu lumina increată 

Dar pasul imperfect cum să-l măsor 
Cu infinitul cel fără de pată? 


Să pun începere închinăciunii 

Așa cum — cuib își face-un roi de-albine 
La streașină, în mijlocul furtunii 

În cea mai palidă dintre lumine. 


Chezașă-i fecioria închiantă: 


Nu vreau să pierd lumina increată. 
13 aprilie 2008 

Degeaba porți cuvinte funciare 


Degeaba porți cuvinte funciare 

La piept precum pe niște pandantive 
S-or vlăgui simțţirile precare 
Și-atunci zadarnic iei paliative. 


În versurile dinonisiace 

Între aldină, bold și uncială 

Se scurg și întâmplările stângace 
Nevrednice de-o vârstă crucială. 


Pe când portița gherle-i descuiată 

Oricât de rezistent clădit-ai zidul 

Cetatea fi-va de tâlhari prădată 

Și-atunci pătrunde chiar și-n piatră vidul. 


De-ar fi cetatea cât de rezistentă 


O poartă a rămas adiacentă... 
13 aprilie 2008 

Tu zămisleşti în cuibul de prihană 


Tu zămisleşti în cuibul de prihană 
Din flori de tină doar făpturi cerești 
Așa cum țipătul se-ncuibă-n rană 
Şi-i leoarcă de pedepsele lumești. 


În zori pătrund tâlhari să-ți fure visul 
Și ţi-l ucid cu pietre preţioase 

Cum în areopag se cerne-abisul 

Iar vântul din pustiuri intră-n oase. 


Ţi-s gândurile -păsări împușcate 
Pierite toate-n lutul cel flămând 
Precum flamingii-n valuri înspumate 
Se-avântă spre ocean din aripi dând. 


Ce straniu-apare-n zare paradisul 


Când sufletul în cuie stă - ucisul! 
13 aprilie 2008 

Dar ce eternitate ne va ţine 


Dar ce eternitate ne va ține 

Și ne va adopta în sfera sa? 

Stăpân pe suflet şi pe trup, vezi bine 
Nu-i nimeni, Doamne, decât mâna Ta. 


Ca strugurii de taină pe ciorchini 
Ne adunăm în dorul de-a zbura 
Dar clipa de-nălţare, știe-oricine 
Nicicând, niciunde va putea dura. 


Ne întrebăm atât : ce-a mai rămas 
Din floarea ce-am strivit-o sub călcâi? 
Pustiul, înzadarul de pripas 

Ne face semn spunându-ne : rămâi! 


Ia-ţi aripa şi-nalță-te cu mine! 
Dar ce eternitate ne va ţine? 

Un tropot scurt în iarba cea invoaltă 


Un tropot scurt în iarba cea invoaltă; 
Au început sudorile să curgă 

Și în otavă mușchii toți tresaltă 

De pe grumajii cei de iapă murgă. 


Un nechezat nervos cu spume albe 
Și fornăitul cel sălbatic încă 

Din colții ei, perechi-perechi de salbe 
Și o privire ca o noapte-adâncă. 


Abraș miroase roua armăsarul 
Și slobod evadând din herghelie 
De pe făraș înfulecă tot jarul 
Și-apoi devine despot pe câmpie. 


Un tropot scurt în iarba cea invoaltă 


Perechea-n dansul ritual tresaltă. 
14 aprilie 2008 

O dragoste însuflețind obiecte 


O dragoste însuflețind obiecte 
Cu-arome dulci de fructe de pădure 
Printre atâtea sonuri imperfecte 
Cu-ntreg, cortegiul de imagini pure. 


Tandreţe sidefie în torente 

Şi-n revărsările de ape calme 

O pasiune în trăiri ardente 

Se mistuie-n căușul unei palme. 


O flacără dansându-mi jucăușă 
Săruturi ațipind pe forme nude 
Din rugul întețit cu vreascuri ude 
Și focul sacru cel fără cenușă... 


Sonetele iubirii imperfecte 


Rostindu-le, însuflețești obiecte... 
14 aprilie 2008 

Doar împărțindu-mă rămân întreagă 


Doar împărțindu-mă, rămân întreagă 
Și-o nuntă de cuvinte se porneşte 

La care-i invitat ca să-nțeleagă 

Acela ce cu-adevărat jertfeşte. 


Și vin la nunta florilor mirene 
Din colţuri depărtate la ospăț 
Bărbaţi robiţi de fete azucene 

Și totul pare-un prelungit ospăț. 
O catedrală zace dărâmată 

De viitura nopţii cea cumplită. 
Rămân în Logos pururi atârnată 


Întreagă mi-e ființa împărțită. 


Și-aşa mă dărui, cine să-nțeleagă 
Doar împărțindu-mă, rămân întreagă... 


14 aprilie 2008 

Când îndoielnică e adăstarea 


Când îndoielnică e adăstarea 

Și zgomotul tăcerii m-asurzește 
Îmi răscoleşte uneori mirarea 

Și fiece cuvânt e strâns în cleşte. 


La fel cum un țăran pândește ploaia 
Cu ochi micit mereu spre răsărit 
Așa pândesc cuvintele pe foaia 

Pe care gândul meu a odrăslit. 


Să-mi amintesc, demult uitatul joc, 
Mi-e pasu-mpiedicat şi-n loc să fug 
Cu vreascuri umede aprind un foc 
Și drept osândă mă arunc pe rug. 


Perfect e cubul chiar de-i sfărâmat 
La fel ca și cuvântul adăstat. 


131 


0 uuută de cuvinte 


14 aprilie 2008 


132 


0 uuută de cuvinte 


Iubind ne-or astupa pe rând troiene 


Iubind ne-or astupa pe rând troiene 
De vorbe doar atuncea inventate 

Pe când sonete michelangiene 
Păli-vor de pe buzele uscate. 


Atunci doar, ști-vom prețui sărutul 
Când mântuite-s gesturile-n taină 
Şi-n toi de-ngheţ, când înflori-va lutul 
Ne-om îmbrăca într-a iubirii haină. 


Și rodul întrupării din doime 
Pe cât de dulce şi ametitor 
Păcat de-i, nu-l va știe nime 
Că-i leac de boală și mântuitor. 


Iubind ne-or astupa pe rând troiene 


Și ne-or preface-n apele mirene... 
14 aprilie 2008 

Ne (în)trudim să preacinstim cuvântul 


Ne (în)trudim să preacinstim Cuvântul 
Nevinovaţi de tot ce ni se cere 

Și-abia dacă ne ținem legământul 

Pe care l-am făcut întru tăcere. 


Expresii nonverbale se încheagă 
Pe buza mută-a mâinii tale drepte 
Şi-n ele stă imaginea întreagă 

A cerului escaladat în trepte. 


Slujbași suntem luminii deopotrivă 
Ne facem un condei în vârf de stea 
Și chiar de-s gândurile în derivă 
Pe suflete se-așterne blânda nea. 


Și-atâta cât ne-o ţine Domnul Sfântul 


Ne-om întrudi să preacinstim Cuvântul... 
14 aprilie 2008 

O clipă-ncremenită-ntr-un cuvânt 


O clipă-ncremenită-ntr-un cuvânt 
Un picur din lumina ne-nserată 
Un bob de rouă pe încins pământ 
Atât suntem, o lacrimă vărsată. 


Într-un ocean de sare primenit 
În infinit — o singură monadă 
În care clipa s-a adeverit 

Și unul altuia suntem obadă. 


Nici nu clipești şi clipa va veni 

Să-ţi locuiască sufletul și cortul 

Dar vai și-amar de nu te va găsi 

Cu banul pregătit să-ți cumperi ortul. 


Sunt răscolită ca o frunză-n vânt 


În clipa-ncremenită-ntr-un Cuvânt... 
15 aprilie 2008 

Spre clipa cea de graţie alerg 


Spre clipa cea de graţie alerg 
Maratonist într-o Olimpiadă 
O, de-aș avea răgaz numai să șterg 
Și îndoială, teamă și tăgadă... 


Iar marile erori ce Te-au durut 
Din întunericul în care m-a-mbrăcat 
Acel confuz şi tumultos trecut 
Când vina dulce nu era păcat. 


Și gândul lesne alunecător 

Te poate îndrepta înspre osândă 

Dar Sângele — de viață dătător — 

Și Trupul Sfânt mi le-am ales comândă. 


Maratonist într-o Olimpiadă 


Eu vreau să-mi lepăd ultima obadă... 
15 aprilie 2008 

Sunt fir de iarbă pe câmpia arsă 


Sunt fir de iarbă pe câmpia arsă 

Ori doar un fulg dintr-un ocean de nea 
Pe care vine-o ciută și îl bea 
Și-aşteaptă-nfrigurată clipa doar să 


Se limpezească ochiu-n plânsă apă 
Ce-a izvorât ca o arteziană 
Și-adastă înspre ea și se adapă 

Un călător sorbind ca dintr-o rană. 


Odihnă-i sunt şi oază de-așteptare 
Și mi-aș dori în clipa cea senină 
Ca după lungă și năprasnică-ncercare 


Măcar o zi să-i fiu cuiva lumină. 


Sunt doar un fulg dintr-un ocean de nea 
Adastă pelerinule și bea! 


15 aprilie 2008 

Se răstigneşte clipa-n cuib de stea 


Se răstianește clipa-n cuib de stea 
Ascunsă ca-ntr-o palmă de Cuvânt 
Din ea vin albatroșii să mai bea 

Când de pe țărm sunt azvârliți de vânt. 


Iar steaua naște pui de meteori 

Ca în furtună și-n intemperie 
Precum cometa somnoroasă-n zori 
Își leapădă podoaba-n veșnicie 


Dar în ocean planetele uitate 
Se întrupează-n Logos revelat 
Ca în sublime versuri decantate 
Să sugereze versul eleat. 


Și pe sub cerul liber de pământ 


Atât mai sunt: O palmă de Cuvânt. 
15 aprilie 2008 

Cutreierând de-a surda în Olimp 


Cutreierând de-a surda în Olimp 
Neostenit, cu paşii ca de ceară 

Poetul s-a ales în piept c-un ghimp 

Ce l-a purtat aproape-un veac — povară. 


Dar — păsători — toţi zeii cei străini 
Îi aruncau priviri fulgerătoare 

Cum singur culegea cununi de spini 
Și le-așeza pe frunţi nemuritoare. 


În urma lui cuvintele șuvoi 
Ca lava se preling, și varsă pară. 
Primiţi-le, sunt scrise pentru voi, 


Și răstigniți-l, pentru-a câta oară? 


Dar iată-l jefuit de anotimp 
Cutreierând de-a surda prin Olimp... 


15 aprilie 2008 

Cuvinte sfinte în vapâi flămânde 


Cuvinte sfinte în văpăi flămânde 
Prelinse-n filele de calendar 
Degeaba stau zăvozii cruzi la pânde 
Poetul singur e stăpân pe far. 


La pavecernițe purtându-și mersul 

El cere duh de rouă-n loc de vin 

Și lapte sfânt din fructul copt i-e versul 
Adeseori muiat în sfânt pelin. 


El numai în culori de tâmplă arsă 
Își varsă doru-n roze înflorind 
La urmă, doar o semnătură ștearsă 


Rămâne înecată-n stropi de jind. 


Miresme-s în privirile lui blânde 
Cuvinte sfinte în văpăi flămânde... 


15 aprilie 2008 

Ospâţ, banchet, festinuri ori logodnă 


Ospăt, banchet, festinuri ori logodnă 
Alaiuri risipite în răscruci 

Se-adună şi se-mpărtășesc din rodnă 
Și pleacă-apoi ca din cuibar de cuci. 


Cristale sunt, vârtej şi rotocoale 

Și-s clinchetiri de clopoței frenetici 
Cuvintele ce-n vers îmi dau târcoale 
Îi mântuie de spaime pe eretici. 


Și nici nu știu, să le ademenesc? 
Ori însămi să mă las ademenită? 
Cristalele ce-n versuri clopoțesc 


Îmi sunt averea — neasemuită. 


De ele nu știi încotro s-apuci 
Alaiuri risipite-s în răscruci. 


15 aprilie 2008 


141 


Cezarina Adamescu 


Mă mustră îngerii risipitori 


Mă mustră îngerii risipitori 

Și parcă merg la ultima logodnă 

Alerg mereu din noapte până-n zori 
Nu-s eu mireasa, ci doar sfânta rodnă. 


Aș fi putut polenul, însămi eu 

Să îl adun și să-l prefac în miere 
Deși-am ales iubirea panaceu 
Mă-ndrept din moarte către Înviere. 


Mi-s vorbele învluite-n ceară 
Și picuri cad precum din lumânare 
Eu le frământ din zori şi până-n seară 


Ca pentru vednica iluminare. 


Mă-ndeamnă îngerii ispititori: 
Te bucură, mai ai un pic şi zbori! 


15 aprlie 2008 

Deşi odihnă nu afla-vei lesne 


Deşi odihnă nu afla-vei lesne 

În partea omenească din ceresc 
Aminte ia, cum spune în pricesne 
La gândurile care te muncesc. 


Că temeliile sunt imperfecte 

O afli-abia când casa-i ruinată 
Durată n-or să-ți dea acele-obiecte 
Ce-s strânse cu migală viața toată. 


Nici nemurirea nu e cu putință 
Fără găsirea căii către rai 
Primit-ai aripi ca făgăduinţă 


Dar tu ai vrea să le atârni de-un pai. 


Aminte ia, cum spune în pricesne 
Că raiul nu se cucerește lesne! 

Curând mă voi elibera de tine 


Curând mă voi elibera de tine 

De cortu-n care ieri am locuit. 

Nu voi păstra imagini pe retine 
Decât acelea-n care ne-am smerit. 


Și mă voi scutura de-acea magie 
Superbă ca o bucurie tristă 
Rămâne-va-n caiși o nostalgie 
Și-ntr-un cireș uscat — doar o batistă. 


Curând mă voi elibera de-angoase 

În abur de pelin și levănţică 

Voi auzi discret cum moartea-mi coase 
Cămașă de mireasă cu arnică. 


Și-n beznă mă vor locui lumine 


Curând, când m-oi elibera de tine... 

Din zidul ruinat răsare iarba 


Din zidul ruinat răsare iarbă 

E ca și cum privesc un vechi icon 
Doar roua vinovată să absoarbă 
Tot sângele vărsat de Rubicon. 


De ce atunci mi-e dimineața oarbă 
Și nu mai știu de-i bine că mijesc 
Bobiţele de rouă scurse-n barbă 

Și spre obsidian m-ademenesc. 


E zarul azvârlit într-o răscruce 

Și nu ştiu pe ce faţă va cădea 

Nici drumul sortii încotro mă duce 
Dar totu-i scris cu sângele de stea. 


Prin ochiul de licorn privesc mirat: 
Cum iarba crește-n zidul ruinat. 

A e e 
În cântec, ce tăcere, în versuri ce mutism! 


În cântec, ce tăcere, în versuri ce mutism! 
Se-nverşună cuvântul să stea ascuns o vreme. 
Mă văd în naufragiu și stau întins pe istm 

În timp ce mâna dreaptă se tânguie și geme. 


E iarna cuibărită în cuibul cel pustiu 

Ce toarnă în clepsidră neînduratul bob 
De-atâta risipire nu știu să-l mai îmbiu 
Să-mi ierte risipirea din visul celui rob. 

E amintirea crudă și parcă jefuită 

De tot tumultul vieţii, de mustul ei amar; 
O stea rămas-a albă și-i neasemuită 


Sunt negre celelalte, cu gust de înzadar. 


De parcă suferit-am de-un straniu autism 
In cântec, ce tăcere, în versuri ce mutism! 

Ce aură de timp ireversibil! 


Ce aură de timp ireversibil, 

Ca o zidire întru veșnicire! 

Să mă sustrag, cât o mai fi posibil 
Din sacra și profana silnicie! 


Cu trupul meu oficiez o lume 

Eu tac: vorbeşte grâul pentru mine, 
Că-n purgator sunt altfel de cutume 
Și altfel de făclii mă înlumine! 


Tăcute voci în șiruri afânate 

Ori, dimpotrivă, vremi bătătorite 
Îmi amintesc de fapte amânate 
Ce niciodată nu-s înfăptuite. 


Ce aură de timp ireversibil! 
Dărâmă Doamne zidul, fă posibil! 

Arcadia-i pământul meu de flori 


Arcadia-i pământul meu de flori 

Pământ cu struguri grei și miere-n faguri 
Acolo dau o fugă uneori 

Să mă deprind cu vechile meleaguri! 


Îi dau prinos de pâine și de vin 

Și platnic sunt, dar fără de zgârcire 
Că vreau atunci când inima-i în chin 
Să-mi îmblânzesc nestăpânita fire. 


În sihăstrie sufletească-nchid 
În graba cea neostoit-a clipei 
Întregul meu avut și-apoi desfid 


Pe cei ce se dedau în hău risipiei. 


În tine caut vântul din viori 
Arcadie, pământul meu de flori! 


18 aprilie 2008 

În alveolele de palme strâng 


În alveolele de palme strâng 
Mireasma ferială-a lui Prier 
Izvodul ei de firul de parâng 
Și astfel cu mă simt trezorier. 


Fu mângâi sfoara alb-a lumânării 
Știind c-o s-o aprind în crucea zilei 
Dar îmi vuiește-n scoici talazul mării 
Și mă-ngenunche ceața rece-a milei. 


Precum maestrul de ceremonii 
Ce nu-și dezminte niciodată arta 
Eu jinduiesc la alte sinergii 


Dar plec la drum uitând deschisă poarta. 


Sunt Don Quijote fără scutier 
Stârnind în vânt moriștile-n Prier... 


18 aprilie 2008 

Într-un sfârşit de vară indiană 


Într-un sfârşit de vară indiană 
Când nu uitasem sarea din sărut 
Eu am simţit o mână diafană 
Simţit-am oare sau mi s-a părut? 


În ploi de-agheazmă m-am scăldat în zori 
Apoi cu trup și duh nevinovate 

Am alergat în baia de culori 

Prin iarba întâmplărilor uitate. 


Pierdusem iarăși gustul de sărut 
Precum mătasea-crin din mângâiere 
Citeam în frunze-același început 


Şi-n freamăt un ecou de adiere. 


În început de vară indiană 
M-a fulgerat în piept aceeași rană. 


19 aprilie 2008 

Precum un evadat în veci proscris 


Precum un evadat în veci proscris 

Și urmărit de tainice himere 

Așa m-ascund de-o vreme prin unghere 
Cu gândul înapoi spre Paradis. 


Dar șarpele-ndoielii-ncolăcit 

Întâi pe glezne, apoi suind grumazul 
Precum un laț nu mi-a mai dat răgazul 
Decât când m-a lăsat bezmeticit. 


Așa m-am deșteptat muncit de gânduri 
Zăcând demult în reci și goale scânduri, 
De amintiri și noapte biciuit. 

Cu ochi păienjenit ca-ntr-o narcoză 
Castelul mi-e de vânturi năruit 


Şi-n palmă ţin doar o defunctă roză... 

Ascult ecoul sufletului tău 


Ascult ecoul sufletului tău 

Venind din depărtările agreste; 
Se-aude reflectându-se-n ferestre 
Și se întoarce frânt din nou în hău. 


Dar cum să-i prind culoarea ori haloul 
Mireasma într-un cuib de dimineață 
Că-ntunecat mi-e ochiul de albeață 

Și nu se lasă lesne prins — ecoul. 


Aș vrea să am o mână nevăzută 
Ori, tresăltat, piciorul zvelt de ciută. 
Și să-l ajung în miriștea-nserării, 
Să-l țin în palme ca pe-o nestemată 
Și când l-oi pune la ureche-ndată 


Prin el s-aud talazurile mării. 

Am adunat lumină în căuşi 


Am adunat lumină în căuși 

Să ţi-o anin pe gene și pe frunte 
Din ea făcut-am către suflet punte 
Aveai sculptați în raze — cerceluși. 


Și soarele îţi alerga prin vene 
Precum un vin curat și-aromitor 
Făcându-te robit și-nrobitor 

În sângele ițindu-se a lene. 


Noi n-am găsit finic pentru stâlpări 
Și-a trebuit să ardem lumânări. 
Dar între timp se pogorâse luna 

Și stele zămisleau întru tăcere 
Bănuţți de ort semnificând arvuna 


Făcându-ne mai-nalți întru cădere. 

Îți voi cânta colind de Lăzărel 


Îţi voi cânta colind de Lăzărel 
Păstrând cadența psalmului, uşoară 
Și îmbătată ca de o licoară 

Voi îngâna icosul cătinel. 


Îți voi cânta, apleacă-ți dar, urechea 
Și-ascultă solomonica strigare 

A celei care și-a pierdut perechea 
Și-o caută de-atunci cu disperare. 


Eu nu vreau să-ntrerup această vrajă 
Și nu mă mai sfiesc de-a nopţii mlajă. 
Alerg, alerg și cedri mă-nconjoară 


Dar unde sunt străjerii să mă-ngâne? 


I-a înghițit a dimineții boară 
Sau întâlnirea vor s-o mai amâne? 

Tu ştii că certitudinea ucide 


Tu știi că certitudinea ucide 

Că dă cu barda-n pieptul dezgolit 
La fel cum adevărul ocolit 
Înceţoşează minţile lucide. 


Orice-ai alege, nu poți ocoli 
Cu-nţelepciune vorba potrivită 
Decât atunci când temerea ivită 
De înțelesuri nu se va goli. 


Deretică lăuntru-n cumpătare 
Lăsând la ușă semnul de-ntrebare. 
In amfore lumina o culege 


Și fără vanitate bea din ea 
Că doar atunci, deplin vei înțelege 
Mai bine cum să te-aurești cu ea... 

Îşi încordează arcul cu săgeți 


Își încordează arcul cu săgeți 
Apoi așteaptă țintele precise 
Mulţimile de vietăți ucise 

Sunt îngropate-alături de nămeti. 


Așa cum puii sunt vânați d-ereți 
La fel mi-au fost ucise mii de vise 
Și toate frumuseţile promise 

S-au potrivit ca nucile-n pereți. 


Cu ochiul vigilent de vânător 

Mi-a doborât și aripile-n zbor. 

Dar n-am căzut precum Icar, lovit 
Ci tot mai sus m-am înălțat pe creste 
Și-am să cobor deși sunt istovit 


Ca să v-aduc a Învierii veste! 

Zbor de flutur 


Atâta caznă să întrup lumina 

Și s-o ascund în cutele de carne 

Încât destule nu găsesc povarne 
Ca să-mi ajungă să acopăr vina. 


Ba am să o strecor printre lucarne 
Pe unde se mlădie cavatina 

Cu sunetele-n stare să răstoarne 
Safirul, chihlimbarul, opalina. 


Iar dac-o fi-ntunericul să-l spulberi 
Și s-or preface patemile-n pulberi 
Ajută-mă noroiul tot să-l scutur. 

Și gândurile să le trec prin sită 
Tremurătoare ca un zbor de flutur 


Să-mi iau avânt spre zarea nesfârșită... 

Eram un bulgăr viu... 


Când m-am aflat alăturea de spațiu 
Și când pe lângă timp treceam grăbit 
Mi se părea că lutul m-a răpit 

Și mă înghite lacom, cu nesaţiu. 


Ca om de rând, din tină zămislit 
Însuflețit de Duh Mângâietor 

Fu m-am supus, simțindu-mă dator 
Să jinduiesc din nou spre Infinit. 


Fram un bulgăr viu, incandescent 
Călătorind în spațiul transcendent. 
Eu am restituit ce mi s-a dat 


Alcătuirea sa cea pieritoare 
Întors la viața fără de păcat 
Am învățat treptat cum se și moare... 

Am adunat duminica-n stâlpări 


Am adunat duminica-n stâlpări 

De crin, de busuioc și iasomie; 
Aveam în ochi — crâmpei de veșnicie 
Miresme sfinte-mi adiau în nări. 


Era în jur atâta armonie 

Și loc nu mai găseam pentru mirări 
Se spulberase rău-n patru zări 
Precum ecoul stins de ierurgie. 


Se strecura prin ierburi, lin cicoarea 
Să-i simtă liliacului paloarea. 
Ispitele erau ținute-n lesă 

Chiar așteptarea-i parcă adormită 
Și pentru vina de a nu fi fost iubită 


Aduc ofrandă a-Nvierii Messă. 

Sărutul reîntoarcerii 


Sub vâscul cel cu frunze-agățătoare 
Au curs azi noapte licuri de lumină. 
Îmbrățișați am stat sub luna plină 

Sărutul — până a-nceput să-nfloare. 


Și-n zori, motive dulci de cavatină 
Ne-nvăluiau în stranie paloare 

E vremea să ne-ntoarcem la izvoare 
Când nici o umbră nu sclipea de vină. 


Când despuiați de straiele-n văpaie 
In baptiseriu ca într-o copaie 

Ne scufundam în sfântă îmbăiere. 
În numele Treimii, care-i Una 
Simţeam în nări — de mirt — o adiere 


Priveam complice prin ferestre — luna... 

Sonet cu acante 


Acorduri de clavire şi de harpe 

În revărsări primare, fascinante, 
Mă-mprejmuie parfumul de acante 
Și parcă eu hipnotizez un șarpe. 


Mă mustră azi renascentistul Dante 
Când strig horaţianul: Diem Carpe! 
Simt nurii tresărind în zvon de harpe 
Şi-mi țin isonul coruri de bacante. 


Am să ascult misterul palpitând 

În mijlocul eternității când 
Înţelegând că viața-i o himeră 

Un cât, un bob într-un imens ocean 
În valea Învierii — pasageră 


Aș vrea să iau aminte la Pean! 

Libaţie 


Am să mă-mbăt cu vinul de rubarbă 
Să-mi descleștez cuvintele din gură 
Că ele-s doar a inimii epură 

Și-s picurii de rouă noaptea-n iarbă. 


Agonizează-n palmă o florină 

În sinergie cu un câmp pe magmă 
Şi ametistul pare o sintagmă 
Dantelărie de agate, fină. 


M-ating, de o geodă-catedrală 

Cu fruntea tristă atingând pe coală. 
Miasmele de fosfor lâncezesc 

În alge negre-noată peștii sclavi 
Meduze muribunde putrezesc 


De-atâta vânt sunt ţărmurii bolnavi... 

Sonet ostenit 


De la un timp mi-s clipele-ostenite 

Și din clepsidră nu vor să coboare 
S-au parfumat și moaștele-n odoare 
În timp ce spațiul, lacom, mă înghite. 


Mă rog: fă-mi Doamne gard în jurul casei 
Și-mprejmuiește cu privirea clipa 

Că tot mai mult mă vălureşte pripa 

Și vin precum Peer Gynt la moartea Aasei. 


De la un timp nu mai citesc litanii 

Și nu mă-nchin în fața Ta-n metanii. 
A putrezit în coajă mărul prim 

Şi mânurile-albite în asceză 

Dar nouă nu ne-a fost sortit să fim 


Perechea vinovată din Geneză. 

Sonet căzut din tipar 


E viața mea căzută din tipar 
Tesută în cuvânt cu acribie 

E-o clipă-ntr-un ocean de veșnicie 
Şi-i patimă, iluminare, har. 


Adeseori, eșarfă cenușie 

E voalul ce acoperă măcar 

Că stins fiind, tăciunele din jar 
Rămâne praf vândut pe veresie. 


E pasărea având în coad-o lyră 
Și e strivitul fir de calomfiră. 

In arșiță e apa de cleștar 

Ce ostoieşte vipia-n câmpie 

E suflul necesar unui sticlar 


Ce naște-n forme prunci de Poesie... 

Sonetul căutării 


Nu bănuiești, iubite, ce dureroasă-i pânda 
Când fiecare-așteaptă mișcarea celuilalt. 
Și arcuiţi îndată, precum felina-n salt 

Își pregătește sieşi, premeditat, osânda. 


Noi zgzândărim tandrețea, ce-a devenit ”infern” 
Și gesturile toate, nu valoreaz-un ban 

Mai caut cu ardoare "zăpada de mai an” 
Dintr-un calup de ceaţă, iubirea cum s-o cern? 


Dar fiecare-așteaptă, desigur altceva 
Și orizontul parcă e scrijelat de-o stea. 
Suntem protagoniștii unui spectacol sfânt; 


Inconștienţi și gureși, respingem eminența 
Oficiem prin alții, iubirea din Cuvânt 


Dar separați de-orgolii, pierdut-am chintesența... 


Marţea seacă 

Infernul iubirii 


În lovituri de grații suntem atât de-abili 
Încât mișcarea noastră strămută constelații. 
Îi înălțăm iubirii — necontenit — libaţii 

În timp ce ne prefacem indiferenți, ostili. 


Nici întâmplării simple nu-i descifrăm eresul 
Că ea se disipează, în vălătuci de fum. 

Dar unde-i fascinantul, misterios parfum, 
Pre câtă vreme astăzi, un altu-i înțelesul? 


E denia cea sfântă pornită-n martea seacă; 
S-ascundem, se cuvine, pumnalul scos din teacă. 
Degeaba ascultat-am catisme și pisanii 

Din patemile toate, nimic n-am înțeles; 

Pe drumuri diferite, senini noi am purces 


Și râde saltimbancul, şi râd în hohot anii... 

Sonet cioplit în jad 


Închise-s toate porţile din ceruri 
Și sunt păzite straşnic de zăvozi 
Au dispărut și îngerii rapsozi 

Cu aripe căzând de aspre geruri. 


Să fii la două capete de pod 
Același, nu e cu putință. 

Găseşte-ţi măreţia-n umilință 

Să nu te-ndrepţi direct spre eşafod. 
Să fii blestem şi binecuvântare 
Acelora din jur ce nu-s străini 

Un trandafir şi-adună doru-n spini 


Cenușa mângâierii astăzi jar e. 


E-un vis fermecător, cioplit în jad 
Purtând un nume scump: Adoniad! 

Sonet în agonie 


Spre-ntors acum sunt toate cărările pierdute 
Dar unde sunt acele dulci armonii de veghe? 
Precum Morgana umblă-n pustiu la mii de leghe 
Dar nu-ntâlnește dară, decât cetăți durute. 


E șlefuită piatra de mâinile dibace 

O gâză-nsângerată stă prinsă-n chihlimbar. 
Așa cum stă cuvântul cel sfânt din Sinaxar 
În cugetul de trup se isc-un zvon de pace. 


Dar parcă-n ochi lumina s-a micșorat a seară 
Dintr-un ungher pândește iubirea ca o fiară. 
Peretele de sticlă se sparge în câmpie 

Și se înalță parcă azurul din pământ 

De când în agonie mi-e ostoitul cânt 


În carnea din cuvinte, cuțitul: rană-nvie! 

Sonet în davă 


În sufletul scindat, zădărnicită-i ruga 

Și se trudește fiara căzută-n fața porţii. 

Cu lumânarea-n mânuri, un orb aruncă sorții 
Migraţii de cuvinte îmi scapă-abia cu fuga. 


În spasme incolore se zbate ziua visul 
Cerșeşte îndurare instinctul adormit. 

O floare încolțeşte în gândul eremit 
Dar are rădăcina pierdută-n Paradisul. 


Îmbrățișări pierdute, mirări decapitate 

Își pregătesc în taină câmpii de-asasinate. 
Dar gânduri luminoase au renăscut în dava 
Purtate-n unduire de molcoma Vltava 

Și Poesia însăși mă naște și mă ceartă 


Că mi-am aflat da-seinul chiar dincolo de artă... 

Sonet în averse 


Fu până la orbire te-aștept înduplecată; 
Măsuri de versuri albe cenușa mi-o presară 
Precum îndrăgostita ibovnică de-o seară 
În ochii stinși am cerul cu zarea sfâșiată. 


Te-ascund mereu în cuibul mic al palmei 
Precum pe-un fluturaș în crisalidă 

Iar inima te caută, lucidă 

În sânul neprihană-al Mater Almei. 


Și ca în rame scumpe, tablouri genuine 
Apar în minte iară și se însuflețesc 
Imi stăruie și-acuma motivul arabesc 


Pe care l-am aflat odată-între ruine... 


Tu în palori de umbre continui să exiști 
Și nici nu știi ce-averse de dragoste îmi işti 

Sonetul şarpelui 


La neiubire-i șarpele damnat 
Doar mărăcini și pulbere mâncând 
Și anevoie trupul său târând 
El încă-ademeneşte la păcat. 


Și dac-ar colinda târâș Flada 

Într-o clipită, cu priviri sticloase 
Și-un șuierat ce-ţi vâră frica-n oase 
În ascunzișul său ucide prada. 


Pe înserate vlaga îi slăbeşte 
Dar, pe măsură, şi veninu-i crește 
Pe cât de înţelept — e și perfid. 


Adeseori e-ales ca talisman 
Cu sângele cel rece și morbid 
E șarpele teribil de uman. 

Concret 


Când cumpăna odihnei se înclină 
Dezleagă înțelesuri de pricini 

Te nevoiește să aduni lumini 

Și pentru vremea când vei fi în tină. 


Cad albele cuvinte peste tâmple 

Și din azur cad mii de fulgi de clipe. 
Târziul mă absoarbe din risipe 
Păstrând ce va fi dat să se întâmple. 


Așa cum căutând o perlă rară 
Eu dezghioc cochilii iar și iară 
Și-n tot efortul meu către nimic 


Mă-nalţi și iar cobor pe sfânta scară 
Și mă agăț de-o înnodată sfoară 
Dar de la demnitate nu abdic. 

Sonet la lumânare 


Mi-e harul ontologic moștenit 
Pe umeri invizibili îmi port dorul 
Mi-mpărtășesc ființa la zenit 

Și în iubire-mi regăsesc izvorul. 


Cuvintele mă scriu la lumânare 
Mă mântuie-nainte de soroc 
Îmi aflu alinare-n ispisoc 

Şi-mi pare totul o halucinare. 


De-o taină pururi eu mă simt trăită 
Când scriu mi-e gura parcă daurită. 
Atâtea sunt — destine singulare 

Ce au uitat mirosul de pădure 
Pierzându-se-n ținuturi lagunare 


Nemaiputând povara să-şi îndure... 

Simfonii de clipe 


În drumul meu, stihii tâlcuitoare 

Din tot ce-i azi, nimic nu mai rămâne 
Că nimeni știe clipa să amâne 
Trecutu-i doar o albă zburătoare. 


Și cum să legi trecut de viitor, 

Cum legi o luntre valul să n-o ducă 
În larg ca pe corabia nălucă 
Mânată de-Olandezul Zburător? 


În simfonii de clipe ducem dorul 

Şi-n tulburări mereu schimbăm decorul. 
Se scurge-adânc iubirea-n dulci meandre 
Ca-n tot atâtea mlădieri feline 
Flămândă-s azi de gesturile tandre 


Prefigurând surâsuri angeline... 


23 aprilie 2008 


175 


Cezarina Adamescu 


Don Cesar 


Se duc poeţii-așa cum au trăit 

În patria de ei închipuită 

Iar timpul care-i cerne ca prin sită 
Rămâne fără ei mai sărăcit. 


Și viaţa risipită în cuvinte 

O iau cu ei ca pe un sfânt secret, 
Fi rând pe rând se leapădă discret 
De ”foaia pentru inimă şi minte”... 


Rămân apoi, ca-n ironia sorții 
Petalele de vers în dreptul Porții. 
Se duc poeții într-o lume dreaptă. 
Când se gătesc îndată de plecare 
Cuvântu-i definește ca o faptă 


Și se întorc la ceas de sărindare... 

Sonet pentru Ario Paradis 


Într-o noapte sfântă, chiar în Joia Mare 
Trist, în Ceea lume, gata să-l primească 
A plecat Poetul să se-nnemurească 

Și-a lăsat în urmă-i semn de întrebare. 


Prea sătul cu fraţii să se războiască 
Cum se duce omul seara la culcare 
A plecat să cânte Doina la mioare 
Păstorind cuvinte-n limba românească. 


Din ținutul-leagăn, scumpul Baaad 
A plecat Poetul singur înspre Had 
Aducând prinoasa minţii lui — izvod. 


Dezbrăcat de aer, dezgolit de sânge 
Ne-a lăsat Poetul, dăruiți cu Rod 


Limba românească-n doliu e și plânge... 


Joia Mare 

Sonet memorial 


E cosmosu-mbrăcat în strai cernit. 
Cu moartea astăzi moartea omorând 
Tu ai călcat-o în picioare — când 
Înspre Lumina vieții ai pornit. 


În crucea sâmbetei închis, ai șters 
Cuvântul de pe buze zăvorâte 

Și tânguirile sunt parcă izvorâte 
Cu-ncepătura tainică din vers. 


Și uns așa cu Mirul Poesiei 

Ai descuiat izvorul ierurgiei. 

Apoi umblând cu Sfântul Epitaf 
În drumul de la cruce la mormânt 
Tu ai ales fântâna cenotaf 


Și-ai pus chezaş Cuvântul-Legământ. 

Îngropat în crini 


Sintagmele trec toate-n oseminte 
Cămăși de rouă cu ivor brodate 

Și-s la picior de-altar înmormântate 
Când pești năuci se-adapă din cuvinte. 


Cenuși în patru vânturi spulberate 
Ciuperci de suflul greu acum iscate 
Drept pildă și folos- învățăminte 
Întemeiate spre a-nu fi uitate. 


Din gheare lepădate de condori 
Cuvintele s-au prefăcut în flori. 
Deasupra Hiroshimei presărate 
În august numai crini însângerați 
Noian peste făpturi carbonizate 


Ca morţii să, revină-n ziduri — frați. 

Sonet de neimpăcare 


Un loc între voi, nu îmi aflu, o, nu 

Al meu e — în toate — doar gândul rămas 
Temeiul iubirii eu altora — las 

La cuibul prielnic, degrabă te du. 


Ce caut, ce caut în oaza de vis? 
Trudită în taina în care am mas 
Precum cerșetorul cel orb, de pripas 
Umblând anevoie, cu suflet ucis. 


În neîmpăcare și-n veşnic război 
Să stingă, nu poate, lumina din doi, 
Cu umărul, reazem, acuma absent 
Scăldată-Nviere în sânge pascal 

Să vină și să mă acopere lent 


Că tare străin mi-e părelnicul mal... 

Sonetul erorilor 


Pe umeri port planete de erori 
Nici cosmosul nu poate să le țină 
Că-s toate îngropate în lumină 
Și iscă noi furtuni de meteori. 


Aș vrea din ele-un pom să răsădesc 
Aici lângă pridvor de catedrală 

Ca pe o pagină de carte, goală 

Pe coaja lui, cu sânge iscălesc. 


Cum se ascunde-n malachit lumina 
Așa mi-ascund și lacrima și vina. 
Cum numai strigătul se-nfige-n rană 


Mă voi dezlogodi încet de tină 
și căpătând o aură umană 
Îmi voi găsi mormântul în Lumină... 
26 aprilie 2008 

Sonet stingher 


Nimic mai trist, nimic mai trist ca, dară 
O Înviere în singurătate 

Când orice gând îți pare pe furate 

Și vinu-ți face pâinea mai amară. 


Binețe, cui să-i dai în Noaptea Sfântă 
Când toţi sunt vesmântaţi în starea lor 
Și-un sentiment ostil, ucigător 

Cu graţie, pumnalu-n piept împlântă. 


Spui Domnului că-i Bine c-a-nviat! 
Și-adormi stingher, cu suflet ruinat 
Că nu e nimeni care să-ţi răspundă 
Și să-ţi confirme : Că-i Adevărat! 
Și spleenul care veșnic te inundă 


L-ascunzi într-un sfâșietor oftat. 


26 aprilie 2008 

Sonet în preajmă 


Tu stai la poartă singur și baţi încetișor 

Nu-i nimeni să-ți deschidă iar păzitoru-i dus. 
E ferecată, iată, fereastra dinspre-Apus 
Și-un corb de întuneric alunecă în zbor. 


Ţi-e mintea-n pribegie acum, la pol opus 
Purcede revolută la nașterea dintâi 

Și învegherea clipei te-oprește să rămâi 
Cam câtă lână albă a mai rămas pe fus. 


Și toarce singur timpul din caierul — noian 

Să-l mituiești te-ncumețţi, dar nu primești un ban. 
La marginea acelui ținut de nicăieri 

În preajmă vezi plutind străinele năluci 

Dar nu e nici un suflet să-i dărui mângâieri 


Și-ai dat într-un devreme de un ostrov de cruci... 


26 aprilie 2008 

Sonet imperfect 


Îți dau întâlnire în spirit 
Îți dau întâlnire în trup, 
Îți dau în celulele minții 
Şi-n toate eu vreau să mă-ntrup. 


Nevoie-ar mai fi de lumină 
Nevoie-ar mai fi și de alb 
Pământul cu grâul se-ntină 
Cu dinţii eu liniștea rup. 
Și-mi sfâșii cu dinţii durerea 
Cămașa o lepăd la sorţi 

Şi-i chem pe blajinii, cuminții 


Cu mierea să-nduplece fierea. 


N-am cui să împart nici comândul 
Când prea ghiftuit e flămândul. 


27 aprilie 2008 

Viaţa firii 


Înmormântați în viaţa sfânt-a firii 
Cei vii se-ntorc o clipă îndărăt 
Să mai miroase florile de-omăt 
Și-apoi purced la crucea nemuririi. 


Lumina lumânării umbră n-are 

Și se consumă putredă de seu 

Aș vrea din ea măcar un strop să beu 
Atunci când întunericul mă-nfloare. 


Închipuirea firii fără moarte 
Rămâne-ntre coperţile de carte 

De nu se-nalţă lin spre Empireu. 

Ori chiar de-a dreptu-n pisc de Pantheon 
Dar spulberată-n ţăndări de Eon 


Lumina-aceea, negreşit, sunt eu. 


28 aprilie 2008 

Pe calea regală 


Cu buze biciuite de cuvinte 
Poeţii azi se urcă-n tren regal 
Fi caută meleagul ideal 

Care se află în ceasloave sfinte. 


Cu vreascuri ude-aprind un foc bengal 
Și-l întrețin cu „foaia pentru minte”. 
Cenușa lui cea sacră și fierbinte 

O cern neliniștiți într-un pocal. 


Găsesc cu greu înaltul din străfunduri 
Și doar printre străluminate gânduri 
Când toaca-n cer se-aude deslușit 

Cu gesturi adunate în tăcere 

În semn că verbele s-au înfrățit 


Sunt mir de nard din depărtate ere... 

Sonetul trenului regal 


Dispar în tren regal ca într-o ceaţă 
Poeți blazaţi ce păstorind lumina 

Pe şine-ameţitor lățindu-și vina 
Nespovediţi grăbesc spre Ceea Viaţă. 


Cu chipuri pe efigii și blazoane 

Și vulturești priviri și solzi în gheare 
Postați pe tabloidele ziare 

Trufaşi, damnati și asupriţi de toane. 


În trenu-acesta princiar, se pare, 
E crema limbii noastre tutelare. 
În zbor de șine —azvârl cu epitete 
Metafore, sintagme insolite, 
Regalii zilei au argint în plete 


I-așteaptă-n gări amante părăsite... 

Sonet în şoaptă arsă 


Fu știu că nici o cirtă nu mă voi abate 
Și-o să mă-nalț spre frumuseţea desfătată 
Ca pe un pisc ce-mpunge bolta înstelată 
Cu șoapta arsă de o sfântă voluptate. 


Și de la lujer pân-la fruntea luminată 

Mai înainte ce-a porni spre râul Letae 

Cu gene-n rouă și cu flori de-omăt în plete 
În crină-albă-aș vrea să fiu întruchipată. 


E osteneala vieții acuma pe sfârșite 

Și toate se retrag bolnave de paloare 

Îți pregătesc în taină veșmintele cernite 

În marea de lumină să las un semn de bine. 


Dar câți îl decifra-vor, pe înțelesu-i, oare? 


O clipă cât un veac, abia de mă mai ține... 
1 mai 2008 

Sonetul vocilor uituce 


Dar tinerețea, încotro se duce, 

Așa zmucită să apuce-un tren 

De parcă toate merg înspre Eden 
De ce mă strigă numai voci uituce? 


Noi repetăm acelaşi leit-motiv 
În timp ce la o cruce modelăm 
Și cu lumini pe boltă înstelăm 
Când ne mișcămn ca-ntr-un tablou votiv. 


Iar viața, cât-a mai rămas, depinde 
De felul cum ne-am adunat merinde. 
De ce e mai puternică ispita 


Și uneori se pierde din vedere 
Iubirea ce se mistuie-n tăcere 
Și curg regrete cu nemiluita? 
Armindeni, 2008 

Sonet-pastel 


Ca-n vălul Mayei se-nveșmântă visul 
Cât mai departe amânând trezirea 
Izvoare despletite scaldă firea 

Cu largi efluvii populând abisul. 


Obloane cad, iar ivărele scapă 
Dintr-ale lor încuietori de stele 

Și se opresc din dans nebune iele 
Atunci când noaptea în șuviţe crapă. 


Se-aud prigorii cum se duc la apă 
Cu gurile-atârnând — de cântec grele 
Și printre ale cerului zăbrele 

Sărută roua când din zbor se-adapă. 


Priviţi, solie - aduce - acum trimisul 
Cu ea să mărginească paradisul... 


A doua zi după Armindeni 
2008 

v oo 


Sonetul depărtării 


Când trup și suflet nu sunt de-o măsură 
Iubirea cu amnarul nu se-aprinde 
Și-nvinsă de o gravă impostură 


Către durere și tristeţe tinde 
Atunci degeaba cornul de răsură 
Trimite-va din depărtări — colinde. 


Vegherile și rugile fiinde 

Recheamă la dintâile candori 

Și-n noaptea străbătută de fiori 
Un duh năzuitor și blând descinde. 


În Paradis, beţie de culori 

Și-o pace care pururi nu se vinde. 
Tinându-ți de viatic și merinde 
Când liniștit te pregătești să zbori... 


După Armindeni, 

Sonet fabulos 


Amanti de rouă pururi invocaţi 
Să vină treji la ceas de abanos 
Frățeşte sunt de sufletele legaţi 


Și gustă din prezentul fabulos, 
Visând că-s de pe-acum eternizați 
Într-un miraj al nunții — maiestuos. 


Se împlinesc în pământească-ardoare 
În trup și suflet pururi răstieniți 
Amanti cu fulgi de nea împodobiţi 
Într-o părelnică îmbrățșare. 


Cuvintele-adieri pe albe pagini 

Ca ploile fierbinţi căzând pe oase 
Înaltul din străfunduri vaporoase 

Îl cheamă neaua răscolind imagini... 


După Armindeni, 

Cuvinte fără umbră 


Cuvintele nici umbră nu mai au, nici duh 
Ci-s suflu sistolic și bat nebunește 

Când gândul meu cu altul se unește 
Înspre zenit plutește în văzduh. 


Sunt gânduri ce se zbat precum o ciută 
Ce-i în capcană și-i prea sperioasă 

Cu ochiul rugător genunchiu-și lasă 
Sub cornul de Selenă — renăscută. 


Am gânduri puzderii, și vreau să le nasc 
Mustind de arome, sărite din teasc 

Și când se-nchid iar corolele vii 
Deschide lumina cărare spre sine 

Sunt gânduri bătrâne şi gânduri copii 


Sunt mirul de nard uns pe trupuri blajine... 

Ninsoare de lumină 


E vinul porfiriu în vechi pocale 
Și moliciuni de cântec însoțesc 
Întreg, alaiul când sărbătoresc 
Iubirea în acorduri triumfale. 


Ninsoare de lumină peste pleoape 
Înduplecă vederea să stea trează 
Pre când serarea nici că mai cutează 
S-amusșine pupilele mioape. 


Prinosul tău așează-l pe altar 

Ca binecuvântat prilej de har 
Și-alături să-l așezi de mirtul crud 

În dulci miresme de salcâm regal 

Când pribegind din nord şi până-n sud 


Cu trupul gol s-aprinzi un foc bengal... 

Sonetul viorilor 


Sub ceruri iarba înflorește-n lege 
Uitând a se-ntreba cine-o cosi 
Ori cine, dezinvolt o va culege 
Spre-a nu purcede a se irosi. 


Iar sunetul te-ndeamnă-acum să taci 
Cuvintele, ce buciume stridente! 
Când toate amintirile-s absente 

Iar luna mișună de vârcolaci. 


Străjerii noptii, stropi de licurici 
Presară iarba-n luminiţe vii. 
Și-atâta farmec dau, că nu mai știi 
Cine-i stăpân pe vraja de aici. 


Departe, tânguitul de viori 


Anunţă înfloriri de meteori... 

Sonet în formă de cruce 


În candelă sufletul mamei e viu 

Nuntit în lumine în formă de cruce 

Iar când o privesc, mângâiere mi-aduce 
Așa cum o oază ivită-n pustiu. 


Nevoie nu prea e de vorbe-uituce 
De gustul acesta aproape sălciu. 
De-o vreme se face în sânge târziu 
Și greierii-mi cântă printre uluce. 


Bobocul din tainiță, cel ce-a-nflorit 
Ce veşted e astăzi în plină rodire 
Cuvinte ca frunzele m-au podidit 
Cu sângele negru în năsădire... 


În drumul nesfârșit spre veșnicie 


Iubirea îmi aleg drept temelie... 

Trup cu ape gânditoare 


Gelos pe umbra care te urmează 
Și care uneori o ia-naințe 

Gelos pe timpul care nu te minte 
Pe dragostea ce binecuvântează. 


Dar încă nedeprins cu lucruri sfinte 
Și nici cu-acele ape ce migrează 

Pe pâinea vie care sângerează 

Pe omoforu-nveșmântând cuvinte... 


leșind din labirintul lui Dedal 

Să zugrăveşti icoană pe santal. 
Din trupul tău cu ape gânditoare 
Izvorul tămăduitor învie 
Revarsă-l ca pe sfintele odoare 


Spre-aceia ce râvnesc la veșnicie... 


4 mai 2008 

Sonet în duhul vieții 


Să lași deschisă ușa dimineții 

În dulce taină şi obediență 

Apoi, cu și mai multă reverență 

Din sfânt potir să guști din duhul vieții. 


Simţind în jur parfum de rozmarin 
Cu un coltuc de cremene tăioasă 
În sfântă îndrăzneală, ca o coasă 
Să tai abisul veșnicei lumini. 


În pacea veții fără de sfârșit 

Tu nevoieşte-te să fii desăvârșit. 

În prag, de sanctuar depune-ți ortul 
Spălat și primenit în sfânt, botezul 
Învăluit în crismă spune Crezul 


Cu azima dintâi sfințeşte-ți cortul... 

Tăcerea din cuvânt 


Ce apă vorbitoare şi fecundă 

Din trupul cel setos și obrintit 
Precum un gând pios ce-a izvodit 
Ce-l simt din adâncime cum inundă. 


Și clipa care brusc în ușă-mi bate 
Intempestiv cerându-mi un tribut 
Se zvârcoleşte-n cortul meu de lut 
Și vrea să-mi țină de eternitate. 


De-o viaţă Timpul vreau să-l ctitoresc 
Dar vin pândarii și mă jefuiesc. 
Balanța-nclină mult înspre amurg. 

Și în cuvânt se face-acum tăcere 

Iar lacrimile curg spre înviere 


Așa cum curgem noi spre Demiurg. 

Sonetul urmelor pierdute 


Să ne-nfruptăm cu pâinea împăcării 
În vinul milosteniei scăldați 

Să fim întru lumina sfântă, frați 
Când năzuim la crucea îndurării. 


Şi-n îndelungă jertfă primeniti 
La stingerea de sine mai apoi 

Ne vom afla în necurmat ostoi 
Scăldaţi în sânge dar neprihăniţi. 


Așa cum la-nceputuri ne-am ivit 
Din chivotul de carne-atunci sfințit 
Ne poartă umbra-n nopțile-abătute 
Spre poarta mare ocolind lumina 
Pe tălpi desculțe ni se-ngroașă tina 


Dar urmele-s definitiv pierdute... 

Icoană pe santal 


Mă vindec azi prin sarea Poesiei 

Și mă scufund cu ea în baia morţii 

Să mă-nveșmânt în vers ca-n fața Porții 
Sub umbra blândă a melancoliei. 


Icoană pe santal îmi e și Crez 

Doar ea-n Sahara poate să mă poarte 
Pe cât m-apropii negreşit de moarte 
Pe-atât de mult de ea mă-ndepărtez. 
În snop — cuvinte tămăduitoare 

Le scot din labirintul lui Dedal 

Și izvorăsc icoane pe santal 


Din trupul său cu ape gânditoare. 


Un strop de sânge e într-un pocal 
Purtat prin labirintul sideral. 

Sonet nepereche 


Mă mustră vântul în ecou 

Nimic nu-i nou, povestea-i veche: 
Suntem superbă nepereche 

Al mării cearcăn e-n halou. 


În ochiul cerului imens 

Ne oglindim precum am fost 
Și căutându-ne un rost 

Ne amintim pierdutul sens. 


De moarte trecem la un pas 
Ne batem joc de ce-a rămas. 


Corăbii și năluci de ceață 
Privim în zare cu nesațiu 
Marionetele n-au spațiu 


Și ne mirăm: prea scurtă aţă... 

Spre finis terrae 


Am încercat să tulbur întâmplarea 
Cu iz terifiant şi beatific 

Răpit şi dus înspre tărâmul mitic 
Mi-a înflorit în iriși toată zarea. 


Și prisosește-n dar aluatul pâinii 
Izvoară a nespuselor comori 
Ţi-a încolțit subit corola mâinii 
În mângâiere ca de-atâtea ori. 


Păream îndepărtați la mii de ere 
De-aceal ocean la țărmul Finis Terrae. 
Citeam intens versete din Levitic 

Dar cine se mai întreba atunci 

De ce călcam o sută de porunci 


Cu gândul tot la plaiul mioritic? 


9 mai 2008 

Sonet de la o frunte la alta 


Iar de la frunte la o altă frunte 

Ecoul revolut e în pierzanie 

Dar cine-şi poate da iubirea danie 

Când gândurile nu mai vrea să-nfrunte? 


Abia trezit din vis un crin asudă 
Tresare candela-n lumini subțiri. 

Ce multe şi rebele amăgiri! 

Un lied sucombă-ntr-o vioară crudă. 


În minte bătălii atemporale 
În inimă cârcei de neputinţă 
Singurătatea naște cu priință 


Defuncţii prunci din propria ființă. 


Iar numele precum un cerc deschis 
E pod de mâini revendicând abis.. 


8 mai 2008 

În zarea de gând 


Când steaua rămâne gravidă cu piatra 
Iar sângele li se răsfrânge-n abis 

Ce chip cercănat are pruncul ucis 
Când sufletul lui reînvie în vatra! 


Un mugur se naște în zarea de gând 
Pământul miroase a busuioacă 

Mi-e somnu-ncremenit și nu știu dacă 
Mai prindem luna-n mâini atuncea când 


În fraged lut eu caut piatră seacă 
Și las ursita benevol să treacă 


Îmi mișună morţi în prelnicul vis 
Și orb de lumina în care alunec 
In fum de rășină treptat mă întunec 


În floarea de măr - paradis interzis... 

Floarea Noemei 


Și ultima lavă se va stinge-n curând 
Mai palidă chiar decât floarea noemei 
O stea izbucnită în raiul poemei. 

Noi nu vom afla nici măcar clipa când... 


Rămâne-vor împrăștiați chiparoșii 
Drept jertfă o ultimă ardere-n trup 
Privi-vom uimiți cum în lac se întrup 
Din stropi se vor naște atunci stele roșii. 


Iar mândrul Pompei sub lavă încinsă 
Lăsa-va pe-alocuri, fierbinți, stranii pași 
Schelete-nnegrite din munții golași 


De vânturi din nord materia linsă... 


Și când isprăvi-vom refrenul și cântul 
Ne vom întreba: unde-i oare Pământul? 

Sonet în duh de-ndrăgostire 


Și nici nu știi câtă tandrete cere mâna 
Când mângâie o strună cu arcușul; 
Din călimară se prelinge tușul 

Şi-n vârf de pană înflorește runa 


Îmbrățișate sunt și aerul și forma 
Întru același duh de-ndrăgostire 
Ce cade primăvara peste fire. 

În inimi clocotește-atunci dulceața. 


Frumoși şi orbi ne dăruim candorii 

Și înălțăm catarg din roata morii 
Ca-ntr-un târziu, de patimi dezlegați 
Și prin Cuvântul viu redați tăcerii 

In anotimpul sfânt al Invierii 


Să fim spre cer — de serafimi purtați. 

Andante cantabile 


Piotr Ilici scria un andante 
Același andante cantabile 
La care avea să lăcrimeze 
Însuși contele Tolstoi. 


Puteai atinge clapele 

Precum degetarele şirei spinării; 
Se năzăreau cai fugărindu-se slobozi 
Printre ghemotoace de pâclă. 
Urmele lor albe 

Însămânţau cu aburi țărâna. 

Și cum fornăiau 

Și cum fornăiau sirepele noaptea 
Scoţând flăcări de lapoviță 

Și sub copitele lor nărăvașe 
Gemea câmpia rusească. 


Apoi, lin, lin, parcă dansând în manej 
Sunete-n cerc, lunecoase 
Fulgerându-ți auzul 

Trap-trap 

Nălucile transei prin 

Cenuși siderale... 

Închideţi, dar, fereastra... 


De ce nu pot muri "când liliacul...?7” 
Închideţi, dar fereastra, se înseară. 
Din lumânări cad lacrime de ceară 
Ca niște nuferi galbeni peste lacul... 


Mai sus de moarte, liberă fiind 
Cu un anume spirit de pruncie 
Înmiresmat cu flori de iasomie 
Într-un devreme tot voi fi-nviind! 


Să fiu din nou aș vrea, pământ de cer 
Împodobită toată în mister. 
E timpul. Rădăcinile mă cheamă. 


Cu semne mari, de nimeni înțelese. 


Așterneţi, dar, bucatele pe mese 
Sunt azimă și vin de jertfă. Bea-mă! 

Trenul de alaltăvară 


Dar unde mi-a pierit văzduhul, dară, 
De-s săgetată aspru pe la tâmple 
De tot ce nu mai poate să se-ntâmple 
Și-ncepe chiar şi aerul să doară? 


Pe lada mea de zestre ca-ntr-o gară 
Eu stau și-aștept un tren întârziat 
Dintr-un tunel-fantomă — apropiat 
Ce trebuia să vină — alaltăvară... 


Un strigăt de sirenă mă-nfioară. 
Aştept. Pentru a câta mia oară? 

Și trenuri trec prin gara mea — năluci. 
Iar în ferestre-s cuiburi mici de cuci. 
Dar poate că e sfânta mea menire 


S-aştept mereu o Cealaltă Venire... 

Sonet de gală 


Ca-n toi de iarnă septentrională 
Vioara lui Rahmaninov răsună 
Hierofanii mă poartă spre lagună 
Mă lepăd de veșmintele de gală. 


Și râde hohotit smintita lună 
Într-o odoare plină de mireasmă 
Îmi dăinuie în minte o fantasmă 
O aură de sânge mă-ncunună. 


Ce spații siderale în sinapse! 

Mă mângâie târziul blând pe coapse 
Talazuri sparte-n pana mea se-ascut 
Și-m-asurzesc cu țipăt cormoranii 
Mustrându-mă că irosit-am anii 


Și nu mi-am luat iubirea ta drept scut. 

O clipă fastă 


În spaţiul nesfârșit al veșniciei 

E clipa fast-a celor adormiti 

Ce-n cortul lor de carne — eremiti 
S-au nevoit pe calea armoniei. 


În rugăciuni și jertfe-au fost uniți 
În căutarea sfânt-a bucuriei 

Cu umilinț-au rezistat urgiei 
Păcatului la care-au fost sortiti. 


Acum, împodobiţi în strălucire 
Cu dor așteaptă Cealaltă Venire. 


Dar unde-s cei numiţi și nenumiti, 


Să-nfrunte cu încredere Înscrisul, 


Retrași discret din lume — nelumiți? 
De prea înalt, mă doare brusc abisul... 

Puțin prea mult 


E prea mult cer — pentru atâta doar pământ 
Prea multă apă — la atâta doar — uscat 

Prea aspră vină pentru cel nevinovat 
Și-atâta patimă se iscă-n legământ. 


Ne-ar trebeui transfuzii de lumină 

În purpuriu-aceasta când transcende. 
Eu nu ştiu însă din a cui pricină 
Veneţia-i o lacrimă-n legende. 


Și noaptea, a lagunelor regină 
Se mistuie în clipocire lină. 


În candelabul vieții naște-o stea 
Rebelă ca ultimă dojană 
E chiar steluța-aceea diafană 


Ce s-a ivit întru născarea mea... 


10 mai 2008 

Prăbuşire în ceruri 


Tu ca o pedeapsă baţi apa cu umbletul 
Încoace şi-ncolo în neagră restriște 
Pământul sub tălpi, cine poate să-l miște? 
De-atât colindat oboseşte și sufletul. 


Un ochi te pătrunde de după vitralii 
Dar orb de splendoare și nevindecat 
Zvârlit pe un țărm — pescăruș înecat 

Îți sapi cu migală mormântul în dalii. 

Și cum rămâi în lutul umil și auster 

Ca într-o prăbușire în ceruri la sfârșit 
Aștepți a doua viață, aștepți la nesfârșit. 


Să se dezlege-odată- al nașterii mister. 


Pumnalul apei stă înfipt în dinți de vânt 
Până-n plăsele sapă o oază de pământ. 


10 mai 2008 

Sonet cu ochi deschis 


Cu mirul său în suflet, fiecare 

Pe muntele numit — al Căpățânii 
Urma-vom cu credință drumul pâinii 
Și-al vinului jertfite pe altare. 


Smeriţi în trupuri şi stropiți cu mirt 
Ne pregătim de marea împlinire 

Cu ochi deschis mereu spre-nveșnicire 
Să nu precupețim măcar un cirt. 


Așa cum Dunărea se varsă-n sus 
Ne revărsăm în cruce spre Isus. 
Suntem și noi nisipul de pe grind 
Ce fir cu fir se-adună și se cerne 
La nașterea din nou mărșăluind 


În căutarea patriei eterne. 


11 aprilie 2008 

Vis spulberat 


Pe câmp amiroase a floare de rai 

Un abur curat răsărind din pământ 
Mi-atârnă un vis de o coamă de vânt 
Călcată mi-i ţărna de slobozii cai. 


Mi-e glasul firav fiindcă-i nechiotit 
Să dau mărturie cu el, nu văd rost. 
De nici nu mai știu : am fost, nu am fost? 
Un vers se preschimbă în plâns hohotit... 


Îmi sângeră-n carne rebelul fluid 
Când vin să te-ntâmpin precum prima oară 
Iar mâna ce-odată mi-a fost o vioară 


Nu vrea să mai cânte refrenul druid. 


Şi-mi plimb disperarea în nevindecare 
Iertatele tâmple-s târzii de răbdare... 


11 mai 2008 

Nimic aşa cum crezum 


Nimic nu va fi așa cum crezum 
Mă sprijin de aerul încolăcit 

Și cerul îmi pare —nadins sărăcit 
Eu stau răstignită în veșnic acum. 


Tăcerea se sparge în lacrimi de mir 

Mi-s tălpile parcă de ceară și fum 
Mă-ncearcă-amintiri, mă-ncearcă duium 
Și rănele sângeră mai abitir. 

Pe țărm mai rămâne o umbră băltită 

Și glezna e linsă de-o spumă subţire 
Mătasea-nfloreşte-n cămașa de mire 


Eu sunt o mireasă în veci nenuntită. 


M-agăt de un cântec, m-atârn de un vers 
O limbă de apă nisipul mi-a șters... 


12 mai 2008 

Sonet în dans noptatec 


Ce fire mătăsoase cresc din barbă 
Și curg cu rădăcinile în sus 

O căutare de lumină oarbă 
Căpruiul se muta la pol opus. 


lar magma lor e rouă în azur 

Cu păsări albe populând înaltul 
Decât sărutul verde e mai pur 

Şi mai albastru chiar decât cobaltul. 


Ce iarbă se evaporă prin piele 

In dans noptatec ca-ntr-un snop de iele! 
In strigăt alb m-am dăruit luminii 

Şi-n zbor de clape mâna-mi înflorește 
Badinerii de rouă îmi sunt crinii 


Tăcerea astăzi nu-mi mai prisosește... 


13 mai 2008 

Sonet lăuntric 


Ţi-s vorbele — năluci de inorogi 

Și păsări, încercând lăuntric zbor 
Spre steaua cu un nume sfânt: Alcor 
Când vii cu crini în brațe să mă rogi. 


Fântână cântătoare ţi-e mirarea 
Tâşnind în jerbe albe de lumină 

De ce mă simt stingheră și străină? 
Virgină a rămas de-atunci cărarea. 
Te isc apoi, superbă plăsmuire 

Din resturi de cuvinte tulburate 
Spre ancestral cu braţe ridicate 


În cea mai vinovată unduire. 


Când te zăresc pe Calea cea Regală 
Mă prind fiori de noapte siderală... 


13 mai 2008 


221 


Cezarina Adamescu 


Năvală în inimă 


În inima cu porți neîncuiate 
Năvală dau pârdalnicii — destui 
Buiaci, nevolnici, strâmbi și ututui 
Se-mpiedică în vorbe tremurate. 


Și povârniți în gesturi orbitoare 
Ca la banchet cu oaspeţi nepoftiți 
Se-nghesuie, de par-ar fi ursiți 

Să urce scara tocmai la izvoare. 


Dar fără trepte-i scara și subțire 
Și astrul zilei-i doar o nălucire. 
Fușteii-s rupti, e lemnul putrezit 
Și carii-şi fac poteci pe nicăieri 
Ca să prefacă mâinele în ieri 


Și anii fug, în zbor nechibzuit... 

În pleoape-mi cântă anii 


Aievea plâng amurguri tremurate 

În pleoape-mi cântă anii — un noian; 
Din lut se naște negru caloian 
Și-ncepe tainic ploaia, la rorate. 


Cu tălpile desculțe, paparude 

Spre râu se-ndreaptă-n șir, cu prapori vechi 
În urmă se desfir, perechi-perechi, 
Bătrânele cu șorțul plin de-agude. 


Purtat în imnuri în procesiune 
Ologul satului pe-un pat de lemn 
Așteaptă parcă tainicul îndemn 
Prinos de bunătate şi minune! 
Iar suferința îl iluminează 


Se-adapă azi din ea și nu cutează. 

Cu fân în buzunare 


Cu proaspăt fân cosit în buzunare 
În ochi având făpturile de rouă 

Eu beau zenit cu mâinile-amândouă 
Și aripi prind. Sunt gata de plecare. 


Îmi șlefuiesc elitre diafane 

Și-ți las pe gene sfântă sărutare. 

Spun bun rămas: sunt gata de plecare 
Rămâne-aici doar sângele din rane. 


Am fost pe rând fântână cântătoare 
Zeiță, crin și azimă și floare. 

Am fost și nor întunecând mirarea 
Intr-o secundă cât o veșnicie 

Iubirii sfinte vreau să-i fiu făclie. 


Sunt zbor acum. Deschisă-mi pare zarea... 


14 mai 2008 

În subsol la ultimul etaj 


Stau în subsol pe-un ultim palier 
Nu-i lesne să îmi temperez avântul 
Slujesc cu umilință azi CUVÂNTUL 
Cu gândul îndreptat către Prier. 


Nimic nu mi se dă, nimic nu cer. 

Eu dau atât cât cred că se cuvine 
Mă mântuie Cuvântul cu aldine 

Și îmi întinde-n taină — lăicer. 


Menită-s de o nobilă făptură 
Să port cuvântul cuminecătură. 


Eu vreau ca fără nici un simulacru 
Şi pun chezaș întreaga mea fiinţă. 
Mă rog atât: să-mi fie cu priință 


Și să aprind în noapte focul sacru... 


Galaţi, 9 aprilie — 14 mai 2008 

- 11] sonete pierdute si regăsile- 

MOTO: 


„Da, sufletul meu este în mine 
ca un copil în bratele mamei sale” 


(Ps. 130,2) 

Revino! 


Tu care nu întârzii niciodată 

Și vii la cei care s-au nevoit 

Ca să ne ierți mereu de ce-am greșit 
Lăsându-ne din nou fără de pată. 


Tu care ni-l trimiţi pe-Alinătorul 
Pe Duhul Mângâierii-n limbi de foc 
Cu daruri revărsate la soroc 
Revino, însoțit de tot soborul. 


Revarsă-ţi Doamne-a Ta Milostivire 
In raze de lumină peste fire. 


Și în întâmpinare ţi-am ieșit 
Cu inima și mintea luminată 
Cu pacea-n lume, îndelung visată 


Să ne pogori în suflet negreșit... 


11 mai 2008, Rusalii 

Lumini înlăcrimate 


Îmi spun: din nou mi s-a făcut de înger 
Mi s-a făcut de-un înger nepereche 
De-aceea astăzi sânger, sânger, sânger, 
Ca de o muzică măiastră, veche... 


Ce jerbe de lumini însoritoare 

Mă bântuie atunci pe negândite 
Dar visele-s în spulber nimicite 
Și-aripa nu se-ndură să mai zboare. 


Un pește mic cu aripe de spumă 
Pieziș străbate apa-n cer de humă 
Eu știu: și umbra e o amăgire 


Visez spre ziuă că sunt iar Urumă. 


Mi s-a făcut de-o stranie natură: 
Mă podidesc subit lumini pe gură... 


11 mai 2008, Rusalii 

Nu mă învață nimeni 


Un laur mă-ncunună sângeriu 

Și stele logodite-mi stau pe frunte 
Inelul lor spre zare-ntinde punte 
Și mă ilumină atunci când scriu. 


Când bărci cu vele trec pe suflet, ninsul, 
Și îmi azvârl la țărm din mers neștirea 
Nu mă învață nimeni ce-i iubirea 

Dar știu precis: inundă tot cuprinsul. 


Mă sfâşie suav un corn de lună 

Şi-n loc să mă-ndeparte, mă-mpreună. 
Sunt zeci de-ntrebări înflorite-n acante 
Orbecăi. Lumina mă trage-napoi. 

Dar nu regăsesc o câtime din doi 


Infern, purgatoriu sau rai. Unde-i Dante? 


12 mai 2008 

Sonet într-o părere 


În aerul destins, călduri latente; 

Un abur viu se-nalţă spre zenit. 
Întârzie, de parcă-i ostenit 
Dedându-se în vânt, mișcării lente. 


Și-ntr-o părere, devenit lichid 

Se scurge-n falduri de mișcări fluente 
Cum susură izvoare iminente 

Un ceas își pierde-arătătoru-n vid. 


Și trece spre nadir, fluidă, clipa 

La fel cum se strecoară-n sus aripa. 
Dar a-nceput mirajul, mă întreb, 
Cel tainic, semnând în noi lumina 
Ca jertfa să ne mântuiască vina 


Precum cândva pe muntele Horeb? 

Malincolie 


Într-un acvariu virtual sunt peştii 
Cu ochi sleiți, înveșmântați în vid; 
Se răspândește izul lor fetid 
Intrând prin cercevelele fereștii. 


Mă ustură această apă blândă 

Cu alge incolore putrezite. 

Și adieri de vise rătăcite 

De când m-așez, într-o spăimoasă pândă. 
Nu preget să mă sprijin de o arcă 

De vâslele-n mișcare pe ocean. 

Un peşte se întrupă în Pean 


L-aș vrea eliberat din mare, doar că 


Un susur tainic trece-n entropie 
Mă biciuie un dor: Malincolie! 


3 mai 2008 

Poteci pe nicăieri 


În inima cu porți neîncuiate 
Năvală dau pârdalanicii — destui — 
Buiaci, nevolnici, strâmbi și ututui 
Se-mpiedică în vorbe tremurate. 


Și povârnitți în gesturi orbitoare 
Ca la banchet cu oaspeţi nepoftiți 
Se-nghesuie, de parc-ar fi ursiți 
Să urce scara tocmai la izvoare. 


Dar fără trepte-i scara şi subţire 
Și astrul zilei-i doar o nălucire. 


Fușteii-s rupti, e lemnul putrezit 
Și carii-şi fac poteci pe nicăieri 
Ca să prefacă mâinele în ieri 


Și anii fug în zbor nechibzuit... 


13 mai 2008 

Eu beau zenit cu mâinile-amândouã 


Cu proaspăt fân cosit în buzunare 
În ochi având făpturile de rouă 

Fu beau zenit cu mâinile-amândouă 
Și aripi prind. Sunt gata de plecare. 


Îmi șlefuiesc elitre diafane 

Și-ți las pe gene-o sfântă sărutare. 
Spun bun rămas: sunt gata de plecare 
Rămâne-aici doar sângele din rane. 


Am fost pe rând fântână cântătoare 
Zeiță, crin şi azimă și floare. 

Am fost și nor întunecând mirarea 
Intr-o secundă cât o veșnicie 

Iubirii sfinte vreau să-i fiu făclie 


Sunt zbor acum, deschisă-mi pare zarea... 


14 mai 2008 

De-atâta cer 


În snopul de vibrații diafane 

Ca sunetele de la xilofon 

Ori nota La într-un diapazon 
De-atâta cer se sparg pe rând olane. 


Când stropii reci mă biciuie-n delir 
Se scutură de rouă un mior 

Fu vreau să mă înalt: Excelsior! 

Ca vieții să îi aflu elixir. 

Ce abur greu în laserul privirii! 

Se mişcă lucrurile-n aer cald. 

O lacrimă de-mi dai, în ea mă scald 


Ca să descopăr azima iubirii. 


Și-așa înrourată-n gene lungi 
Tot mergi și mergi și nu știi unde-ajungi... 


14 mai 2008 

Sonetul ispâşirii 


În vârf de stea se răstignește vântul 
Și-o aripă atârnă-n Cornul lunii 

În ochii limpezi se rotesc păunii 

Pe crucea milei astăzi port Cuvântul. 


Mi-e tâmpla rezemată de-o himeră 

De-un plâns ferice care curge-n sus 
Și sufletul se bucură nespus 

Când mă rotesc în dans de baiaderă. 


Sunt piatră șlefuită de un fluviu 
Dar în simtire clocotesc Vezuviu. 


Mă pierd ca diamantul în pustie 
Și ispășesc păcate nefăcute 
Pe gura mea de rai în veșnicie 


Nu regăsesc cuvintele pierdute. 

Mi-e sufletul un foşnet desluşit 


Mi-e sufletul un foșnet deslușit 
Înveșmântat în roura livezii 

Prin el aleargă cerbii, mieii, iezii 
Și-un zimbru alb se scaldă nădușit. 


În chihlimbar ascuns, bărbatul florii 
Cu fâlfâiri de aripi străvezii 
Dedând-se tăcutei fantezii 

Sedus e de miresmele licorii. 


Și oase-ncărunțţite trec prin sită 
Cenușa din sipete-i nălucită 

E-o vreme de întoarcere-n țărână 
Nu pot să mă scufund de două ori. 
In apa cea a primilor fiori 


Când sufletul mai pregetă, amână... 

O parte şi o parte 


Cuvântul mă împarte brusc în două: 
Privirea mi se-ncruntă jucăușă. 

O parte-s foc, o parte sunt cenușă 
O parte iarbă sunt, o parte rouă. 


Nici nu mai știu de cine-a mă păzi 
O jumătate-s crin imperial, 
Cealaltă jumătate — foc bengal 
Sunt miazănoapte, sunt și miazăzi. 


Amestec straniu sunt de rău și bine 
Și alb și negru, verde şi uscat 
Odihnă dar și veşnic alergat 


Sunt lutul frământat de mâini divine. 


Dar ce nu sunt în lumea asta mare? 
Răspuns știut și semn de întrebare. 


15 mai 2008 

Spre Ithaca 


Din părul despletit pornesc corăbii 
Şi-ncetişor se-ndreaptă spre Ithaca. 
Dar nici nu isprăveşte Circe joaca 
Ulise astăzi taie apa-n săbii. 


E cerul mai albastru ca topazul; 
Se-avântă pescărușii-n zbor sălbatic 
Rotind-se-ntr-un țipăt enigmatic 

Cu aripile răscolind talazul. 

Mă mistuie tandreţea în averse 

Când stau pe țărm cu ochiu-abia mijit 
De parcă un sărut am tipărit 


Dar iat-acum şi urmele sunt șterse. 


Și zac afund epavele imense 
Ca amintirile și visele disperse. 


15 mai 2008 

Privesc acum sfiit 


Lumina o privesc acum sfiit 

Cum tremură în crengile de brad. 
O-nșfacă vântul aspru și nomad 
Și o întoarce-n mine iarăși înmiit. 


O umbră cade pe văzduh pieziș 
Pe-o siluetă albă de cocor 

E umbra stelei celei mici Alcor 
Ce-a-ngălbenit aseară-n urdiniș. 


Ce astru mă predomină hipnotic! 
Tăcerea visului e lup despotic. 


La mal de ape moare-ndată clipa. 
În suflet port lumini înlăcrimate 
Un clopot negru de vecernii bate 


Și vulturul de stepă-mi smulge-aripa. 


15 mai 2008 


244 


Starea de cândva 


Lumini crucificate 


Mă sprijin de un sunet blând de flaut 
Feudele de clipe-s iluzorii; 

Beau apă din zenit precum prigorii 
Prin riduri amintirile îmi caut. 


Și nici nu știu, același palimpsest 
Ce s-a iscat așa cum iscă zorii 

A deviat deodată meteorii 

Și din întoarcere mai e un lest. 


Am respirat la schitul zis Dervent 
Un aer mirosind a moaște sfinte 
Și-un suflet rătăcit în oseminte 


Sclipea în mod ciudat, fosforescent. 


În trup eu port clepsidre sfărâmate 
Şi-n suflet doar lumini crucificate. 

Şi înfloreşte cheia 


Lucizi, împleticiți în propriul gând 
Ne-apropiem, și ce sinarmonie! 
Ce flaute plângând în simfonie 
Se-aud în cer naiadele dansând! 


Plesniți suntem de gânduri ca de bici 
Ca apele-n pământuri pustiite. 

La inimile — cât mai sunt - fiite 
Columbii slobozi nu adastă — nici. 


Melancoliei noastre, cine știe 

Să-i fi pictat o inimă pustie? 
Stingheri, de nici nu se mai știe când 
Speram s-avem cuvinte înmiite, 
Dar lacătele bine sunt păzite 


Și cheia înflorește în comând... 


17 mai 2008 

Drept moştenire 


Versul fără moarte, prins în amfilade 
Ne-ai lăsat acolo, nouă moștenire 
Câștigându-ți astfel, drept la nemurire 
Epigonii astăzi, te-au condus spre Hade. 


Vreau să-ţi scriu de-ndată, n-are rost s-amân 
Tot ce-odinioară, n-am știut a scrie 
Consângean în viață, Domn în Poezie 

Tu rămâi şi-n moarte Îngerul Bătrân. 


Stă acum și plânge o sârboaică, Dara 
La Srbska Kafana, plânge ostenită 
Nu vrea să-nțeleagă că e părăsită 


Fi îi închinaseși muza și chitara. 


Don Cezar e astăzi, pasăre-n departe 
Depășind stihia, înviind din moarte... 

Atât de singur 


Atât de singur, moartea ai cântat 
Precum pe-o Doină-n versuri și pe note. 
Le murmurai în sunet de gavote 

Voiai să-i fii copil dar și bărbat. 


Fa-n templul cărnii ei te-a zămislit 
Și te-a făcut să te îndrăgostești 

De chipul ce cu râvnă l-ai slujit 

Dar nu puteai, iubind, să n-o rănești. 
Tu moartea vie ai fi vrut s-o prinzi 

Și unghia în gât să i-o înfigi, 
De-aceea nu mai conteneai să strigi 


Ca trupul tău și sufletul să-i vinzi. 


Fa te-a ademenit c-un văl de ceață 
În patul nuptial cu flori de gheaţă. 

Pact 


De foarte tânăr împărat și mag 

În liniştea aceea tulburată 

Făcut-ai pact cu moartea prima dată 
Și-ai prezentat-o în Areopag. 


Fa te-a făcut să o alegi de soață 
Dar fără veste suflă-n lumânare 
Și-acuma se strecoară ca o hoață 
Să-ţi soarbă tainic ultima suflare. 


Plâng amfiladele la cap de vers 
Rămase singure și-atât de grele 
Și plâng nemângâiate pururi, stele; 


Din ţâțâni iese-ntregul univers. 


În întuneric, două verighete 
Sunt azvârlite drept în râul Letae. 

Don Cezar 


Orur, Orur, ca-n peșteră te strig 

Și nu-mi răspunzi, și nu-mi răspunzi îndat 
Să fie trupul tău nevindecat 

De întuneric? Mi se face frig. 


De foc și patimi astăzi dezlegat 

Cu trupul și cu sufletul faci zid 

Și eu din răsputeri cuțitu-nfig. 
Dar unde pribegești, prin ce regat? 
Acum exiști în noi și făr-a fi 

La fel de singur cum ai și trăit 

Pe cerul violet te-ai risipit. 


F-ascunsă luna ca și când n-ar fi. 


Când izbăvit de cort și înălțat 
În duh, lumina vieții ai aflat. 

Aud un vaier 


Pământului, de suflet fulguit 
Scăldat într-o fântână fermecată 
Mă-nchin acum cu inima plecată 
Și-aud un vaier neînchipuit. 


Când luna s-a uscat precum sfarocul 
Eu scriu pe ea cu numele constant 
Statornici sunt și gândul și sorocul 
Până-nfloresc magnolii în Levant. 


Miresmele subțiri m-or veșmânta 
In sâmbra oilor la măsuriș 
De lapte strecurat ca pe furiș 


Și mâini desculţe îl vor frământa. 


Așa cum și aluatul se frământă 
Cu vinul-sânge și plămada sfântă. 


18 mai 2008 

Sonetul căutării ideale 


La porțile cetăţii te-am strigat 

Cum Sunamita și-a strigat iubitul 
La ceasul sfânt când reînvie mitul 
Străjerii nopții mult m-au instigat. 


Cum arde lumânarea prinsă-n sfeșnic 
Cum caută botezul neofitul 

Oficiind cu sfiiciune ritul 

Simţeam în inimă cuvântul veșnic. 


Ecoul glasului mi se spărgea 
De zidul nopţii-n sunet de-alăute 
Se năruiau cărările pierdute 


Eu mă rugam pe boabe de cafea. 


Te-am căutat prin marile cetăți 
Nădăjduind să-nduplec noaptea să-ţi 


19 mai 2008 

Viscol de cuvinte 


Aduceți pâinea și aduceți vinul 

Căci sună clopotul pentru Orfeu 

E viscol de cuvinte-n Empireu 

Şi-i timpul să înceapă-acum festinul. 


Pe câmp răzbat miresmele postume 
De flori de grâu și azimă pe struguri 
Cutează să se-aprindă ruguri-ruguri 
Şi-n urmă lasă doar cenuși şi hume. 
Ce stranii stele înfloresc în rouă 
Când nu s-a isprăvit descălecatul 
Rămâne netăiat de brazdă hatul 


Nesemănat de mânurile - două. 


Pe câmpul meu de lauri în cununi 
Se-aude noaptea țipăt de păuni. 

Pe când mă năruiam 


Mă-nmiresmam în flori de iasomie 
În voalul alb meduză în ocean 
Eu nu știam nici unde, în ce an 
Mă dăruisem, viață, numai ție. 


Scăldată-n mir păstrat pentru libații 

Fu marmura însângerată-n chip 

Dar a-nghiţit-o lacomul nisip 

Și a trimis-o-n alte constelații. 

Mă învârteam doar printre umbre-albastre 
Purtând în gând palate de mărgean 

Dar nici o piatră nu-mi slujea de-alean 


Fram cu ochii sprijiniți de astre. 


Pe când mă năruiam strigând iubitul 
O pasăre cumineca zenitul. 

Spre început 


Pe-un drum inițiatic spre-nceput 
Bătând la porți, alături de cetate 
Ai zgândărit durerile uitate 

Să dai de urma primului sărut. 


Cum regele își cântă Sunamita 

Așa strigai pe străzi neabătut 
Purtând în sânge chipul său de lut 
Măcar în treacăt să-ți mai vezi iubita. 


Cercând să recâștigi ce n-ai pierdut 
Miracolul de-acum, prilejuit-a 
Din câte-s taine cu nemiluita 


Să-ntoarcă-n tine cântecul durut. 


Căci nu se uită cel dintâi sărut. 
A fost aievea, sau fi s-a părut? 


20 mai 2008 

Sonet constant 


Pe nume-ți este scris: Statornicie! 
Și-un blând miracol te pândește-ades 
Să-i descifrezi sublimul înțeles 

Tu te-ai deprins din fragedă pruncie. 


Credinţa lent alunecă-ntr-un rit 

Te dai iubirii ca-ntr-o Mater Almă 

Și printr-o amintire vie, calmă, 

Ai vrea să retrăiești eternul mit. 

Să nu te-ntorci din drum de-ai obosit 
Chiar dacă luntrea trage-ncet la mal 

În preajma țărmului se zbate-un val 


Și pescărușii au zburătăcit. 


Deasupra, în azurul nesfârșit 
O pasăre măiastră s-a oprit... 

Monorimă 


La tine vin, iubite vin 
lubindu-te nemaipuțin 

Cu flori de in, cu flori de crin 
Cu gând virgin, cu linu-i lin 


Iubite vin, c-un cântec din 
Vioară, dorul să-ți alin. 

Cu buze arse de pelin 
Muiate-n mir, muiate-n vin. 


Îmi ești altar, îmi eşti și chin 
Și leru-i ler și linu-i lin 

La tine vin în noapte prin 
Mi-s mânurile scurse-n chin 


La tine vin, iubite vin 


Să mă-nlumini, să te-nlumin. 

Spre magica Sierră 


Și azi am demolat o barieră 

Un zid înalt, potrivnic dintre noi 
Ni-e vorba azimă și făr” ostoi 
Călătorim spre Magica Sierră. 


A mai picat un Babilon de ceață 

S-a micșorat distanţa-ntre hotare 

De când făgăduit-am fiecare 

C-om ști să cerem dreptul sfânt la viață. 


Din dragostea ce pururi nu se vinde 
Ne-om aduna drept apă și merinde 


Și într-o croazieră nesperată 
Onirică, pe-oceanul nesfârșit 
Noi vom forma o unică fregată 


Să mergem împreună spre zenit. 

E vremea 


Când de miresme cotropită 
Copil, din noaptea de Drăgaică 
Fu auzeam îndemnul: hai că 

E vremea să devii ursită. 


Mulţimi de flori înveghetoare 
M-ademeneau în lumea lor 

Iar zările cu-al lor sbor 

Din voaluri mi-așterneau covoare. 


O stea din mii încremenise 
Privind de-a dreptul speriată 
Spre-ntinderea înveșmântată 


Unde Hyperion mijise. 


La ceas de dor neîmplinit 
Iubirea m-a ademenit. 


20 mai 2008 


259 


Cezarina Adamescu 


Pe uşa nopţii 


Un cal, o fată despuiată 
Rotindu-se într-un manej 
Pe uşa nopții descuiată 

Să evadezi — un bun prilej; 


Cernea nisip în pumnii mici 
Iar părul până la genunchi 
Se răsfira încet pe trunchi 
Și nu era nevoie nici 


De-ncrâncenare, ori de ghes 
Spre a ieşi din pielea lor 
Iar calul alb părea un nor 


Ce-abia în zare a purces. 


În labirintul lui Dedal 
Căzut-a noaptea peste cal. 

Muzeon 


Am colindat demult prin Muzeon 
Prin gânduri și cuvinte nerostite 
Cu ochii parcă aripi despletite 
Zburătăcind pe coama lui Fon. 


Și parcă am simţit un dulce freamăt 
De oști de îngeri coborând în vis 

Pe care Ario numit și Paradis 

Îl prefăcuse-n lacrimă și geamăt. 


Și glasul se-auzea nedeslușit 

Prin sutele și miile de ani ce 

Puteau străpunge pieptul ca o lance 
Ori ca un fulger un meteorit. 


Din constelația numită Orion 
O stea hălăduia prin Muzeon. 


21 mai 2005 
Ziua Sfinților Împărați 

Rămână doar cuvântul 


Când creşte duhul blând al ziuricei 
Iar roua poposește pe smicea 

O ceaţă surdă iese din vâlcea 

Şi pune capăt îndoielii, fricii. 


De parcă se destramă Universul 
Cu stele și pământ, cu sori cu tot 
Revarsă-și mila Domnul Sabaot 
Și-oprească rătăcirile din mersul. 


Mă lepăd azi de tot ce n-am făcut 
Şi-mi iau veșmânt de iarbă și de cer 
Sperând să mă cufund în plin mister 


Rămână doar cuvântul ne-nceput. 


Un călător sătul de drumetțit 
Sunt chip de lut, în Duh însuflețit. 

Izvor de nemurit 


E clipa un izvor de nemurit 
Cum sunt atâtea alte fermecate 
Frânturi din amintirile uitate 
Din visele ce mi le-am făurit. 


S-o reînviu așa cum s-a-ntâmplat 
Cu neputință-i fiindcă-i risipită 
Ori în noian de doruri năruită. 

Și nici măcar o taină n-am aflat. 


Belşug de ani trecuţi și poate peste 
Imagini smulse parcă pe retină 
Ca-ntr-un târziu sunt scoase la lumină 


Parfum vetust îmi stăruie-n aceste 


Și-acum în al vârtejului tumult 
Ne revărsăm în înţeles ocult. 

A ë y 
Inspre amiază curg 


M-am spălat de ziuă, m-am spălat cu ceață 
Și cu miere seara, m-am stropit pe trup 

Tot nădăjduit-am, ca albina-n stup 

Ochiul meu cel verde să-l mânjesc de-albeaţă. 


Nu știam anume cum să fac să rup 
Câte o felie mică dimineață 

Câte-o feliuță palidă de viață 

Fie şi o cirtă, fie şi-un calup. 

Parcă-n ziureauă m-am născut anume 
Și în miez de noapte, numele-am sfințit 
Învățat să gângur pe la asfinţit 


Sunt stingher de mine, sunt stingher de lume. 


Ca un fir de iarbă agăţat de-o rază 
Imi amân plecarea, curg înspre amiază. 

Cruci în infinit 


Pământ de stele sunt, pământ de schit 
Și-a înflorit culoarea mea antumă 
Într-o pepită dintr-un pumn de humă 
Și într-o lacrimă cu ochi de malachit. 


Ce note scoate vocea mea acumă, 
Ca umbrele de cruci în infinit! 
Pământ de clopot şi pământ de schit 
Tu, vântule din sud, departe du-mă! 


Dar cine astăzi poate să evoce 
Când mântuită e lumina lină-n ornic, 
Un lied tulburător din Santa Croce 


Și să rămână pururea statornic? 


Îți dau și-mi dai, să-ndătinez cutumă 
II rog pe Dumnezeu, îl rog să nu mă 

La marginea ivirii 


Se lâncezise în carafă vinul 

Și pâinea iar s-a mucezit pe masă. 
Tu ceașca de la buze nu o lasă 
Când sufletul adastă, înluminu-l. 


Au aţipit secundele în ornic 

Și în clepsidră ora-i îngheţată 

Un semn potrivnic uneori se-arată 

De când te chem cu trupul meu — statornic. 


De-ai să priveşti culoarea mea acumă 
De-atâta vreme înrăită-n bine 
Să o oprească oare, poate cine? 


Înveșnicită-n tine, sunt Urumă. 


M-au sfârtecat pumnalele iubirii 
Te-aștept de-un veac la marginea ivirii. 

Cu-atât mai flămând 


Privește iubite azurul — ce sur e 

Când teama de frunze se iscă-mprejur 
Cocorul stingher atârnat în pădure 
Privirea mi-o șterge de aerul pur. 


Și ochiul secundei țintește uitarea 

Prin neguri barbare, pre cai luminând 
De-atâta iubire, culoarea-i cât zarea 
Iar tu ești de viaţă cu-atât mai flămând. 


Ce singuri, ce singuri rămas-am pe lume 
Precum tăietorii în codrii de-arțari 
Când muti de-ntristare, copacii anume 


Sculptați drept sicrie dau primii lăstari. 


Un veșted nimic spulberând sinecure: 
Priveşte iubite, azurul, ce pur e! 

EDITE 


- Sonele mistice - 
Moto: 


„Ne vom învrednici cu misterul lucrurilor 
ca și când am fi iscoadele lui Dumnezeu” 


(Shakespeare-Regele Lear) 


269 


Cezarina Adamescu 


Orbecăind precum Homer 


Când copleșită de vreun frig 
Și de celule răzvrătite 

Pe mine însămi mă înving 
Urmând cărări introvertite 


Când vioriu o să-nfloresc 
Fără cusur, fără rugine 
Voi cere fără să cerșesc 
Nădăjduind că se cuvinte 


Sub orizontul efemer 

A-mi șterge umbra de contur 
Orbecăind precum Homer 
Prin labirintul cel mai pur... 


Pe mine însămi când mă-nving 
Mă voi porni atunci să ning.... 

Când mă frunzăreşte vântul 


Deși mor cu prisosință 

Nu-i găsesc la moarte rostul 
Nu am leac şi nici voință 
S-o implor, să-i aflu costul. 


Pentru viață am motive 
S-o opresc luptând cu firea 
Stări și fapte relative 

Îmi desăvârșesc menirea. 


Nu m-ajută nici cuvântul 
lar tăcerea mă-nfioară 
Când mă frunzărește vântul 
Sun ca lemnul, de vioară... 


Deși mor cu prisosință 
Eu pășesc spre biruinţă.... 

Timp în sine 


Același joc şi veșnic altul 

Se iroseşte doar ce-a fost nimic 
Și stelele veghind înaltul 
Te-apropie de infinitul mic. 


Decât a fi — nu-i altă trebuință 

Și nici alt drum mai greu de străbătut 
Durerea însăși n-ar fi cu putinţă 

De s-ar întoarce timpul revolut 


Un semn minuscul de-ar putea să-ți spună 
Că ești doar umbră risipită-n lut 

Vitraliu la fereastra fără lună 

A unui TIMP ÎN SINE renăscut... 


Mai am puțin și săvârşi-voi saltul 
Dintr-un același joc, în veșnic altul. 

Sonet-pastel 


Miez de lună înflorită 

În sălbatica livadă 

Cade pe furiș zorită 

Pentru cei iubiți drept nadă 


Mirosind a mere crude 

Și-a pământ din cel mai pur 
Trupul tău de ierburi ude 

Se preface-n alb velur 


Parcă cere, parc-așteaptă 
Să-l dezmierde zburătorii 
Dup-o vorbă înţeleaptă 
Aruncată-n roata morii.... 


Orhidee ofilită: 
Miez de lună înflorită.... 

Ninsori pe meninge 


Nu-i singur acel ce învinge 
Fantoma de frig din cuvânt 
Rebele ninsori pe meninge 

Potcoave-azvârlite în vânt 


Nu-i sânge să nu clocotească 
La roua speranței din bob 

Nici tâmplă dorind să albească 
Cioplind geometrii dintr-un ciob 


Cuvinte — ninsori să aștearnă 
Duium — pe suflet și-n gând 
Când sita stă gata să cearnă 
Pământ din pământul ce sunt. 


Fantoma de frig din cuvânt 
Zvârlită-i pe coame de vânt... 

Cum să-ți fiu mit 


Îngăduie-mi iar să-ți cetesc 
În taină o dulce rostire 

Al vorbelor trup fecioresc 
Să unduie — a nemurire... 


Fără căpestre mor cai 

Peste câmpul — câmpul cu har 
Visează-mă-n colțul de rai 
Fântână izvor de nectar 


Pasere veşnică-mi fii 

Odihnă și taină și schit 

Mă leagănă-n joc de copii 
Învață-mă cum să-ți fiu mit.... 


Ce taină, ce dulce rostire, 
Presus, mai presus de iubire!... 

Sufletul drept pravilă 


Doamne, strigătul primordial 
Întâlnit în cartea cu versete 
Îmi aprinde ochiul pineal 

Ca un mir sortit să mă îmbete 


Port de frunte-aureola morții 
Ca pe un ciulin însângerat 
Flacăra întreținând a sorții 
Liber să mă aflu de păcat 


Înțelept și orb precum pământul 
Sufletul drept pravilă mi-a fost 
Numai pe lisus aşa mai cântu-L 
Fiindcă știe moartea pe de rost. 


Cântul meu să-ți fie adăpost 
Căci și mie pravilă mi-a fost.... 

Vara când va fi să ningă 


Inima cu care scriu 

Să o mântui în iubire 
Ca al Anei suflet viu 
Duh curat de monastire 


De asemenea lucrare 
Toţi zidarii să se mire 
Când găsi-voi pietre rare 
Din cerceii unei Chire 


Chiraline — anonime 

Ba și-o salbă să încingă 
Aerul din înălțime 

Vara când va fi să ningă 


Să mă mântui prin iubire 
Duh curat de monastire... 

Foaie pentru minte 


Să adormi în dezmierdarea 
Mâinilor de meșter faur 
Iar prin vis precuvântarea 
Lui loan — Gură de Aur 


S-o asculti și să te-mbete 
Cum desigur, cu tăria 

Din cuvânt — și tu — poete 

Te îmbeţi cerând mistria 

Să durezi locaș de viață 

Și iubire limbii sfinte 

Să-ţi vezi pruncii cum învaţă 


FOAIA-ŢI SCRISĂ PENTRU MINTE... 


Mâinile — de meșter faur 
Să-ţi cioplească nuri de aur.... 

Când ațipesc toţi greierii în fân 
Robiți de taină și de molcom cântec 
E prea rotund prezentul să-l amân 
Și să-mi alung simţirile din pântec 


Să nasc — aș vrea, din dragoste plămadă 


Hyperioni strălucitori, fecunzi, 
Nemuritori când anii stau să-mi cadă 
Hlamidă peste umerii rotunzi 


Și ascultând al timpului meu bucium 
Să dăruiesc statornică, supusă. 
Lăuntrica mea cumpănă de zbucium 
De mreaja apei să mă las sedusă 


Și limpezind veșmântul cu lavandă 


Vreau unei mânăstiri să fiu ofrandă... 

De la un timp 


De la un timp, hazard când zic 
Nu-mi reazem fruntea de nimic 
Prilej să pot visa nu-mi fac, 

Îmi clatin tâmplele și tac. 


Un ochi mă-mpunge fără rost 
Nu mai sunt eu cea care-a fost. 
Mă leagăn, sălcioară-n vânt 
Nu mai sunt eu cea care sunt. 


De la un timp și gându-i mut 
Mă mustră tot ce n-am făcut 
Nu mai știu vorba s-o prefir 
Îmi crește-n talp-un trandafir 


Și-nfige-o rădăcină-n lut 
Și mă prăvale-n absolut... 

Râs în flăcări 


Mai viu ca niciodată e timpu-n al meu trup 
Desculț, aleargă slobod, mă tot visez oprindu-l. 
Cândva, ademenită, nutream să mă strecor 

Și marginea să-i aflu întocmai presimțindu-l. 


Ca un aluat năvalnic dospește-n mine timpul 
Și nu mă-ncumet încă să-l torn în forme noi 
Să mă găsească nudă cu braţele desculțe 
Mlădiţă fără aripi, copac fără altoi... 


Și tot mai desfrunzită de-atâta râs în flăcări 
Ciopli-voi pe-ndelete secunda — lemn de rug — 
La judecata dreaptă să-mi car în spate morţii 
Și ca o stea polară să mă înalt în crug... 


Mai viu ca niciodată e timpu-n al meu trup 
Și nici nu ştiu prea bine să-l sfâșii și să-l rup... 

Pâine vie — pâine sfântă 


A rodit un spic în floare 
Pâinea sfintelor altare; 
Nou și Veșnic Legământ 
Întrupat prin Duhul Sfânt 


Ce ne-nvaţă cu ardoare 
Dragostea prisositoare 
Rod de aur, spic curat 
Și de har îmbelșugat 


Ce-l vom împărți ca frații 
Cu săracii și bogații 

Pâine sfântă, pâine vie, 
Mântuire-n veșnicie. 


Nou și Veșnic Legământ 
Pogorât din Duhul Sfânt.... 

„a-ţi crucea şi mă urmează” 


Cel ce crucea o urmează 
Crucea drumu-i luminează; 
De-ntuneric neînvinsă 

E o candelă aprinsă. 


Însuși Domnul ne învață 
Că avem o cruce-n viaţă. 
Cine-o urcă pe-al său piept 
Va păși pe drumul drept. 


Cine spatele-și încinge 

Cu o cruce — va învinge 
Chiar de calea-i pare grea 
Și va-ngenunchea cu ea 


Să privească la lisus 
Pătimind pe cruce — sus.... 

Darul cel mai preţios 


Strălucește un miracol 

În Prea Sfântul Tabernacol, 
Darul cel mai prețios 
Trupul viu al lui Hristos 


Candela în veci stă trează 
Și lăcașul luminează. 

Stă acolo Preacuratul 
Lumii ispășind păcatul. 


Cât aprinzi o lumânare 
Se-ntrupează pe altare 
Și sub iscusința mâinii 
Preacuratul chip al Pâinii 


Până intonezi un cânt 
Se preface-n Trupul Sfânt. 

Crucea ne învaţă 


Vinul prefăcând în Sânge 
Trupul — hostie se frânge 
Hostie prealuminată 

Și de har îmbelșugată; 


O spirituală hrană 
Vindecându-ţi orice rană. 
Veșnic e lisus prezent 

În Preasfântul Sacrament 


Și ne-așteaptă cu răbdare 
Să purcedem fiecare 
Cu iubire și blândețe 
Să venim să-i dăm binețe. 


Domnul prin a sa jertfire 
Ne oferă mântuire... 

Rodul inimii curate 


Îți aduc, Divine Mire, 
Jertfa mea de ispășire. 
Rodul inimii curate 
Faptele nenumărate 


De blândețe și iubire 

Fructe de milostivire. 

Îți jertfesc pe rând răbdarea 
Modestia, cumpătarea 


Ascultarea, umilința, 
Pentru oameni — suferința, 
Mila, dragostea frăţească 
Ce prin graţia cerească 


Ca pe scumpe nestemate 
Ţi le-nchin acum pe toate; 

Când te voi primi, Iisuse! 


Cugetul să-mi fie treaz 
Trupul tânăr și viteaz 
Inima să-mi ardă-asemeni 
Unui foc aprins cu cremeni 


Crucea s-o privesc — ce sus e 
Când te voi primi — lisuse! 
De pe-altarul Crucii Tale 

Să îmi luminezi pe cale 


Sufletul ce nu se vinde 
Fie-mi în pustiu merinde. 
Dulcele, plăcut pelin 
Sânge prefăcut în vin 


Să-mi reverse-n vene mie 
Pentru când va fi să fie! 

Cezarina Adamescu 


Vino, Iisuse 


Vino Iisuse, în ieslea cea vie 

Trupul smerit să-l ghicesc cum învie 
Pruncule, hai de-mi sfințește făptura 
Merinde să-mi fie cuminecătura 


Vino Iisuse, neprihănite, 

Pătrunde-mi în sânge pe neauzite 
Vreau să fiu vrednic și demn să primesc 
În cortul de lut pe copilul ceresc. 


Sfințește-mă cu mângâierea ta vie 

Și sufletul meu credincios o să-ţi fie 
Şi-n semn că în ceruri ne vom revedea 
Vino, lisuse, în țarina mea 


Vino lisuse, pe-o rază de stea 
In Betleemul din inima mea... 

Până lacrima 


Ia cuvântul şi-l cuvântă 
Până lacrima se zvântă 

Ia tăcerea și o tace 

Lacrima când nu-ți dă pace 


Tipătul durerii-l ţipă 
Lacrima când se-nfiripă. 
Ia o ciutură și-i varsă 
Lacrima când este arsă 


Ia un vis și-l răstigneşte 
Până sângele ţâșnește 

Ia o lacrimă și-o plânge 
Până lacrima dă-n sânge 


Cu lisus pe cruce suie 
Sângele să-l baţi în cuie.... 

Pe cruce Mesia ne iartă 


Udată cu lacrimi de îngeri 

E crucea pe care mai sângeri 
Isuse, Isuse, te doare 

Povara cea ucigătoare. 


Răbdarea-i la limite-ajunsă 
De suliță-i coasta străpunsă. 
Din rănile neînchegate 
Ţâșnesc ale lumii păcate. 


Cu apă din coastă și sânge 
Pe Cruce Mesia mai plânge. 
Adie de narduri — mireasma 
Se sfâșie catapeteasma 


E învălmășeală și ceartă 
Pe Cruce — Mesia ne iartă. 

Consfințire 


Facă-și cuiburile cucii 

Drept pe brațul stâng al crucii 
Unde-atârnă într-un cui 
Mâna dreapt-a Domnului. 


Mierla zborul să și-l frângă 
Sfărâmat în mâna stângă. 
Lacrimii să-i țină piept 

Rana din piciorul drept 

Când pe stângul aspru-l strânge 
Chinga cuiului de sânge. 


Un copil curat să plângă 
Rezemat de coasta stângă 


Unde sângereaz-un crin 
Preacurat izvor de chin... 

Drumul crucii 


De la iesle pân” la Cruce 
Drumu-i lung și nu-l pot duce 
De la iesle la Calvar 

Drumul izvodește har. 


Să-l străbată poate-oricine 
De s-a lepădat de sine. 

O Iisuse, o Iisuse, 

Crucea ta atât de sus e! 


Nu pot ochii să-i ţin drepți 
Ochii mei neînțelepți 
Ce-au poftit și-au jinduit 
Nu m-ajută la privit 


Când uimiţi, când adumbriți 
De privire sunt sleiți.... 

Vino pe Golgota 


Cinci șuviţe văd și mi se 
Par din rănile deschise 
Că se scurg și se preling 
Dar pământul nu-l ating. 


Unde-i sângele cel sfânt? 
O năframă-adie-n vânt... 
Unde-i sângele curat 

De păcate nepătat? 


Vino pe Golgota, hai că 
Fiul tău pe cruce-i, Maică. 
Fiul tău azi va muri 
Pentru a ne mântui. 


Nu mai plânge Maică-așa 
Fiindcă EI va învia! 

Parcă sunt eu.... 


Mortul acesta — parcă sunt eu 
Purtat pe aripă de curcubeu 
Mortul acesta rămas în picioare 
Parcă sunt eu în mână c-o floare 


Viața călcând anevoie pre viață 
Privirea fixată în aburi de ceaţă 
Sângele veşted, obrazul de lut, 
Mortul acesta trăind în trecut 


Clipa eternă, slăvită menire 
Lut mistuit în divină iubire 
Stea rătăcind pe un cer de opal 


Imperiul de umbre al lui Dedal 


Călătorind înspre Empireu 
Mortul acesta, desigur, sunt eu.... 

Glorie şi slavă-n veci 


Vine luna mariană 

Luna fără de prihană 
Luna Celei Preacurate 
Şi-n lumină-nveșmântate. 


Când frenetica natură 

Se îmbracă-n haină pură. 
Chiar iubirea-i mai fierbinte 
Dedicată Maicii Sfinte. 


Luna Mai — cea mai frumoasă 
Ce ne-aduce pace-n casă, 
Când și îngerii se-nchină 
Proclamând-o drept Regină 


Când se-aude-n piepturi — zeci 
Glorie și slavă-n veci! 

Prunc de Dumnezeu 


Mierla-și face un cuibar 

Într-o stea de chihlimbar 
Carul Mic și Carul Mare 

Răsări-voi pe altare 


Căci se-ntrupă-n iesle Viul: 
O Fecioară-și naște Fiul. 
Pe-un covor de stele moi 
Fa și-l leagănă apoi, 


Pe-un crâmpei de curcubeu 
Fiindcă-i Prunc de Dumnezeu. 
Cântă corul îngeresc 

Fiindcă-i un Pruncuţ Ceresc. 


Să privim la steaua, sus 
Răsărind pentru lisus! 

Miracol de iubire 


Ne veghează-n înălțime 
Trei Persoane — O Treime; 
Adevărul Întreit: 

Unu-i Tatăl cel iubit, 


Altu-i Fiul său curat 
Care ne-a răscumpărat 
Celălalt e Duhul Sfânt 
Ce coboară pe pământ 


Și insuflă tuturor 
Dragoste, căinţă, dor, 
Împreună — Unul sunt 
Revelaţi într-un Cuvânt 


Un miracol de iubire: 
Om și Zeu: Dumnezeire... 

Via dolorosa 


Ca o mioară de blândă 
Mielu-l conduci la osândă. 
Maică, în urma lui duci 
Lemnu-nflorit pentru cruci. 


Pe dealuri, văioage și grui 
Tu crucea o porfi orișicui 
Iubirea de Fiul te frânge 
Pe calea stropită cu sânge. 


Iar mila de oameni imensă, 
Îți face durerea intensă. 

Ce grea e, Măicuță Mioară, 
Măreaţa și sfânta povară! 


Crucea-nflorind în spinarea 


Măicuţei — ne-aduce iertarea... 

Duh de adorare 


Zilnic de petrec în case 
Faptele miraculoase: 
Din iconostas coboară 
Câteodată — o Fecioară. 


Uneori la ușă bate 

Un drumet c-o cruce-n spate 
Și pe când Măicuţța plânge 
Cauti urmele de sânge. 


Ochiul vede ca prin sită 
Fânu-n ieslea pregătită 

În natură omenească 
Domnul nostru să se nască 


Cu puterea Lui Divină 
Sufletul ţi-l înlumină... 


299 


Cezarina Adamescu 


Floarea Învierii Tale 


Lacrima iubirii suie 
Sufletul ţi-l bate-n cuie. 
Picurată în pocale 
Urcă-n trupul morţii tale 


Şi-n psaltirile divine 
Înnoiește duhu-n mine. 
Mă sloboade din robie 
Dându-mi viață-n veșnicie. 


Trupul morţii feciorelnic 
Înflorind pe un jertfelnic 
Și în pârga mângâierii 
Naște floarea Învierii. 


Floarea Învierii sfinte 
Pentru suflet, pentru minte.... 

Cuvântul întrupat 


Eu te rog cu stăruință 
Doamne, fie-mi cu putință 
Casă mică să devin 

Pentru Mirele Divin 


Şi-n săracă ieslișoară 

Să văd Pruncul cum coboară 
Şi precum umil se face 
Pentru suflete sărace; 


Pentru suflete bogate 
Călător la uşi cum bate 
O steluță diafană 

Să devin fără prihană, 


Să vestesc dorind și eu 
Nașterea lui Dumnzeu... 

Pentru toți 


Pentru toți ce te rănesc 
Îmi propun să te iubesc. 
Pentru toți ce te-au trădat 
Și pe care i-ai iertat 


Pentru cei nevrednici vin 
În genunchi să mă închin. 
Pentru toţi ce te-au uitat 
Vreau acum neîncetat 


Doamne, pentru fiecare 
Astăzi să îţi cer iertare 
Și-ți aduc, Divine Mire 
Jertfa mea de ispășire 


Și de-abia mai pot rosti: 
Doamne, nu mă părăsi! 

Când ninge 


De atâtea ori când ninge 
Liniştea în piept m-atinge, 
Fericirea mă-mpresoară 
Și plutesc în vis, ușoară 


De atâtea ori când ninge 
O iubire mă învinge 

Și mă uit în ceruri sus 
Către Crucea lui lisus 


Vie și pătrunzătoare 
Cruce albă de ninsoare 
Și mă rog: Iisuse, adă 
Cruce albă de zăpadă 


Cruce de ninsoare grea 
Să mă înfăşor cu ea... 

Între stele de pământ 


Vino Doamne și ne-arată 
Coasta dreaptă sfârtecată. 
Tot norodul să cinstească 
Și să nu mai contenească 


Să-l privească și să știe 
Cuiu-nfipt în carnea vie 
De la mâini, de la picioare 
Lemnul crucii să-l adoare 


Lemnu-n carnea lor să crească 
Și cu lacrimi să-l stropească 

Să dea muguri lemnul sfânt 
Între stele de pământ. 


Vino, Doamne și ne-arată 
Crucea ta, neînserată... 

Sonet simplu 


Sunt bucuros, bucuros de nespus: 
Fiindcă mă poartă de mână lisus... 
Vreau să mă fac mai curat, mai frumos: 
Noaptea îmi bate la ușă Hristos. 


Mâinile, mâinile, tare-mi sunt grele: 
Fă-mi niște aripi, Iisuse, din ele! 

E întuneric, dar mie mi-e bine: 
Doamne-aşază-te-aproape de mine! 


La temelie cu Duh de iubire 
Durează-mi în suflet o monastire... 
Strivesc în picioare pământul cu jind 
Și cerul în braţe aș vrea să-l cuprind... 


Inima mea ca o floare măiastră 
Crește Iisuse la Tine în glastră... 

Starea de cândva 


Altar, icoană, căpătâi 
Scriitoarei Marta Cozmin 


Abia acum când nu ne ești 
Îmi bate steaua ta-n ferești 
Şi-mi strigă lung și ascuţit 
Spunându-mi că ai nemurit. 


Răspunde noaptea cu ecou 
Zicând că te-ai născut din nou 
Ca o fărâmă de pământ 
Purtată-n petic de cuvânt 


Din început de veșnicii 
Și sigur că ai să revii 


Aminte să ne-aduci de lut 
De Logosul de la-nceput 
Din care tainic ne rămâi: 
Altar, Icoană, Căpătâi.... 

Duc în altum 


(Înaintează în larg!) 


Lumina spre viaţă mă duce 
Mi-e hrană și taină și rug. 

Mă spânzur de ea ca de-o cruce 
Cu razele ei mă înjug. 


Să calc peste apele line 
Mânată de-un gând nesştiut. 
Lumina mă poartă la Tine 
Precum spre un nou început. 


Prin vânturi, prin ploi și furtună 
Lumina mi-e marea genună 


Lumina în plete-mi anină 
O stea din adânc de tării. 
Voi fi răstignită-n Lumină 
lisuse, când ai să vii... 

Vă scriu în genunchi 


Pe cât de-ndurătoare sunt eu eul 
Pe-atâta arde-n mine Dumnezeul. 
Pe cât de-nmiresmată mi-e rostirea 
Pe-atât mă arde-n vâlvătăi iubirea. 


Atâtea flori de noapte ard sub cruce 
Cât să ridici o troiţă-n răscruce. 
Cât o măicuță în odoare sfinte 

Atât mă înveșmânt în necuvinte. 


Din liniște înalt o piramidă 

Precum un trup de sfântă-ntr-o firidă. 
Mă scald în apa neîncepută-a zilei 

Și nu mă satur de lumina milei. 


Așa peregrinez spre-Mpărăţie 
Cu rădăcini înfipte-n veșnicie. 

Un sunet sfânt 
-sonet incomplet- 


Când te privesc, Iisuse, mă-nfioară 
Un sunet sfânt ca lemnul de vioară. 
Tu, Doamne, fă plăpânda mea stihiră 
Să se prefacă-ntr-un acord de lyră 


Iar jertfa Ta de pe altar, durută 

Să-mi sune-n piept ca lemnul de-alăută. 
Și-atâta vreau, în noaptea asta sfântă 
Să mai aud cum îngerii îmi cântă 


Să Te mai nasc din mine însămi iară 
Prin vrednica și pururea Fecioară! 

O, tu lumină... 


Înveșmântat precum un bot de lut 
Într-o lumină fără de sfârşit 

Tu eşti Lumina fără de-nceput 
Din Tine cine bea e mântuit... 


O, Tu Lumina cea neînserată 

Cea care zămislește pururi viii 

Eşti pâinea caldă, neîmpuţinată 
Din care se hrănesc pe rând, copiii. 


Tu soare sfânt ce sufletu-ntremează 
Gingaș făcându-l ca o primăvară, 
Ești lanţul care mă eliberează 

Din închisoarea crâncenă de-afară. 


Şi-n nesfârșitul cerului pierdut 
Tu ești Lumina fără—de-nceput. 

Meteorit în lacrima cerului 


Mă simt istovit de cuvânt 
Mă simt istovit de tăcere 
Un bulgăre viu de pământ 
Din moarte — viaţa mă cere. 


Mă caută moartea și-n viață 
Din lut să mă ducă la cer; 
Legat de speranţă c-o aţă 
Lumina mi-o fac lăicer. 


Mă caută cu lumânarea 

Mă caută moartea cu sârg 

Cu apă să-mi stingă suflarea 
Şi-n taină-mi propune un târg. 


Am sângele încă fierbinte: 
Mi-s mâinile reci de cuvinte.... 

Totul în tine 


Las altora tot ce n-am scris 
Și-un gol vinovat în albume 
Las altora glorii și vis 
Cuvintele mele antume. 


Din lujerul meu de pământ 
Cu rouă de sânge stropit 
Rămân încrustate pe vânt 
Cuvintele-n care-am iubit. 


Căci am risipit nu am strâns, 
Dând deseori pe veresie 
Cuvintele-n care am plâns 
Și plâng pentru Tine, Mesie! 


Mă lepăd de lume, mă lepăd de sine 
Și caut, Iisuse, Iubirea în Tine... 

De înstrăinare 


Plânsu-m-am și m-am tot plâns 
Roade că nu am de strâns 

Am tot plâns și-a tot oftat 

Că fântâna mi-a secat. 


Mi-a secat demult izvorul 
De-unde se-adăpase dorul. 
Sfărâmatu-s-a ulciorul 

Ce când a plecat cocorul 


Înspre țări îndepărtate 
Mânurile mi-s legate. 
Ochii mi s-au scurs în zare 
De atâta-nstrăinare 


M-oglindesc în ape crunt 
Și nu știu cine mai sunt... 

Mă-nvârte iureşul 


Spre sensul implacabil curg 
Cum să mă sprijin de amurg? 
Cu să mă sprijin de o rază 

Ca să-mi găsesc râvnita oază? 


Mă-nvârte iureșul intens, 

Spre capătul cu unic sens; 

E puntea-ngustă, drumul sfânt 
Dar am făcut un legământ 


Să nu m-abat, să nu m-opresc 
Nicicând din crugul meu ceresc. 


Mi-a mai rămas numai o zi 
În vis să construiesc castele 
Cu temeliile-n a fi 

Și turlele-agăţate-n stele! 

Nu mi-a rămas decât 


Secundele-mi țâșnesc din unghii moi 
Și-mi cresc minutele argint în plete 
Atunci de ce mi-s anii tot mai goi 
De parcă lupi mă hăituiesc în cete? 


De ce mi-e iarnă când e vara-n toi 
Și mi-e cumplit de frig în primăvară 
Iar crengi uscate fără de altoi 
Mă-mbrățișează și mă înconjoară? 


Mi-e sufletul surpat și năruit 
Statura mai smerită, mai firavă 
Nimic nu mai iubesc din ce-am iubit 
Şi-mi crește grâu din inima bolnavă. 


Și tot pământu-mi fuge sub călcâie 
Mă sui pe cruce și mă bat în cuie.... 

Alt fel de a învinge 


Ca pruncul nenăscut în sân de fată 
Stau cuibărit în pântec de cuvânt 
Sunt pofticios să mă mai nasc o dată 
Cutitul vieții-n moarte să-l împlânt. 


Iar când voi reveni cu-adevărat 
Am să mă spăl pe inimă în rouă 
Ca să-mi rămână sufletul curat 
Pentru o viață și o moarte nouă. 


Privind atunci cum totu-n jur se stinge 
Și cum se surpă-ntreg nimicul frânt 
Am să-mi aleg un alt fel de-a învinge 
Precum în cer așa și pe pământ... 


Și aerul se clatină ușor: 
Nu mi-a rămas decât să mă-nfior... 

Eşti cer în mine 


Tu eşti întreg trăind mereu în mine 

Nu pot nicicând de Tine să m-ascund 
Pătrunzi în trup, în minte-n gânduri line 
Îmi ești alcătuire și rotund. 


Și azima și vinul sunt în Tine 

Și-n adieri de proaspătă mireasmă 
Potirul tainicei și Sfintei Cine 

Eşti grâu de jertfă și catapeteasmă... 


Îmi eşti și frig și cald îndeolaltă 
Şi-mi eşti statură dreaptă şi înaltă. 


Ești cer în mine-atâta cât încape 

Și eşti cel mai departe om de-aproape 
În Infinitul care ne desparte 

Vei continua să-mi fii și după moarte.... 

Moarte de tot 


Trecut-am astăzi dincolo de vis 
Și se făcea că sunt în Paradis 

Pășit-am astăzi dincolo de stele 
În visul nebulos al morţii mele. 


De frică mă-nălțasem mai presus 
Cutreierând Lumina lui Iisus. 
Gustam nesățios din nemurire 
Ce-mi devenise cea de-a doua fire. 


Ştiam că numai astfel pot pătrunde 
Durerea de oricând și de oriunde 
Că doar așa pot alunga ce-i rău 

Cu Sfântul Sânge și cu Trupul Tău. 


Din Sfânta Jertfă tot mâncând și bând 
M-am deșteptat din moarte renăscând... 

Spre început 


Fu Doamne, doar atât am vrut 

În toamna grea a existenței mele 

Să curg spre moarte ca spre început 
Cu ochii la pleiadele de stele. 


Să număr aștrii ca pe boabele de rouă 
Ţâșnite de sub pleoapele strivite 
Atunci când străvezie-i luna nouă 

Să rostuiesc „cuvinte potrivite”. 


E-un adevăr că doar scriind trăiesc 

În noaptea morții mele tot mai stranii 
Mă-mbrac mereu cu sfintele pisanii 
Și doar în slovă vreau să nemuresc... 


Să rostuiesc „cuvinte potrivite” 
Și ție să ţi le închin, iubite.... 

Să-mi fii lumină 


Mă străpunge-n gând lucid: 
Moarte, vreau să te ucid. 
Când te simt să fiu imun 
Moarte, vreau să te răpun. 


Ştiu mai bine ca oricine 

De când sunt — trăieşti în mine. 
Eşti fantoşă, ești paiață 

Vreau să te prefac în viață. 


Chiar în cea mai neagră tină 
Moarte, tu să-mi fii lumină. 
Moarte, blândă auroră 

Frate vreau să-mi fii şi soră. 


Căci nimic nu ne desparte 
Dragă moarte, dragă moarte... 

Tu singur, Doamne, eşti 


Mi-a mai rămas un strop de efemer 
Dar ce să fac cu el Preasfinte Doamne 
Iubirea e destin și-atâta-ți cer 

Să nu-l îngropi în frigul unei toamne. 


Sunt Doamne, iar lihnit de gingășie 
Și sunt flămând de mângâieri uşoare 
Un cerb boncăluind în vis mă-mbie 
Chiar dacă amintirea mă mai doare. 


Mai dă-mi o şansă Doamne de iubire, 
Un strop mărunt, o lacrimă, un cât 
În fața veşniciei, doar atât 

Să mă agăţ din nou de fericire. 


Să mai ridic un monument în vis 
Să mă trezesc iubind, în Paradis.... 

A è v 
In moarte - ca în viață 


Ca o lumină străpungând o ceață 

Trăiesc în moarte mult mai viu ca-n viață, 
Tot aşteptând ce va să se întâmple 

Tăcerea mi se-ngândură la tâmple. 


În timp ce vorbele se rup și se îngână 
Ondinele mă prind insidios de mână 
Trăindu-mi moartea până la sfârșit 
Voi ști că doar așa am nemurit... 


Atât mi-a mai rămas să mor de vie 
Să mă aprind ca un crâmpei de jar 
Pătruns în carnea destinată mie 

Să mă tămădui de cerescu-ţi har. 


Prin Moartea Ta mi-arăţi că mă iubeşti: 
Tu singur Doamne ești Acel ce Ești.... 

Bea-mă-n dor de apă vie... 


Bea-mă cu lumină-n două 
Când se cerne luna nouă, 
Bea-mă-n apă de izvor 
Doar așa n-o să mai mor. 


Soarbe-mă-n potir de floare 
Prinsă-n toc la cingătoare 
Şi-n lumina lunii mută 
Bea-mă-n apă neîncepută. 


Ca pe mierea de albină 
Bea-mă-n boare de lumină 
Ca dintr-un urcior de lut 
Bea-mă-n boare de sărut. 


Bea-mă ca pe-o băutură 
Care inima îţi fură.... 

Bea-mă iar şi iar 


Ca-ntr-o amforă subţire 
Modelată cu iubire 
Trage aer tare-n piept 
Și-apoi bea-mă înţelept 


Bea-mă ca pe-un lapte sfânt 
Supt de-un secetos pământ 
Când ninsorile-s duium 
Bea-mă-ntr-un hârzob de fum. 


Laolaltă cu vecinii 
Cu cei vii și cu blajinii 
Ca pe-un vin de jertfă bea-mă 


Și mă gustă fără teamă 


Bea-mă-n dor de apă vie 
Pentru sfânta veşnicie.... 

Privesc cu luare aminte 


Abia ating icoana Ta cu gândul 
Genunchiul parcă bâjbâie pământul, 
Un fruct rotit în razele de soare 

Își sparge coaja prea strălucitoare. 


Licoarea lui de miere se prelinge 
Aroma-mbietoare mă învinge 

Privesc cu luare-aminte chipul, Sfântul, 
Și nu mai vreau să părăsesc pământul. 


Mi-a mai rămas atât: numai o zi 
În vis să construiesc din lut, castele 
Cu temeliile-mplântate în a fi 

Și turlele-agățate chiar de stele! 


E ziua scurtă şi se-apropie-asfinţitul 
Rămân în taină să-mi aştept iubitul.. 

Fiindul şi durutul 


Pune-mi Doamne, o hlamidă 
Din scaieți și pălămidă 

Iar pe cap în loc de crini 

O cunună de ciulini. 


Cu o lance vino drept 

Și străpunge-mă în piept. 
Când mi-s gândurile valma 
Bate-mi cuiul sfânt în palma 


Palma care te trădează 

Și îmi ține mintea trează 
Care-mi ține proaspăt lutul 
Cu fiindul și durutul. 


Pune-mi sufletul în frâie 
Sau strivește-l sub călcâie. 

Soră luna... 


Ochii tăi duruți și grei, 
Luno, parcă nu-s ai mei. 
Gura-nsângerată, grea, 
Luno, parcă nu-i a mea. 


Poţi tu lună să-ţi ascunzi 
Umerii frumoși, rotunzi, 
Tot am să-nţeleg că ei 
Nu-s aidoma cu-ai mei, 


Chiar și inima nebună 
Zgâriată-n ciob de lună 
Ca o ciutură de stea 

E străină de a mea. 


Cum de creştem împreună, 
Soro lună, soro lună? 

Acoperiş pentru rugă 


Lipsiţi de orgolii și vicii 

Se scurg, în derâdere anii 

Și cât de puțini sunt amicii 

Și ce numeroși sunt dușmanii. 


Ia-mi Doamne, din suflet toți spinii 
Din inimă ia-mi întristarea 

Şi pune-mi la loc iarăși crinii 

Şi pune-mi pre limbă iertarea. 


Ninsoare poetică-s anii. 
Cuvintele mele sunt danii. 


Întoarce-ţi o clipă privirea 
Și-opreşte-mă, Doamne, din fugă 
Să fiu pentru-ntreag-omenirea 
Un ACOPERIȘ PENTRU RUGĂ.. 

Dimineaţa, toamna... 


Am fost împreună în parc, dimineaţa 
Obrazu-ți cel palid în poale-l țineam. 
Poverile îţi risipeam ca pe ceața 

Și cât te visam, și cât te visam... 


În parcul acelui poet nepereche 

Am stat pe o bancă și versuri rosteam 
Iar vântul răzleț îmi șoptea la ureche 
Ce mult îmi lipseai, ce mult îţi lipseam 


Te-am scos dimineață din norul sihastru 
Şi-n soarele blând eu smerită-ascultam 
Poemele tale ca fumul albastru; 


Din trupul cuvintelor mă cuminecam. 


Sub pleoape, sub gene, un vis deslușeam 
Mă înnemuream și mă întemeiam. 


11 septembrie 2006 

Rămâne-va, eresul... 


Atâtea membre în cuvânt 

Şi stavilă să pun, nu vreau, Poete! 
Mai bine să le rostui în (des)cânt 
Prin vâlvora secundei să îmbete 


Să fie Doamne-acesta un păcat? 
Râvnitul gând de a le-mpărtăși? 
Atunci Tu pune tainicul lăcat 
Ca nimeni să le poată tâlcui... 


Nelămurit rămâne-va eresul 

Acelor vorbe aduse drept prinos 
Doar muzica le tulbure-nţelesul 
Că doare de la suflet pân” la os! 


Prinosu-acestor vorbe drept eres 
Tu nici acuma nu l-ai înțeles... 

De moarte, ca de nuntă 


Fu totuși iar mă tem de clipa cruntă 
Şi-mi pregătesc de moarte ca de nuntă. 
Și mă gătesc de ultimul festin 

Cu pâine sfântă şi-un potir cu vin... 


Tocmesc apoi nuntașii în răsfăț 

Și îi poftesc pe toți la un ospăț, 

În așteptare îndărătul porţii 
Să-nvăţ cu-ncetul alfabetul morţii. 


Dar sfinți părinții înșiși ne învață 
Că moartea asta e un ciob de viață. 
E ca un fulger, o străluminare 

Un punct de foc în infinita zare. 


Și iar devin a gândurilor slugă 
Și-s pentru voi, acoperiș de rugă... 

La masa lui ne-adună Timpul zeu 
Ca la o Cină tainică și sfântă 
Cu toţii călători spre Empireu 


Dar tuturor cuțitul ni-l împlântă... 


Pe negândite, până la plăsele 

Și ne trezim deodată sângerând 
Cu gândul îndărăt la toate acele 
Ce ni le înghiţise el flămând.. 


Și drept e că o-nvâlvorare-i clipa 
De dulcele alin al celui drag. 
Atunci, de ce mai simt acut risipa 
Și-alerg în taină spre Areopag? 


Cu toţii călători spre Empireu 


Spre ceruri ne rostogolim mereu... 

Cum cade timpul 


De ce-mi refuzi azi pâinea rituală 
Și vinul din potirul sfânt, părinte, 
Privirea mi-e străină și e goală 

Și nu se-atinge de hrisoave sfinte... 


În trupul meu o, cum mai cade Timpul, 
Suvițe, în cascade, ori în picuri, 

Și deslușesc cum crește anotimpul 

Din multe mușuroaie de nimicuri.. 


Mă amăgește uneori Lumina 

Cu ochiul ei pătrunzător, de gheață 
Și nu știu nici măcar a cui e vina 

Să nu mă învoiesc să plec din viaţă... 


Mă amăgește uneori Lumina 
Și iar mă simt pierduta și străina..... 

Sălaş în cuvânt 


Nici o mirare nu mi-a rămas 
Pe genele lungi ale gândului 
De când intonez fără glas 
Muzica sacră-a Cuvântului. 


În neasemuite culori, 

Strig, şoptesc, îmi fac visuri, 
Ruga-mi ajunge la nori 

Și mai departe-n abisuri.... 


Blând surâzând netezesc 
Chiar aerul de legătură 
Pentru cei care îmi întregesc 
Cu iubire, înalta-mi statură. 


Îmi aflu sălaș într-o stea 
În drumul spre Patria mea... 

Pentru mine... 


Tu pentru mine te-ai făcut ca mine 
Tu pentru mine te-ai făcut smerit 
Să-mă dărui mie mult râvnitul bine 
Și să mă faci pe mine fericit. 


Tu pentru mine-ai îndurat povara 
Pe Drumul Crucii, de-a fi umilit 

Și drept în față ai primit ocara 
Când te-ai lăsat pe cruce răstignit. 


Deși ai fost și ești supremul Bine 
Desăvârșire și natură diafană 

Ai luat - umil- natura mea umană 
Ca să mă îndumnezeiești pe mine... 


Să-mi dărui mie mult râvnitul Bine 


Tu pentru mine, Te-ai făcut ca mine.... 

La vară-am să te chem, iubite, 
Pe cărărui de rouă pline 

Deși te vor urma vrăjite 

Șirag, sirenele marine 


A doua zi după Rusalii 

Vom despleti pe rând ondine 
Amirosind magnolii, dalii, 
Iubite-n vara care vine 


Ne vom iubi pe lună plină 
Într-un frunziș făcând cuibar 
Mă vei încorona regină 
Purtată-n braţe la altar. 


Luceferi zeci ne-or însoți 
Și fructul nostru va-ncolți..... 

Visam odată.... 


Cu lacrimi de lumină tremurată 
Aș vrea să te mai înveșmânt o dată 
Și să te-mpodobesc cu lună plină 
În nestemate de lumină lină. 


În palidul obraz cernit şi fad 

Visam odată ca în cer să cad 

Și-n străluciri muiate-n hiacint 
Intram în vis ca-n codrul de argint. 


Odată am pierdut un licurici 

L-am căutat prin ierburi și urzici 
Când colo el plecase-ncet la treier 

Și îmi lăsase drept zălog un greier.... 


În nestemate de lumină lină 
Eu m-am scăldat și m-am albit cu tină... 

Şi totuşi, azi.... 


De câte morţi mai suntem noi în stare 
Însinguraţi şi sceptici să trăim 
Și-apoi la cea mai de pe urmă boare 
Nici nu mai știm adânc să ne căim. 


De-aceea, mai tăcuți ca huhurezii 
Cu vârstele lăsate amanet 

Plăteam peşin parfumul unor frezii 
Și absentam la propriul banchet. 


Și totuși, azi, pe drumul nimănui 

Eu caut încă ţăndări de statui 

Și socluri goale mi răsar în cale 

Iar când să urc mă pomenesc la vale. 


Precum Sisif cu bolovanu-n spate 
Eu car trăirile nenumărate. 

Unde-i viaţa 


De visele în larg se sparg 
Într-o părere de catarg 
Și nici corabia nălucă 
Nu are unde să ne ducă 


Din Labirintul lui Dedal 

Pe rând ne-ntoarcem toți la mal 
Din ce în ce mai obosiţi 

Mai trişti și mai puţin iubiți... 


În vise mai suntem arar 

Ca frații — împreună iar. 

Din când în când câte-un crâmpei 
Ne spune că suntem ca ei. 


Dar s-a pierdut demult dulceaţa 
Și ne-ntrebăm: Pe unde-i viața? 

O adiere de lumină 


Din cioburi refăcând rotundul 
Precum un vas ajuns la fundul: 
Frânturi lipite prost, cu clei 
Mi-s anii-apăsători și grei, 


Şi-ades mă simt înstrăinată 

De tot ce am trăit odată 

Și chem — din depărtări să vină — 
O adiere de lumină 

Ca să mă ducă mai aproape 
Intactă, ca pășind pe ape 

Pe urma visului dintâi 


Să mi-o agăţ de căpătâi. 


Şi-n suflet, inimă și minte 
Să-mi fie toate, toate sfinte.... 


Galaţi, 9 martie-20 august 2008 

